title: জিওফ পুলার

text: ১৯৫৯ সালে ক্রিকেট রাইটার্স অ্যাসোসিয়েশন কর্তৃক বর্ষসেরা যুব ক্রিকেটারের পুরস্কার লাভ করেন। এছাড়াও, ১৯৬০ সালে উইজডেন কর্তৃক বর্ষসেরা ক্রিকেটার হিসেবে নির্বাচিত হন। টেবিল টেনিসেও জুনিয়র পর্যায়ে ইংল্যান্ডের প্রতিনিধিত্ব করেন। ৭৯ বছর বয়সে ২৫ ডিসেম্বর, ২০১৪ তারিখে তাঁর দেহাবসান ঘটে।


title: তুম হি হো

text: "তুম হি হো" (; ) হলো ভারতীয় ব্লকবাস্টার ছবি আশিকি ২ এর একটি গান।গানটি গেয়েছেন বর্তমান সময়ের জনপ্রিয় শিল্পী অরিজিৎ সিং এবং গানটির সুরকার মিথুন শর্মা।গানটি এমটিভি ইন্ডিয়া তে ৭ সপ্তাহ ধরে সেরা ২০ এ ছিল,গানটির দৈর্ঘ্য ৪ মিনিট ২২ সেকেন্ড।


title: তুম হি হো

text: গানটি ১৬ই মার্চ,২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়।ইউটিউব এ গানটির প্রচার করা হয়।


title: তুম হি হো

text: গানটি ইউটিউব এ ছাড়ার পর থেকে এটি প্রায় ৫০ লক্ষেরও বেশি মানুষ দেখে যা গানটির প্রচারে ব্যাপক ভূমিকা রাখে। এই গানটির জনপ্রিয়তার জন্য এটি বিভিন্ন সংস্করনে ছাড়া হয়।মূলত এই গানটির কারণে আশিকি ২ বক্স অফিসে কোটিরও বেশি রুপি আয় করে।গানটি বিগ স্টার এন্টারটেইনমেন্ট অ্যাওয়ার্ডে সেরা এন্টারটেইনিং গানের অ্যাওয়ার্ড জেতে।


title: তুম হি হো

text: তুম হি হো অনেক সপ্তাহ ধরেই ইন্ডিয়ার সেরা গানের তালিকায় ছিল।


title: তুম হি হো

text: পলক মুছল এর সাথে গানটির আরেক সংস্করন "মেরি আশিকি" বের করা হয়।


title: আমাজন.কম

text: আমাজন.কম, ইন্‌ক. ( বা ) একটি মার্কিন ইলেক্ট্রনিক বাণিজ্য কোম্পানি যার সদরদপ্তর মার্কিন যুক্তরাষ্ট্রের ওয়াশিংটন অঙ্গরাজ্যের সিয়াটলে অবস্থিত। এটি মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা। আমাজন.কম একটি অনলাইন বইয়ের দোকান হিসাবে কার্যক্রম শুরু করে, কিন্তু শীঘ্রই বৈচিত্রপূর্ণ ডিভিডি, ভিএইচএস, সিডি, ভিডিও এবং এমপিত্রি ডিউনলোড/স্ট্রিমিং, সফটওয়্যার, ভিডিও গেম, ইলেকট্রনিক্স, পোশাক, আসবাবপত্র, খাবার, খেলনা, এবং গহণা বিক্রয় করে থাকে। মার্কিন যুক্তরাষ্ট্রে, যুক্তরাজ্য এবং আয়ারল্যান্ড, ফ্রান্স, কানাডা, জার্মানি, ইতালি, স্পেন, নেদারল্যান্ডস, অস্ট্রেলিয়া, ব্রাজিল, জাপান, চীন, ভারত ও মেক্সিকোতে আমাজন পৃথক খুচরা ওয়েবসাইট রয়েছে। ২০১৬ সালে, জার্মান আমাজান ওয়েবসাইটের ওলন্দাজ, পোলিশ এবং তুর্কি ভাষা সংস্করণগুলিও চালু করা হয়েছিল। আমাজন এছাড়াও কিছু অন্যান্য দেশে তার পণ্যের আন্তর্জাতিক শিপিং অফার করে।


title: আমাজন.কম

text: জাফ বেজোস তার "অনুপযুক্ত ক্ষুদ্রতা কাঠামো" কে যা বলেছিলেন তার ফলে কোম্পানির প্রতিষ্ঠিত হয়েছিল, যা সেই সময়ের মধ্যে ইন্টারনেট ব্যবসার বুমের মধ্যে খুব দ্রুত অংশ নেওয়ার জন্য কোন অনুশোচনা না করে তার প্রচেষ্টাকে বর্ণনা করে। 1994 সালে, বেজোস একটি ওয়াল স্ট্রিট ফার্মের ডি। ই। শ ও অ্যান্ড কোং এর ভাইস-প্রেসিডেন্ট হিসেবে চাকরি ছেড়ে দিয়ে ওয়াশিংটনে সিয়াটলে চলে যান। তিনি একটি ব্যবসা পরিকল্পনা এ কাজ করতে শুরু করেন যা অবশেষে Amazon.com হয়ে যাবে।


title: আমাজন.কম

text: নভেম্বর ২০১৪ অণুযায়ী, পরিচালন পর্ষদগণ হচ্ছেন:


title: দ্বিতীয় চার্লস

text: দ্বিতীয় চার্লস (২৯ মে ১৬৩০ - ৬ ফেব্রুয়ারি ১৬৮৫) ছিলেন ইংল্যান্ড, স্কটল্যান্ড এবং আয়ারল্যান্ডের রাজা।


title: দ্বিতীয় চার্লস

text: ইংল্যান্ডের গৃহযুদ্ধের এক নাটকীয় পর্যায়ে ১৬৪৯ সালের ৩০ জানুয়ারী হোয়াইট হল প্রাসাদ-এ দ্বিতীয় চার্লস-এর পিতা রাজা প্রথম চার্লস-এর মৃত্যুদন্ড কার্যকর করা হয়।


title: হোয়াইট হল প্রাসাদ

text: হোয়াইট হল প্রাসাদ ছিলো ১৫৩০ থেকে ১৬৯৮ সাল পর্যন্ত ইংল্যান্ডের সম্রাটের রাজকীয় বাসভবন।


title: লৌহজং নদী

text: লৌহজং নদী বাংলাদেশের উত্তর-কেন্দ্রীয় অঞ্চলের টাঙ্গাইল ও গাজীপুর জেলার একটি নদী। নদীটির দৈর্ঘ্য ৮৫ কিলোমিটার, গড় প্রস্থ ৭৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লৌহজং নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৪।


title: লৌহজং নদী

text: লৌহজং নদীটি পুর্ব দিকে প্রবাহিত হয়ে সরাসরি দক্ষিণে বাঁক নিয়েছে। এই নদী অববাহিকার আয়তন ১০৪ বর্গ কিমি। নদীটি টাঙাইল শহরের দিঘুলিয়া, কলেজেপড়া, কাগমারা, বেরাডুমা, আকুরটাকুর পাড়া, কাগমারি, কাজিপুর দিয়ে প্রবাহিত। টাঙ্গাইল শহরের প্রান এই নদী।


title: কাচালং নদী

text: কাসালং নদী বাংলাদেশের পূর্ব-পাহাড়ি অঞ্চলের রাঙামাটি জেলার একটি নদী। নদীটির দৈর্ঘ্য ১২৫ কিলোমিটার, গড় প্রস্থ ৮০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাসালং নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৪।


title: কাচালং নদী

text: উত্তর-পূর্ব পার্বত্য চট্টগ্রাম এলাকায় কর্ণফুলী নদীর একটি প্রধান উপনদী।


title: কাচালং নদী

text: ভারতের মিজোরাম রাজ্যের পূর্বাঞ্চলীয় পর্বতশ্রেণি থেকে উৎসারিত হয়ে কয়েকটি ক্ষুদ্র স্রোতধারা রাঙ্গামাটি জেলার বাঘাইছড়ি এলাকায় একত্রে মিলিত হয়ে কাসালং নদীর সৃষ্টি করেছে। উত্তর-দক্ষিণ বরাবর প্রবাহিত নদটি রাঙ্গামাটি থেকে প্রায় ২০ কিমি উত্তরে কেদারমারাতে এসে কর্ণফুলী নদীতে (কাপ্তাই হ্রদ) পড়েছে। নদীটি ৬৫ কিমি দীর্ঘ এবং সারা বছরই খরস্রোতা। কাপ্তাই বাঁধের ফলে নদীপথে অভ্যন্তরের অনেকদূর পর্যন্ত নাব্য হওয়ায় বনজ সম্পদ আহরণের সুবিধা হয়েছে।


title: দিনাজপুর পল্লী বিদ্যুৎ সমিতি-১

text: দিনাজপুর পল্লী বিদ্যুৎ সমিতি-১ দিনাজপুর অঞ্চলে বিদ্যুৎ সংযোগ দেওয়ার জন্য প্রতিষ্ঠিত হয়েছে।


title: দিনাজপুর পল্লী বিদ্যুৎ সমিতি-১

text: দিনাজপুর পল্লী বিদ্যুৎ সমিতি-১ দিনাজপুরের ৭টি থানা (দিনাজপুর সদর, বীরগঞ্জ, চিরিরবন্দর, বিরল, উপজেলা, কাহারোল ও বোচাগঞ্জ) নিয়ে কাজ করে যাচ্ছে যা ১৯৭৯ সালে নিবন্ধিত একটি স্বায়ত্বশাসিত প্রতিষ্ঠান। গ্রামীণ বিদ্যুৎতায়ন বোর্ড (The Rural Electrification Board of Bangladesh) ১৯৭৭ সালে গঠন করে আজ পর্যন্ত গ্রামীণ পর্যায়ে আলোকিত করে আসছে।


title: দিনাজপুর পল্লী বিদ্যুৎ সমিতি-১

text: বর্তমানে দিনাজপুরের সাতটি থানা নিয়ে কাজ করে যাচ্ছে, যার আয়তন ২০৩৮.২৫ বর্গ কিঃ মিঃ। অন্তর্ভুক্ত এলাকার জনসংখ্যা ১৬,১৫,৪৬৩, মোট ইউনিয়নের সংখ্যা/বিদ্যুতায়িত ইউনিয়নের সংখ্যা ৬১/৬১, মোট গ্রামের সংখ্যা/ বিদ্যুতায়িত গ্রামের সংখ্যা ১১৫৩/৭১৫ এবং উপকেন্দ্রের সংখ্যা ৫টি (০১ টি ২০ এমভিএ, ০৩ টি ১৫ এমভিএ এবং ০১টি ১০ এমভিএ)=মোট-৭৫ এম,ভি,এ।


title: নিজামুদ্দিন আউলিয়া

text:
"সুলতান-উল-মাশায়েখ, মেহবুব-এ-ইলাহী", শেখ খাজা সৈয়দ মুহাম্মদ নিজামুদ্দিন আউলিয়া (১২৩৮ - ৩ এপ্রিল ১৩২৫) (), হযরত নিজামুদ্দিন নামেও পরিচিত, হলেন ভারতীয় উপমহাদেশে চিশতিয়া তরিকার একজন প্রখ্যাত সূফি সাধক। ভারতে চিশতিয়া তরিকার অন্যতম মহান সূফি সাধকদের মধ্যে তিনি একজন। তাঁর মূল ফরিদ উদ্দিন গঞ্জেশকার, কুতুবউদ্দিন বখতিয়ার কাকী হয়ে খাজা মঈনুদ্দিন চিশতির সাথে মিলিত হয়। এই অনুযায়ী তাঁরা চিশতিয়া তরিকা মৌলিক আধ্যাত্বিক ধারাবহিকতা বা সিলসিলা তৈরী করেছেন, যা ভারতীয় উপমহাদেশে ব্যাপকভাবে প্রচলিত।
নিজামুদ্দিন আউলিয়া, তাঁর পূর্বসূরীদের ন্যায়, প্রেম বা ইশককে স্রষ্টা বা আল্লাহ প্রাপ্তির পন্থা বা পথ হিসেবে বর্ণনা করেছেন। তাঁর মতে স্রষ্টার প্রতি ভালবাসা মানবতার প্রতি ভালবাসার জন্ম দেয়। জিয়াউদ্দির বারানি নামে চৌদ্দ শতকের একজন ঐতিহাসিক দাবি করেন যে, দিল্লির মুসলমানদের উপর তাঁর প্রভাব এমন ছিল যে পার্থিব ব্যাপারে তাদের দৃষ্টিভঙ্গি উল্লেখযোগ্য ভাবে পরিবর্তিত হয়। মানুষ আধ্যাত্বিকতা এবং ইবাদতের প্রতি মনোযোগী এবং দুনিয়াবী চিন্তা থেকে পৃথক হয়ে পড়ে।


title: নিজামুদ্দিন আউলিয়া

text: নিজামুদ্দিন আউলিয়া উত্তর প্রদেশের (দিল্লীর পূর্বে) বাদায়ুনে জন্মগ্রহণ করেন। পাচঁ বছর বয়সে তাঁর পিতা, আহমদ বাদায়ুনি, মৃত্যুর পর তিনি তাঁর মায়ের (বিবি জুলেখা) সাথে দিল্লীতে চলে আসেন। ষোলতম শতাব্দিতে মোগল সম্রাট আকবরের উজির আবুল ফজল মোবারক রচিত "আইন-ই-আকবর" এ নিজামুদ্দিনের জীবনী উল্লেখ রয়েছে। বিশ বছর বয়সে, নিজামুদ্দিন পাকিস্তানের আজোধানে (বর্তমানে পাকপাত্তান) এ যান এবং সূফি সাধক ফরিদ উদ্দিন গঞ্জেশকারের, বাবা ফরিদ নামে অধিক খ্যাত, শিষ্যত্ব গ্রহণ করেন। বাবা ফরিদ বর্তমান থাকা অবস্থায় তিনি প্রতি বছর রমজান মাস অতিবাহিত করতে আজোধানে যেতেন। আজোধানে তৃতীয় বার যখন গিয়েছিলেন, বাবা ফরিদ তাঁকে নিজের খলিফা হিসেবে মনোনিত করেছিলেন। এর কিছু দিন পর, যখন নিজামুদ্দিন দিল্লিতে ফিরে আসেন, তিনি বাবা ফরিদের পরলোক গমনের খবর শুনেন।


title: নিজামুদ্দিন আউলিয়া

text:
গিয়াসপুরে স্থায়ীভাবে বসবাস করার আগে, নিজামুদ্দিন দিল্লির বিভিন্ন জায়গায় বসবাস করতেন। তিনি সেখানে তাঁর খানকা, একটি আধ্যাত্বিক স্থান যেখানে সর্বস্তরের মানুষের সেবা করা হয় এবং তিনি সেখানে অন্যদের আধ্যাত্বিক শিক্ষা প্রদান করতেন, প্রতিষ্ঠা করেন। এখানে তাঁর নিজস্ব আবসস্থল ছিল। খুব অল্পদিনের মধ্যেই খানকাটি গরিব-ধনীসহ সকল প্রকারের মানুষের ভিড়ে লোকারণ্য হয়ে পড়ে। তাঁর অনেক শিষ্য আধ্যাত্বিকতার উচ্চ আসন অর্জন করেছেন। তাদের মধ্যে "শেখ নাসিরউদ্দিন মোহাম্মদ চিরাগ-এ-দিল্লি", এবং প্রখ্যাত সূফি/গায়ক এবং দিল্লি সালতানাতের রাজ্যসভার কবি "আমির খসরু"।
তিনি এপ্রিল ৩, ১৩২৫ সালে সকালে মৃত্যুবরণ করেন। তার মাজার, নিজামুদ্দিনের দরগাহ দিল্লিতে অবস্থিত। এবং বর্তমানে স্থাপনাটি ১৫৬২ সালে নির্মিত হয়।নিজামুদ্দিন যখন ফরিদউদ্দিন গঞ্জেশকারের নাম প্রথমবারের মত শুনেন তখন তাঁর বয়স ছিল মাত্র বার কি তের বছর এবং তখন থেকেই ফরিদউদ্দিনের প্রতি তাঁর হৃদয়ে সম্মান ও ভালবাসার জন্মাতে থাকে। তিনি তাঁর শিষ্যগণকে বর্ণনা করেন, বাবা ফরিদ এর নাম শুনার পর তার মনে যে অবস্থার সৃষ্টি হয়েছিল অন্য কোন সূফি সাধকের নাম শুনে এমনকি তাদের সাথে সাক্ষাতের পরও তাঁর এ অবস্থা হয়নি। আগুনের ফুল্কির মত তার প্রেম বাড়তেই থাকে। যদি তাঁর সহপাঠীরা তারঁ দিয়ে কোন কাজ করাতে চেষ্টা করত তখন তারা বাবা ফরিদের নামে দোহায় দিত এবং তিনি কখনও কেউ বাবা ফরিদের নামে দোহায় দিলে সে কাজে মানা করতেন না। তিনি তাঁর জীবনে কারো জন্য এ ধরনের অনুভুতি অনুভব করেননি। বিশ বছর বয়সে পড়াশুনা শেষ করার পর তিনি বাবা ফরিদের শিষ্যত্ব গ্রহণ করেন। তাঁর জীবিত জীবনে তিনি বাবা ফরিদের দরবারে তিনবার গিয়েছিলেন।
চিশতিয়া তরিকার শুরু:


title: নিজামুদ্দিন আউলিয়া

text: তাঁর প্রায় ৬০০ এর বেশি খলিফা (খলিফা হচ্ছে একজন শিষ্য যাকে বায়াত গ্রহণ করার অনুমতি দেয়া হয় এবং স্বীয় মুর্শিদ বা পীরের বংশানুক্রমকে বিস্তার করার দায়িত্ব দেয়া হয়) আছে যারা বিশ্বময় তার আধ্যাত্বিক সাজরাকে বজায় রেখেছেন। তাদের মধ্যে বিখ্যাত শিষ্যগণ হল:


title: নিজামুদ্দিন আউলিয়া

text: তিনি ছিলেন তাঁর পীর বা মূর্শিদের সবচেয়ে প্রিয় শিষ্য। তিনি তাঁর মূর্শিদের এতটিই প্রিয় ছিলেন যে একদা নিজামুদ্দিন আউলিয়া বলেন, "যদি শরিয়ত আমাকে অনুমতি দিত তাহলে আমি খসরুকে আমার সাথে একই কবরে সমাহিত করতে বলতাম।" তিনি আরো বলেন, কেউ যদি আমার রওজা (সমাধিস্থল) জিয়ারত করতে আসে; তাহলে সে যেন প্রথমে আমির খসরুর রওজা আগে জিয়ারত করে তারপর তাঁর রওজা। পীরের পরলোক গমনের কয়েক মাস পর তিনিও পরলোক গমন করেন। তাঁকে তার পীরের পায়ের কাছে সমাধিস্থ করা হয়। তাঁর মাজার দিল্লী নয়াদিল্লীরনিজামুদ্দিন দরগাহে।


title: নিজামুদ্দিন আউলিয়া

text: ১. মেহবুব-এ-ইলাহি (ইলাহ বা আল্লাহর ভালবাসার পাত্র)।


title: নিজামুদ্দিন আউলিয়া

text: ২. সুলতান-উল-মাশায়েখ (মাশায়েখদের রাজা)।


title: নিজামুদ্দিন আউলিয়া

text: ৩. ইমাম -উল-মেহবুবিন (মেহবুবিনদের নেতা)।


title: নিজামুদ্দিন আউলিয়া

text: ৪.মালিক-উল-ফুকরা ওয়াল মাসাকীন।


title: নিজামুদ্দিন আউলিয়া

text: ৫. তাজ-উল-মুকাররবীন।


title: নিজামুদ্দিন আউলিয়া

text:
৬. মেহফিল-এ-সুখান (মেহফিলের আকর্ষণ)।
৭.জারি’জার বকশ (সোনা ও রুপা বিতরণকারী) ।
৮. নিজামুদ্দিন বা’হাত
৯. মেহফিল-এ-শিখার।
১০. তাবিব-ই-দিল
১১. গাউন-উল-আলম (পৃথিবীর গাউস)
১২. জাগ উজিয়ারে (পৃথিবীর আলো)


title: নিজামুদ্দিন আউলিয়া

text: প্রতি বছর রবি সানি ১৭ নিজামুদ্দিন আউলিয়ার ওরশ (মৃত্যুবার্ষিকী) নিজামুদ্দিন দরগাহে পালিত হয় এবং শাওয়াল ১৮ তারিখে আমির খসরুর ওরশও পালিত হয়।


title: পূরণ কস্সপ

text: পূরণ কস্সপ () বা পূর্ণ কাশ্যপ () গৌতম বুদ্ধের সমসাময়িক একজন ভারতীয় অক্রিয়াবাদী দার্শনিক ছিলেন।


title: পূরণ কস্সপ

text: দীঘনিকায়ের সামঞ্ঞফলসুত্ত অনুসারে, পূরণ কস্সপ মগধের রাজা অজাতশত্রুর সমসাময়িক ছিলেন, কিন্তু ধম্মপদ অনুসারে, তিনি গৌতম বুদ্ধের জন্মের ষোল বছর পরে, কোশলের রাজধানী সাবত্থীর নিকটবর্তী কোন এক স্থানে জলে ডুবে আত্মহত্যা করেন, সেই দিক থেকে হিসেব করলে তিনি অজাতশত্রুর সময়ের পূর্বের দার্শনিক ছিলেন। টীকাকার বুদ্ধঘোষ তাঁকে অচেলক বা নগ্ন সন্ন্যাসী বলে বর্ণনা করেছেন।


title: পূরণ কস্সপ

text: সামঞ্ঞফলসুত্ত ও বুদ্ধঘোষের বর্ণনা অনুসারে, পূরণ কস্সপ অক্রিয়াবাদের প্রচারক ছিলেন। সূত্রকৃতাঙ্গ নামক জৈন গ্রন্থ অনুসারেও জানা যায় যে, পূরণ কস্সপ কর্মের নিষ্ক্রিয়তার তত্ত্বের শিক্ষাপ্রদান করতেন। টীকাভাষ্যকার শীলংকার তাঁকে অকারকবাদী বলে অভিহিত করেছেন। পূরণ কস্সপের মতানুসারে, দান ধ্যান, যজ্ঞ, দয়া, সত্যবাচন, সংযম প্রভৃতি সৎকার্য্যে যেমন পুণ্য হয় না, তেমনি মিথ্যাচার, প্রাণী হত্যা, চুরি, লুন্ঠন, পরস্ত্রীগমন ইত্যাদি মন্দ কাজেও তেমনি মানুষের পাপ হয় না। তাঁর মতে এই সমস্ত কাজ দেহ করে ও দেহই তাঁর ফলভোগ করে, সুকর্ম বা দুষ্কর্মে আত্মার কোনরকম কর্মফল হয় না। শীলংকার তাঁর মতবাদকে সাংখ্য দর্শনের সঙ্গে তুলনা করলেও এই মতের সঙ্গে নচিকেতা ও ভরদ্বাজের আত্মার নিষ্ক্রিয়তা তত্ত্বের অধিক মিল রয়েছে। গৌতম বুদ্ধ কার্য্য-কারণ তত্ত্বের সমর্থক ছিলেন বলে এই মতকে সমর্থন করেননি। গৌতম বুদ্ধের অন্যতম প্রধান শিষ্য আনন্দ মক্খলি গোসালের অহেতুবাদ তত্ত্বকে পূরণ কস্সপের তত্ত্ব বলে উল্লেখ করেছেন।


title: সরফরাজ খান (ক্রিকেটার)

text: সরফরাজ খান নওশাদ (; জন্ম: ২৭ অক্টোবর ১৯৯৭) হলেন একজন ভারতীয় ক্রিকেটার যিনি মুম্বাই ক্রিকেট দলের হয়ে খেলে থাকেন। একজন আক্রমণাত্মক ডানহাতি ব্যাটসম্যান হিসেবে খান ভারতীয় অনূর্ধ্ব-১৯ ক্রিকেট দলের সদস্যরূপে ২০১৪ আইসিসি অনূর্ধ্ব -১৯ ক্রিকেট বিশ্বকাপে প্রতিনিধিত্ব করেছেন।


title: সরফরাজ খান (ক্রিকেটার)

text: ২০১৫ ইন্ডিয়ান প্রিমিয়ার লীগের ক্রিকেট মৌসুমে রয়্যাল চ্যালেঞ্জার্স ব্যাঙ্গালোর এর সাথে ৫০ লাখ রুপির বিনিময়ে চুক্তিবদ্ধ হন। যেখানে তিনি আইপিএলের সর্বকনিষ্ঠ খেলোয়াড় হিসেবে মর্যাদা লাভ করেন।


title: সরফরাজ খান (ক্রিকেটার)

text: ২০১৫ সালের জুলাইয়ে তিনি তার পিতৃ এলাকা আজমগড়ের সুবাদে উত্তরপ্রদেশের হয়ে ২০১৫-১৬ ঘরোয়া মৌসুমের যোগদান করবেন বলে ঘোষনা দেন এবং স্থানান্তরের জন্য উত্তরপ্রদেশ ক্রিকেট অ্যাসোসিয়েশনের সচিব রাজীব শুক্লা’র সঙ্গে আলোচনা করেন। ২০১৫ সালের ডিসেম্বরে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে ভারতীয় অনূর্ধ্ব ১৯ যুব দলের জন্য নির্বাচিত হন।


title: এভোক্যাডো

text:
এভোক্যাডো () (বৈজ্ঞানিক নাম:"Persea americana") হচ্ছে মেক্সিকো এবং মধ্য আমেরিকার স্থানীয় উদ্ভিদ, যেটির লরেসি পরিবারের একটি সপুষ্পক উদ্ভিদ। ফলটির খোসা কুমিরের গায়ের মত অমসৃণ হওয়ায় এটা কুমির নাশপাতি হিসেবেও পরিচিত।
পূর্ব এবং মধ্য মেক্সিকো থেকে শুরু করে গুয়াতেমালা অতিক্রম করে মধ্য আমেরিকার প্রশান্ত মহাসাগরীয় কুল পর্যন্ত এভোক্যাডো দেশীয় ফল হিসেবে চাষ হয়ে থাকে। মেক্সিকোতে প্রায় ১০,০০০ বছর আগে থেকে এভোক্যাডো চাষ হয়ে আসছে। ঊনবিংশ শতাব্দীর মাঝামাঝিতে এভোক্যাডো গাছ ক্যালিফোর্নিয়া এবং ফ্লোরিডা তে নিয়ে আসা হয়। এভোক্যাডোর গাছ বীজ বা কলমের মাধ্যমে প্রজনন করা যেতে পারে। বীজ থেকে গজানোর মাস দুই এক পর গাছ ৩০ সেমিঃ এর কাছাকাছি বাড়লে চারাটা মাটিতে পুতে দিতে হবে। বপন থেকে ফলন পর্যন্ত পারিপার্শ্বিকতার তারতম্য ভেদে সময় ৮ থেকে ১০ বছরও লেগে যেতে পারে। এভোক্যাডো ফুলের পুংকেশর এবং স্ত্রীকেশরের আশুগ্রাহিতা (receptiveness) ভিন্ন সময়ে ঘটে বলে যৌনপ্রজনন আংশিক-স্বপরাগায়ন দ্বারাই সম্পন্ন হয়। যৌনপ্রজননে আংশিক-স্বপরাগায়ন এবং দীর্ঘ বর্ধনকালের সীমাবদ্ধতা থাকায় বাণিজ্যিক ভিত্তিতে এভোক্যাডোর প্রজনন কলম দিয়েই করা হয়। এতে করে জাতের বিশুদ্ধতা অক্ষুণ্ণ থাকে এবং ফলনও ভাল হয়।


title: এভোক্যাডো

text: পরিপক্ক ফল থেকে বীজকে আলাদা করতে হবে।


title: এভোক্যাডো

text: বীজের উপরের কালো আবরণ পানি দিয়ে ধুয়ে পরিষ্কার করতে হবে।


title: এভোক্যাডো

text: পানি দিয়ে পরিষ্কারের পরপরেই ছায়া যুক্ত স্থানে ২০ সেন্টিমিটার পুরু শুকনো বালির ভিতরে আড়াআড়ি করে বীজটি এমন ভাবে বপন করতে হবে যাতে করে বীজের চারভাগের একভাগ বালির উপরে থাকে।


title: এভোক্যাডো

text: হ্যান্ড স্প্রেয়ার পানি নিয়ে প্রতিদিন হালকা করে বালি ভিজিয়ে দিতে হবে। প্রয়োজনের চেয়ে বেশি পানি দিলে বীজ পঁচে যেতে পারে । তাই পানি দেওয়ার ক্ষেত্রে বিশেষ সাবধানতা অবলম্বন করতে হবে।


title: এভোক্যাডো

text: বীজ বালিতে বপন করার ৩৫-৪০দিনের মধ্যে (ক্ষেত্রবিশেষে আরও বেশি দিন) প্রথমে শিকড়, পরবর্তিতে অঙ্কুর(ডগা)দেখা যাবে।


title: এভোক্যাডো

text: বেলে দোআঁশ মাটি সাথে শুকনো গোবর অথবা কমপোস্ট মিশিয়ে টবের মাটি তৈরি করতে হবে।


title: এভোক্যাডো

text: অঙ্কুর(ডগা) ৩-৪ সেন্টিমিটার লম্বা হলে শিকড় সহ বীজটিকে তুলে মাটির টবে রোপন করতে হবে।


title: এভোক্যাডো

text: মাটির টবে বীজটিকে রোপনের পর অঙ্কুর(ডগা) ৩০ সেন্টিমিটার লম্বা না হওয়া পর্যন্ত প্রয়োজনীয় পানি ও মাইক্রোনিউট্রিয়েন্টে বা অণুখাদ্য স্প্রে করতে হবে।


title: এভোক্যাডো

text: দৈর্ঘ্য ৪০ সেন্টিমিটার x প্রস্থ ৪০ সেন্টিমিটার x গভীরতা ৬০ সেন্টিমিটার মাপে মাদা বা গর্ত তৈরি করে ৩ কেজি গোবর, ৬০ গ্রাম ইউরিয়া, ৬০ গ্রাম টিএসপি, ৪০ গ্রাম এমওপি, ১০ গ্রাম জিংক, ১৫ গ্রাম বোরণ, ২০ গ্রাম ম্যাগনেসিয়াম, ১০ গ্রাম জিপসাম মাটির সাথে মিশিয়ে ২-৪ দিন পরে চারা রোপন করতে হবে।


title: এভোক্যাডো

text: ৩০ সেন্টিমিটার লম্বা হলে চারাটিকে মাটির টব থেকে মাদা বা গর্তে স্থানান্তর করতে হবে।


title: এভোক্যাডো

text: এভোক্যাডো গাছ(৬ মাস বয়স)


title: এভোক্যাডো

text: ফলটির খাদ্যগুণের দিকে দৃষ্টিপাত করা যাক। অ্যাভোক্যাডো থেকে পাওয়া ক্যালরির প্রায় ৮০% ভাগই আসে চর্বি থেকে। আপাতঃদৃষ্টিতে এভোক্যাডো চর্বি সমৃদ্ধ খাবার বলে মনে হলেও এই চর্বি আমাদের শরীরের জন্য হিতকর। এভোক্যাডোর এই অসাধারণ চর্বি তিন প্রকারেরঃ ১। ফাইটোস্টেরলঃ অ্যাভোক্যাডোর চর্বির বেশীর ভাগই এই ফাইটোস্টেরল। এভোক্যাডোর চর্বিতে বিভিন্ন ফাইটোস্টেরলের সমন্বয় ঘটায় ফলটি প্রদাহ নিরাময়ে গুরুত্বপূর্ণ ভুমিকা রাখে। ২। পলিহাইড্রওক্সিল্যাটেড ফ্যাটি অ্যালকোহল (PFA): যদিও এই উপাদানটি সামুদ্রিক গাছেই সচারাচর পাওয়া যায় কতিপয় স্থলজ উদ্ভিদেও এটা বিদ্যমান। ফাইটোস্টেরলের মত PFA ও প্রদাহ নিরোধে সহায়তা করে। অ্যাভোক্যাডোতে এই উপাদানটি যথেষ্ট পরিমানে থেকে ফলটিকে অসাধারন করেছে। ৩। অলেইক (oleic) এসিড: অ্যাভোক্যাডোতে প্রচুর পরিমানে অলেইক (oleic) এসিড থাকায় এই ফলটি ওজন, হৃদরোগ এবং স্ট্রোক এর ঝুকি কমাতে সহায়তা করে। অলেইইক এসিড monounsaturated fatty acid যা কিনা শরীরের খারাপ কোলেস্টেরল (LDL; low-density lipoprotein) কমায় ও ভাল কোলেস্টেরল (HDL; high-density lipoprotein) বাড়ায়। রক্তে LDL বেশি হলে তা ধমনীর নালীতে জমা হয়ে নালীপথকে সরু করে হার্ট অ্যাটাক এবং স্ট্রোক এর ঝুঁকি বাড়ায়। অন্যদিকে HDL রক্ত থেকে LDL সরিয়ে যকৃৎে নিয়ে তা নষ্ট করে ফেলে। সম্পৃক্ত চর্বি (saturated fatty acid) LDL বাড়িয়ে plaque তৈরিতে সহায়তা করে বিধায় রুল অফ থাম্ব হলঃ সম্পৃক্ত চর্বি (প্রানী-চর্বি) যথাসম্ভব কম খেয়ে উদ্ভদ-চর্বি (অসম্পৃক্ত চর্বি) বেশী অথচ পরিমিত পরমাণে খেতে হবে।


title: এভোক্যাডো

text: অ্যাভোক্যাডোতে পটাশিয়ামের মাত্রাধিক্য থাকায় ফলটি হৃদপিণ্ড সবল ও সুস্থ রাখতেও সাহায্য করে। এছাড়া অ্যাভোক্যাডো প্যান্টোথেনিক এসিড, ডাইটারি ফাইবার, তামা, ফলিক এসিড, ভিটামিন B6, ভিটামিন K এবং ভিটামিন C এর ভাল উৎস। মহিলা মহলে ত্বকের পরিচর্যার জন্য মুখে এভোক্যাডোর পেস্ট (avocado face masks) এর প্রলেপ দেয়ার রেওয়াজ আছে। এভোক্যাডোর খনিজদ্রব্য ও ভিটামিনসমূহ ত্বকের ভেতর যেয়ে তত্বককে সতেজ ও মস্রিন রাখে। সালাদে অ্যাভোক্যাডো যোগ করলে পরিপাকনালীতে সালাদ থেকে নির্গত ক্যারোটিন জাতীয় এন্টিওক্সিডেন্টের (লাইকপিন, বেটা-ক্যারোটিন ইত্যাদি) শোষণ দ্বিগুন থেকে চারগুন বৃদ্ধি পায়। এই ক্যারোটিন প্রদাহবিরোধী হিসেবে কাজ করে।


title: এভোক্যাডো

text: উত্তর আমেরিকাতে এভোক্যাডো থেকে তৈরি গোয়াক্যামোলি (guacamole) খুবি জনপ্রিয়! যদি গোয়াক্যামোলির স্বাদ পেতে চান তবে না ভেবে মেক্সিকান ফাস্ট ফুড রেস্টুরেন্টে চলে যান। বস্তুত গোয়াক্যামোলি হোল এভোক্যাডোর ভর্তা বা চাটনি(dip)। এভোক্যাডো ম্যাস (mash) করে লবন, ধনে পাতার কুঁচি, পেঁয়াজের কুঁচি, লেবুর রস মিশিয়ে নিলেই গোয়াক্যামোলি হয়ে যায়। যদিও অ্যাভোক্যাডোর কথা মনে হলে প্রথমেই গোয়াক্যামোলির কথা মাথায় আসে, গোয়াক্যামোলি ছাড়াও অ্যাভোক্যাডো দিয়ে বিভিন্ন ধরনের খাবার তৈরি করা যায়। খাদ্য তালিকা থেকে মাত্র কয়েকটা নীচে দেয়া হোলঃ


title: লজ্জা

text: লজ্জা () হল একটি নেতিবাচক, যন্ত্রণাদায়ক, সামাজিক আবেগ যা "...নিজ কর্মের সাথে নিজ মতাদর্শিক মানদণ্ডের তুলনার..." ফলাফল হিসেবে উপলব্ধ হয়, কিন্তু এটি নিজের বর্তমান অবস্থার সঙ্গে সমাজের আদর্শ মানদণ্ডের তুলনা থেকেও সমানভাবে উদ্ভুদ্ধ হতে পারে। এইভাবে, প্রবল ঐচ্ছিক সক্রিয়তা অথবা সহজাত আত্ম শ্রদ্ধা থেকে লজ্জার উৎপত্তি ঘটতে পারে, লাজুক ব্যক্তির সক্রিয় কাজকর্ম করার প্রয়োজন পরে না, স্বাভাবিকভাবে অবস্থান করাই এর জন্য যথেষ্ট হয়। সামাজিকীকরণের মাধ্যমে তুলনা এবং আদর্শিক মানদণ্ড উভয়ই সক্রিয় হয়। যদিও একে একটি আবেগ হিসেবে বিবেচনা করা হয়, লজ্জাকে বিবিধভাবে একটি মনস্তাত্ত্বিক প্রতিক্রিয়া, চেতনা অথবা মানসিক অবস্থা বা দশা বলেও মনে করা হয়।


title: লজ্জা

text: ১)আত্ম-সচেতনতা: লজ্জা অনুধাবন করার জন্য আমাদেরকে আত্ম সচেতন হতে হবে এই জন্য যে অন্যরা আমাদেরকে নিয়ে চিন্তা করছে । আমরা সবাই একটি মানদণ্ডের আওতায় আছি। আমাদেরকে বুঝতে হবে আমরা যা করি তা কি সঠিক নাকি ভুল । উদাহরণস্বরূপ, আমরা যদি কোন অনুষ্ঠানে ক্যাজুয়াল ড্রেস পড়ে যাই তখন আমরা ভাবি সবাই আমার দিকে ভিন্নভাবে তাকাচ্ছে।


title: লজ্জা

text: ২) আত্ম-দ্বন্দ্ব: লজ্জা এবং অপরাধ বোধের জন্ম হয় আত্ম-দ্বন্দ্ব থেকে। আমাদের দৈনন্দিন জীবনে অবশ্যই খারাপ কিছু ঘটবে। এ্যাট্রিবিউশন থিওরি অনুযায়ী মানব জাতি প্রাকৃতিকভাবে সবসময় কার্যকারণনির্ভর ব্যাখ্যা খুঁজে বেড়ায় । ঐ অবস্থাকে মূল্যায়ন করার জন্য আমরা হয়তো আমাদের স্ত্রী অথবা খারাপ আবহাওয়াকে দায়ী করতে পারি। কিন্তু যখন আমরা নিজেদেরকে দোষারোপ করি, ঠিক তখনি আমরা লজ্জা এবং অপরাধ-বোধে ভুগি। উদাহরণস্বরূপ, আমরা যদি মোটা হয়ে যাই তাহলে ভুলভাবে আমরা নিজেদেরকে দোষারোপ করি। কখনও ভাবিনা এটা প্রাকৃতিক কারণেও হতে পারে।


title: লজ্জা

text: ৩) মানসম্মত : আমাদের মধ্যে এক ধরণের বিশ্বাস বোধ কাজ করে যে, আমাদের কাজ, চিন্তা-চেতনা এবং অনুভূতিগুলো যেন সবার কাছে গ্রহণযোগ্য এবং মানসম্মত বলে প্রতীয়মান হয়। উদাহরণস্বরূপ, মৃত্যু-শোভা যাত্রায় হাস্য-কৌতুক করা, এমনকি লোকটি মারা যাওয়ায় কারও খুশি হওয়া সামাজিক রীতি বিরুদ্ধ কাজ বলে গণ্য হবে। ঐ মানসম্মত কাজগুলোকে অবজ্ঞা করার কারণেও আমাদের মধ্যে লজ্জাবোধ জাগ্রত হতে পারে।


title: লজ্জা

text: ৪) ব্যক্তিগত বৈশিষ্ট্য: জনসাধারণের স্বার্থের দিক বিবেচনা করার বিষয়টাও অনেক সময় অধিক লজ্জার কারণ হতে পারে। অন্যদিকে, এমন ব্যক্তিও আমাদের মধ্যে আছেন যারা অন্যদেরকে দোষারোপ করতে পারেন, অথবা নিজেদেরকে দোষারোপ করা থেকে বিরত রাখতে পারেন।


title: লজ্জা

text: ৫) আত্মসম্মান বোধ: আত্মসম্মান বোধকে নিজের প্রতি ব্যক্তির দৃষ্টিভঙ্গি টা কেমন হওয়া উচিৎ তাকেই বোঝায়। যখন একজন ব্যক্তি নিজেকে দুর্বল মনে করে এবং যখন নেতিবাচক ঘটনাগুলির মুখোমুখি হয়, তখন সে তার নিজের খারাপ দিকটাকে দোষারোপ করে। অধিকন্তু, লজ্জার পুনরাবৃত্তিও আমাদের আত্মসম্মান বোধকে খাটো করতে পারে ।


title: লাজুকতা

text:
লাজুকতা () (diffidence বা অসস্তিবোধ নামেও পরিচিত) হল ভীতি, স্বাচ্ছন্দ্যবোধের বা সহজতার অভাবের একটি অনুভূতি, বিশেষ করে তখন যখন কোন ব্যক্তি অন্য ব্যক্তির সন্নিকটে অবস্থান করে। এটি সাধারণত নতুন পরিবেশে অথবা অপরিচিত লোকের সামনে হয়ে থাকে। লাজুকতা সেসব লোকেদের একটি বৈশিষ্ট্য হতে পারে যাদের আত্মমর্যাদার অভাব রয়েছে। লাজুকতার অধিকতর প্রবল রূপ হল সামাজিক অস্থিরতা বা সামাজিক ভীতি।
লজ্জার প্রাথমিক সংজ্ঞাগত বৈশিষ্ট্য হল লোকে কি ভাববে এ সম্পর্কিত প্রবল কল্পিত ভয়। ফলস্বরূপ ব্যক্তিটি যা বলতে বা করতে চায় তা ভয়ে করতে পারে না পাছে সে কোন নেতিবাচক প্রতিক্রিয়া, ব্যঙ্গ সমালোচনা না পায় অথবা প্রত্যাখ্যাত না হয়। এ কারণে, অনেক সময় লাজুক ব্যক্তিগণ এর পরিবর্তে সামাজিক পরিস্থিতি এড়িয়ে চলাকেই সহজ হিসেবে বেছে নেয়।


title: লাজুকতা

text: লাজুকতার অন্যতম প্রতিকার হল সামাজিক দক্ষতার উন্নয়ন। বিদ্যালয় এবং অভিভাবকরা মনে মনে বাচ্চাদের সক্রিয় সামাজিক যোগাযোগে পূর্ণ পারঙ্গম বলে মনে করে থাকেন। লেখাপড়ার তুলনায় সামাজিক দক্ষতা প্রশিক্ষণকে তেমন কোন গুরুত্বই দেয়া হয় না, এবং এর ফলে লাজুক ছাত্ররা শ্রেণীকক্ষের কার্যক্রমে অংশগ্রহণের এবং সহপাঠীদের সাথে ভাব বিনিময়ের ক্ষমতা উন্নত করার সুযোগ পায় না। শিক্ষকেরা সামাজিক দক্ষতাসমূহের নমুনা তৈরি করতে পারেন এবং অপেক্ষাকৃত কম কড়াভাবে এবং কম ভয় দেখিয়ে তাদের প্রশ্ন ধরতে পারেন যেন তারা ক্লাসে সহজভাবে কথা বলতে পারে এবং অন্যান্য বাচ্চাদের সাথে বন্ধুত্ব গড়তে পারে।


title: বাবর আজম

text: মোহাম্মাদ বাবর আজম (জন্ম: ১৫ অক্টোবর ১৯৯৪) হলেন একজন পাকিস্তান ক্রিকেটার। আজম ২০১২ আইসিসি অনূর্ধ্ব-১৯ ক্রিকেট বিশ্বকাপে পাকিস্তান জাতীয় অনূর্ধ্ব-১৯ ক্রিকেট দলের অধিনায়ক হিসেবে দায়িত্ব পালন করেন।


title: মোহাম্মাদ রিজওয়ান

text: মোহাম্মাদ রিজওয়ান (; জন্মঃ ১ জুন ১৯৯২ পেশোয়ার, উত্তর-পশ্চিম সীমান্ত প্রদেশ) হলেন একজন পাকিস্তানী ক্রিকেটার যিনি ২০০৮ সাল থেকে প্রথম শ্রেণীর ক্রিকেট ক্রিকেটে প্রতিনিধিত্ব করে আসছেন। তিনি একজন ডান-হাতি ব্যাটসম্যান এবং উইকেট-রক্ষক হিসেবে ভূমিকা পালন করে থাকেন।


title: মোহাম্মাদ রিজওয়ান

text: ২০১৪-১৫ মৌসুমের কায়েদ-ই-আজম ট্রফির ফাইনালে সুই নর্দান গ্যাস পাইপলাইন লিমিটেডের হয়ে খেলতে নেমে তিনি ২২৪ রান করেন। যার সুবাদে প্রথম ইনিংসে সুই নর্দান ৩০১ রানের লিড নেয় এবং সহজেই তারা দ্বিতীয় শিরোপা ঘরে তুলতে সামর্থ হয়।


title: বব এপলইয়ার্ড

text: রবার্ট বব এপলইয়ার্ড, এমবিই (; জন্ম: ২৭ জুন, ১৯২৪ - মৃত্যু: ১৭ মার্চ, ২০১৫) ইয়র্কশায়ারের ব্রাডফোর্ডে জন্মগ্রহণকারী বিশিষ্ট ইংরেজ ক্রিকেটার ছিলেন। ইংল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন। একই বোলিং ভঙ্গীমা নিয়ে ফাস্ট-মিডিয়াম সুইঙ্গার বা সিমার ও অফ-স্পিন বল করতে সক্ষমতার অধিকারী ছিলেন বব এপলইয়ার্ড। কাউন্টি ক্রিকেটে ইয়র্কশায়ার ক্রিকেট দলের প্রতিনিধিত্ব করেন তিনি।


title: বব এপলইয়ার্ড

text: যক্ষ্মা রোগে আক্রান্ত হওয়ায় তরুণ ক্রিকেটার এপলইয়ার্ডকে এগারো মাস হাসপাতালে কাটাতে হয়। হাসপাতালে থাকা অবস্থায় ক্রিকেট বল বিছানার চাদরের তলায় রেখে নাড়াচড়া করে তাঁর আঙ্গুলকে শক্তিশালী করেন। এরপর তিনি পুণরায় হাঁটতে শুরু করেন ও তাঁর বাম ফুসফুসের ঊর্ধ্বাংশ কেটে ফেলতে হয়েছিল।


title: বব এপলইয়ার্ড

text: ইয়র্কশায়ারের স্থানীয় ক্রিকেট ক্লাবে সফলতা পাবার পর ২৬ বছর বয়সে ১৯৫০ সালে কাউন্টি ক্রিকেটে দলের পক্ষে তিন খেলায় অংশ নেন। সারে ও গ্লুচেস্টারশায়ারের বিপক্ষে কাউন্টি চ্যাম্পিয়নশীপের খেলায় ছয় উইকেট দখল করেন। ১৯৫১ সালে অ্যালেক্স কক্সনের লীগ ক্রিকেটে চলে যাওয়া ও ব্রায়ান ক্লোজের সামরিক বাহিনীর চাকুরীতে যোগদানের কারণে ইয়র্কশায়ার দল সাধারণমানের পর্যায়ে চলে যাবার আশঙ্কা থাকলেও এপলইয়ার্ডের বোলিং দলকে আশার বাণী শোনায়। চার বছরের মধ্যেই তিনি তাঁর প্রথম ২০০-উইকেট পান। এরফলে দলটি পয়েন্ট তালিকার প্রায় শীর্ষে আরোহণ করে। প্রতি উইকেট দখলে তিনি মাত্র ১৪ রান দেন।


title: বব এপলইয়ার্ড

text: ১৯৫০-এর দশকে অন্যতম সেরা ইংরেজ বোলার ছিলেন তিনি। বিংশ শতকে ইংল্যান্ডের ইতিহাসে তাদের সেরা বোলিং আক্রমণ সূচীত হয়। কিন্তু ১৯৫১ মৌসুমে আঘাতপ্রাপ্তি ও অসুস্থতার কারণে তাঁর খেলোয়াড়ী জীবনের অকাল সমাপ্তি ঘটে। সীমিত টেস্ট খেলোয়াড়ী জীবনে প্রতি একান্ন বলে একটি উইকেট পেয়েছিলেন। এছাড়াও প্রথম-শ্রেণীর ক্রিকেটে মাত্র ১৫.৪৮ রান গড়ে ৭০৮ উইকেট দখল করেন।


title: বব এপলইয়ার্ড

text: ১৯৫২ সালে একটিমাত্র খেলায় অংশগ্রহণের পর শারীরিক অসুস্থতার কারণে পুরো বছরসহ ১৯৫৩ সালে মাঠের বাইরে অবস্থান করেন। কিন্তু ১৯৫৪ সালের শুরুতে তাঁকে পুণরায় খেলার মতো যোগ্য মনে না করা হলেও আকস্মিক উন্নতিতে ট্রেন্ট ব্রিজে অনুষ্ঠিত পাকিস্তানের বিপক্ষে তাঁর টেস্ট অভিষেক ঘটে। ঐ টেস্টে ব্রায়ান স্ট্যাদামের পর বোলিং গড়ে তিনি দ্বিতীয় স্থানে ছিলেন। প্রথম ইনিংসে তিনি ৫ উইকেট পেয়েছিলেন।


title: বব এপলইয়ার্ড

text: এ প্রসঙ্গে উইজডেন লিখেছে: ‘ইন-সুইঙ্গার, অফ-স্পিনার ও লেগ-কাটারে ভরপুর ছিল তাঁর বোলিং। এরফলে তিনি বলকে প্রয়োজনমাফিক ফ্লাইট ও পেস প্রদানে সক্ষমতার পরিচয় বহন করেছেন।’ এরই ধারাবাহিকতায় হাটনের অধিনায়কত্বে জিম লেকারকে পাশ কাটিয়ে ১৯৫৪-৫৫ মৌসুমে অ্যাশেজ সফরের জন্য মনোনীত হন তিনি। অ্যাডিলেডে অনুষ্ঠিত অস্ট্রেলিয়ার বিপক্ষে অনুষ্ঠিত চতুর্থ টেস্টে প্রচণ্ড গরমে তিনি দারুণভাবে তাঁর দর্শনীয় বোলিং উপহার দেন। ইংল্যান্ডের আবহাওয়ার তুলনায় নিউজিল্যান্ড সফরেও সফলকাম ছিলেন। মার্চে ওয়েলিংটনে নিউজিল্যান্ড দলকে তাদের টেস্ট ক্রিকেটের ইতিহাসে সর্বনিম্ন রান তুলতে বোলিং আক্রমণে নেতৃত্ব দেন। বৃষ্টিবিঘ্নিত খেলায় তিনি মাত্র ৭ রানে ৪ উইকেট দখল করেন। ঐ খেলায় নিউজিল্যান্ড মাত্র ২৬ রানে অল-আউট হয়।


title: বব এপলইয়ার্ড

text: ১৯৫২ সালে উইজডেন কর্তৃক বর্ষসেরা ক্রিকেটার মনোনীত হলেও সম্মাননা অনুষ্ঠানে তিনি উপস্থিত থাকতে পারেননি। ১৯৯৭ সালে ব্রাডফোর্ড বিশ্ববিদ্যালয় থেকে সম্মানসূচক ডক্টরেট ডিগ্রী লাভ করেন। আশি বছর বয়স পর্যন্ত ইয়র্কশায়ারের সভাপতির দায়িত্ব পালন করেন ও পরবর্তীকালে ক্লাবের আজীবন সদস্যরূপে মনোনীত হন।


title: বব এপলইয়ার্ড

text: ক্রিকেট খেলা থেকে অবসর নেয়ার পর ব্যবসায়ে সফলতা লাভ করেন তিনি। এছাড়াও ব্রাডফোর্ডে একটি ক্রিকেট স্কুল প্রতিষ্ঠা করেন। তরুণ ক্রিকেটারদের মানোন্নয়নে স্যার লিওনার্ড হাটন ফাউন্ডেশন স্কিমের আওতায় এক মিলিয়নেরও অধিক পাউন্ড-স্টার্লিং সংগ্রহ করেন। নিজ আত্মজীবনী থেকে সংগৃহীত অর্থও এতে তিনি দান করেন। উত্তর ইয়র্কশায়ারের হারোগেট এলাকয় নিজ গৃহে ৯০ বছর বয়সে তাঁর দেহাবসান ঘটে।


title: নাসরি রাজবংশ

text: নাসরি রাজবংশ ( "banū Naṣr") ছিল স্পেনের শেষ মুসলিম রাজবংশ। এই রাজবংশ ১২৩৮ থেকে ১৪৯২ খ্রিষ্টাব্দ পর্যন্ত গ্রানাডা আমিরাত শাসন করেছিল। ১২১২ সালে লাস নাভাস দ্য টোলোসার যুদ্ধে আলমোহাদ খিলাফতের পরাজয়ের পর নাসরি রাজবংশ ক্ষমতায় আরোহণ করে। প্রতিষ্ঠার পর থেকে ২৩ জন আমির গ্রানাডা শাসন করেছেন। শেষ শাসক দ্বাদশ মুহাম্মদ খ্রিষ্টান স্প্যানিশ রাজ্য আরাগন ও কাস্টিলের কাছে আত্মসমর্পণ করেছিলেন। নাসরিদের শাসনামলে নির্মিত আলহাম্বরা প্রাসাদ এই সময়ের একটি গুরুত্বপূর্ণ নিদর্শন।নাসরি রাজবংশ পিতার দিক থেকে বনু খাজরাজ গোত্রের প্রধান ও এক সাহাবির বংশধর বলে দাবি করত।


title: নাসরি রাজবংশ

text: গ্রানাডা আমিরাতের উপর খ্রিষ্টানদের হামলার সময় নাসরিদের মধ্যে উত্তরাধিকার সংক্রান্ত বিষয়ে গৃহবিবাদ শুরু হয়। আবুল হাসান আলি তার ছেলে দ্বাদশ মুহাম্মদ কর্তৃক অপসারিত হওয়ার পর মালাগায় পিছু হটেন এবং প্রতিদ্বন্দ্বী পক্ষগুলোর মধ্যে গৃহবিবাদ শুরু হয়। খ্রিষ্টানরা এই সুযোগের সদ্বব্যবহার করে এবং মুসলিমদের শক্তঘাটিগুলো দখল করতে থাকে। দ্বাদশ মুহাম্মদ ১৪৮৩ সালে লুসেনায় খ্রিষ্টান বাহিনীর হাতে ধরা পড়েন। ফার্ডিনেন্ড ও ইসাবেলার সাথে মিত্রতার শপথ নেয়ার পর তাকে মুক্তি দেয়া হয়। আবুল হাসান আলি শেষপর্যন্ত পূর্ণভাবে ক্ষমতা ত্যাগ করলে দ্বাদশ মুহাম্মদের সাথে তার ভাই ত্রয়োদশ মুহাম্মদের সংঘর্ষ বাধে। দ্বিতীয় জন খ্রিষ্টানদের কাছে আত্মসমর্পণে বাধ্য হন। দ্বাদশ মুহাম্মদকে আলপুজারা পর্বতমালায় জায়গীর দেয়া হয়। পরে তিনি ইবেরিয়ান উপদ্বীপ ত্যাগের জন্য আর্থিক ক্ষতিপূরণ নেন।


title: নাসরি রাজবংশ

text: নিচের বংশলতিকাটি নাসরি সুলতানদের পারস্পরিক সম্পর্ক প্রদর্শন করছে। এটি তাদের সাধারণ পূর্বপুরুষ ইউসুফ আল আহমার থেকে শুরু হয়েছে। নারীরা শাসন ক্ষমতায় না থাকায় এতে শুধু ছেলেদের অন্তর্ভুক্ত করা হয়েছে। শাসন নিয়ে প্রতিদ্বন্দ্বিতার সময়গুলোতে গ্রানাডা শহর ও আলহাম্বরা প্রাসাদ নিয়ন্ত্রণকারীকে সুলতানের মর্যাদা দেয়া হত।


title: মুস্তাফিজুর রহমান

text: মুস্তাফিজুর রহমান (জন্ম: ৬ সেপ্টেম্বর, ১৯৯৫) সাতক্ষীরায় জন্মগ্রহণকারী বাংলাদেশের উদীয়মান ক্রিকেটার। বাংলাদেশ ক্রিকেট দলের অন্যতম সদস্য হিসেবে দলে তিনি বাহাতি মিডিয়াম বোলিং করে থাকেন। বিশ্বের একমাত্র খেলোয়াড় হিসেবে তিনি তার প্রথম দুই ম্যাচে এগারোটি উইকেট লাভ করেন। ঘরোয়া প্রথম-শ্রেণীর ক্রিকেটে আবাহনী লিমিটেড, খুলনা বিভাগের প্রতিনিধিত্ব করছেন তিনি। এছাড়া ২০১৬ সালে অনুষ্ঠিত আইপিএলে তিনি "সানরাইজার্স হায়দ্রাবাদ" দলে খেলছেন । এবং সম্প্রতি ইংল্যান্ডের ন্যাটওয়েস্ট টি২০ -তে সাসেক্স ক্রিকেট ক্লাবের হয়ে খেলেছেন তিনি । তিনিই একমাত্র খেলোয়াড় যিনি উভয় একদিনের আন্তর্জাতিক এবং টেস্টের অভিষেকে 'ম্যান অফ দ্যা ম্যাচ' পুরস্কার লাভ করেন।


title: মুস্তাফিজুর রহমান

text: আইসিসি ঘোষিত ২০১৫ সালে আইসিসি বর্ষসেরা দলে অন্তর্ভুক্ত হন।


title: মুস্তাফিজুর রহমান

text: খুলনা বিভাগের সাতক্ষীরা জেলার কালীগঞ্জ উপজেলার তেঁতুলিয়া গ্রামে জন্মগ্রহণকারী বামহাতি পেসার মুস্তাফিজুর রহমান ২০১২ সালে ফাস্ট-বোলারদের ক্যাম্পে অংশগ্রহণের উদ্দেশ্যে ঢাকায় আসেন। নিজ শহর সাতক্ষীরায় অনুষ্ঠিত অনূর্ধ্ব-১৭ প্রতিযোগিতায় চমকপ্রদ ক্রীড়ানৈপুণ্য প্রদর্শন করেন। এরপর তাকে বিসিবি’র পেস ফাউন্ডেশনে অন্তর্ভুক্ত করা হয়। বাংলাদেশ অনূর্ধ্ব-১৯ দলে থাকাকালীন দল নির্বাচকমণ্ডলী কর্তৃক ২০১৫ সালের বিশ্বকাপের জন্যও তিনি মনোযোগ আকর্ষণ করেন।


title: মুস্তাফিজুর রহমান

text:
২০১৩-১৪ মৌসুমে খুলনার পক্ষে প্রথম-শ্রেণীর ক্রিকেটে তার অভিষেক ঘটে। এরপর সংযুক্ত আরব আমিরাতে অনুষ্ঠিত অনূর্ধ্ব-১৯ ক্রিকেট বিশ্বকাপে আট উইকেট লাভ করেন। এরফলে ওয়েস্ট ইন্ডিজে বাংলাদেশ এ দলের সফরে অন্যতম সদস্য মনোনীত হন। এ সংক্ষিপ্ত সফরের পর অন্যতম সেরা বোলার হিসেবে তিনি বিবেচিত হন ও ধীরে ধীরে বলের বৈচিত্র্যতা বৃদ্ধিতে সচেষ্ট হন। শুরুতে তার বলে পেস কম থাকলেও ২০১৪-১৫ মৌসুমে ১৯.০৮ গড়ে ২৬ উইকেট দখল করেন।
ঘরোয়া ক্রিকেটে দূর্দান্ত ক্রীড়াশৈলী প্র্রদর্শন করায় ২৪ এপ্রিল, ২০১৫ তারিখে সফরকারী পাকিস্তান জাতীয় ক্রিকেট দলের বিরুদ্ধে একমাত্র টুয়েন্টি২০ আন্তর্জাতিকে তাকে দলের সদস্য করা হয়। খেলায় তিনি শহীদ আফ্রিদি ও মোহাম্মদ হাফিজের উইকেট পান। মিরপুরের শের-ই-বাংলা জাতীয় স্টেডিয়ামে অনুষ্ঠিত একমাত্র টুয়েন্টি২০ আন্তর্জাতিক ক্রিকেটে অভিষেক ঘটে তার। খেলায় বাংলাদেশ দল প্রথমবারের মতো পাকিস্তানের বিপক্ষে টুয়েন্টি২০ আন্তর্জাতিকে ৭ উইকেটের বিশাল ব্যবধানে জয়লাভ করে।


title: মুস্তাফিজুর রহমান

text: এর দুইমাস পর ১৯ জুন, ২০১৫ তারিখে সফরকারী ভারতীয় জাতীয় ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। অভিষেক ম্যাচেই তিনি ৫ উইকেট লাভ করেন এবং ম্যাচ সেরা নির্বাচিত হন। তার পরে ২১ জুনেও ভারতের বিপক্ষে ৪৩ রানের বিনিময়ে ৬ উইকেট নিয়ে ম্যাচ সেরা হন। জীবনের প্রথম দুই ম্যাচে ১১ উইকেট নিয়ে তিনি বিশ্বরেকর্ড গড়েন৷ ব্রায়ান ভিটোরি’র পর দ্বিতীয় বোলার হিসেবে প্রথম দুইটি ওডিআইয়ে পাঁচ-উইকেট লাভের বিরল কীর্তিগাথা রচনা করেন মুস্তাফিজুর।


title: মুস্তাফিজুর রহমান

text: মুস্তাফিজুর তার প্রথম দুইটি ওডিআইয়ে ৫/৫০ ও ৬/৪৩ লাভ করেন। তার এ ক্রীড়ানৈপুণ্যে ওডিআইয়ের ইতিহাসেব যে-কোন বোলারের তুলনায় সেরা। তার এ অসম্ভব বোলিংয়ের ফলে ২০১১ সালে জিম্বাবুয়ের ব্রায়ান ভিটোরি’র বাংলাদেশের বিপক্ষে ৫/৩০ ও ৫/২০ ম্লান হয়ে যায়। ভারতকে তিনি তৃতীয়বার ২০০ বা তার নিচে রান তুলতে বাধ্য করান। এরফলে বাংলাদেশ পঞ্চমবারের মতো ভারতের বিপক্ষে জয় পায়। এ জয়ে বাংলাদেশ আইসিসি র‌্যাঙ্কিংয়ে ৯৩ পয়েন্ট নিয়ে ৭ম স্থানে উত্তরণ ঘটায়। দ্বিতীয় ওডিআইয়ে মুস্তাফিজুরের ৬/৪৩ বোলিং পরিসংখ্যান বাংলাদেশী বোলারদের মধ্যে তৃতীয় সেরা। তার পূর্বে মাশরাফি বিন মর্তুজা ৬/২৬ (ব কেনিয়া, ২০০৬) ও রুবেল হোসেন ৬/২৬ (ব নিউজিল্যান্ড, ২০১৩) রয়েছেন।


title: মুস্তাফিজুর রহমান

text: ক্রিকেটের বৈশ্বিক পরিচালনা পরিষদ আন্তর্জাতিক ক্রিকেট কাউন্সিল কর্তৃক ২০১৫ সালের আইসিসি ওডিআই বর্ষসেরা দলের অন্যতম সদস্য হিসেবে তাকে মনোনীত করে। মূলতঃ ঐ বছরের শীর্ষস্থানীয় ক্রিকেটারদের একজনরূপে গণ্য করায় তাকে এ সম্মাননায় ভূষিত করা হয়।এরফলে প্রথম বাংলাদেশী ক্রিকেটার হিসেবে তিনি এ বিরল সম্মানের অধিকারী হন। এছাড়াও, সাকিব আল হাসানের পর দ্বিতীয় বাংলাদেশী ক্রিকেটার হিসেবে আইসিসি'র যে-কোন দলে দ্বিতীয় ব্যক্তি তিনি। ২০১৫-১৬ মৌসুমে আইসিসির বর্ষসেরা উদীয়মান ক্রিকেটার হয়েছেন এই বাঁহাতি পেসার। ”প্রথম আলো” বর্ষসেরা ক্রীড়া পুরস্কার (২০১৫ এবং ২০১৬ সালের জন্য, পেয়েছেন এ বছর)


title: তুর্কিস্তান

text: তুর্কিস্তান শব্দের আক্ষরিক অর্থ “তুর্কিদের দেশ”।


title: তুর্কিস্তান

text: তুর্কিস্তান শব্দের উৎস ফারসি। একসময় এই অঞ্চল একজন সম্রাটের দ্বারা শাসিত হলেও এই শব্দ দ্বারা কোনো একক জাতি রাষ্ট্র বোঝানো হয় না। পারস্যের ভূগোলবিদরা তুর্কি জাতিসমূহের আবাসস্থল বোঝাতে সর্বপ্রথম তুর্কিস্তান শব্দের ব্যবহার করেন। ১৮৫৬-১৮৫৭ সালে ইঙ্গ-পারসিয়ান যুদ্ধে পারস্যের পরাজয় ও দুর্বল হয়ে পড়ার পর মধ্য এশিয়ায় নিয়ন্ত্রণ প্রতিষ্ঠার জন্য রাজতান্ত্রিক রাশিয়া এখানে অভিযান চালায়। দক্ষিণে অগ্রসর হওয়ার সময় ১৮৬৪ সালে রুশরা তুর্কিস্তান শহর দখল করে নেয়। শহরের নামকে সমগ্র অঞ্চলের নাম বিবেচনা করার কারণে তারা নতুন বিজিত অঞ্চলের নাম তুর্কিস্তান রেখেছিল। বর্তমানে মধ্য এশিয়ায় তুর্কি জাতিসমূহ অধ্যুষিত অঞ্চলকে তুর্কিস্তান বলা হয়। এর মধ্যে রয়েছে আধুনিক তুর্কমেনিস্তান, কাজাখস্তান, উজবেকিস্তান, কিরগিজস্তান ও চীনের জিনজিয়াং (“চীনা তুর্কিস্তান”)। অনেকে রাশিয়ার তুর্কি অঞ্চলসমূহ যেমন তাতারস্তান ও সাইবেরিয়ার কিছু অংশকে তুর্কিস্তানের অংশ হিসেবে বিবেচনা করে থাকে।


title: সমাণুতা

text:
সম-অণু, মানে হল অণুটা একই কিন্তু এর গঠন ভিন্ন ভিন্ন।এই ভিন্ন গঠন হবার ধর্মটিই হল সমাণুতা।
সমাণুতাকে আমরা 2 ভাগে ভাগ করতে পারি :-


title: সমাণুতা

text:
a) structural / গাঠনিক :- এরা খুবই সাধারণ ৷
b) stereo or 3 dimentional :- এরা একটু কঠিন ধরনের ৷
এরা একই homologous group ও হতে পারে, আবার ভিন্নও হতে পারে।
একই homologous গ্রুপের মধ্যে চেইন,অবস্থান আর মেটামারিজম, এই তিন প্রকার সমাণুতা দেখা যায়।


title: সমাণুতা

text: এরা কার্বন চেইনেই সীমাবদ্ধ। ইহা লম্বা চেইনের একটা যৌগও হতে পারে, আবার অনেক শাখা প্রশাখা নিয়েও একটা সমাণু হতে পারে। যেমন: C4H10 , এটা বিউটেন, এর একটা মিথাইল গ্রুপ স্থানান্তরিত হয় এবং রুপান্তরিত 2-মিথাইল প্রোপেন। এরা দুজনই alkane.


title: সমাণুতা

text: তাদের অবস্থানের উপর এই সমাণুতা নির্ভর করবে। যেমন: C4H8, এটা যদি বিউটিন-1 হয়, তারমানে দ্বিবন্ধন আছে 1 নং কার্বনে, বিউটিন -2 হলে, 2 নং কার্বনে।


title: সমাণুতা

text:
অবস্থানে আমরা কার্যকরী মূলক কোথায় আছে সেটা খুজতাম, আর এখানে খুজব কার্যকরী মূলকের দুই পাশে কয়টা কার্বন থাকবে সেটা । সেই হিসেবেই সমাণুতা।এদেরকে মেটামার বলে। যেমন C5H10O.. এটা পেন্টানোন -2 হতে পারে, যেখানে CO কার্যকরী মূলকের বাম পাশে 1টা CH3 থাকে, কিন্তু পেন্টানোন -3 হলে, বামপাশে 2 টা কার্বন পরমাণু , CH3CH2- আসবে।
এবার ভিন্ন সমগোত্রীয়দের পালা৷ এরা দুরকম সমাণুতা দেখায় ৷
*কার্যকরী মূলক সমাণুতা : এখানে কার্যকরী মূলকগুলো ভিন্ন হবে। অথ্যাৎ সমগোত্রীয় শ্রেণী মানে ভিন্ন কার্যকরী মূলক। যেমন: C2H6O ,এটা ইথানল ও হতে পারে, আবার ডাইমিথাইল ইথারও হতে পারে। মানে একটা এলকোহল,আরেকটা ইথার।
*টটামারিজম : এরা গাঠনিক সমাণুতার মাঝে সবচাইতে অভিজাত শ্রেণী।এরা একজন নিজে থেকেই আরেক রকম সমাণুতে রূপান্তরিত হয়ে যায় ।এইজন্য এদের 'গতিশীল কার্যকরী মূলক সমানুতা' বলে। যেমন: প্রোপানোন থেকে স্বতঃস্ফূর্তভাবে প্রোপিন-2-অল তৈরি হয়, যেখানে একজন আরেকজনের সমাণু।প্রোপানোন একটি কিটোন, প্রোপিন -2-অল হল ইনল (এলকিন+এলকোহল) সমাণু।
এদেরকে আমরা keto-enol tautomerism ও বলতে পারি।


title: নিউক্লাইডসমূহের ছক (বিভক্ত, সীমাবদ্ধ)

text: রাসায়নিক উপাদানসমূহের পরিচিত সকল আইসোটোপ এই আইসোটোপ সারণীসমূহতে প্রদর্শন করা হয়েছে, যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়।


title: নিউক্লাইডসমূহের ছক (বিভক্ত, সীমাবদ্ধ)

text: প্রতিটি আইসোটোপ সেলের রঙ (প্রতিটি বিভাগে রঙের তালিকা দেখুন) দ্বারা অর্ধায়ু নির্দেশিত হয় । রঙীন সীমানাগুলো সবচেয়ে স্থিতিশীল পারমাণবিক আইসোমার অবস্থার অর্ধায়ু নির্দেশ করে।


title: নিউক্লাইডসমূহের ছক (বিভক্ত, সীমাবদ্ধ)

text: এই তালিকাগুলোর তথ্য ব্রুকহ্যাভেন ন্যাশনাল ল্যাবরেটরী হতে এসেছে।


title: নিউক্লাইডসমূহের ছক (বিভক্ত, সীমাবদ্ধ)

text:
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান


title: ষাঁড়ের লড়াই

text: অতীতে বাংলাদেশে ষাঁড়ের লড়াই একটি প্রসিদ্ধ খেলারূপে প্রচলন ছিল। লড়াই করার জন্য ষাঁড় গরু আলাদাভাবে লালন পালন করা হতো। এর দ্বারা হাল চাষ বা অন্য কোন ধরণের কাজ করা হতো না। ষাঁড়টিকে মোটাতাজা করা হতো শুধু লড়াই করার জন্য। শুকনো মৌসুমে গ্রামের বাজারে ঢোল পিটিয়ে ষাঁড়ের লড়াই দেখার আমন্ত্রন জানানো হতো। মাঠে ষাঁড়ের মালিকগণ তাদের ষঁড়গুলোকে বিভিন্ন রঙিন কাপড়, ঘুংগুর, দোয়াল দিয়ে গেঁথে নিয়ে আসতেন। দুদিকে দুজন রশি দিয়ে বেঁধে নিয়ে এসে দুপক্ষের ষাঁড়কে ছেড়ে দিয়ে সবাই মিলে ঢাক ঢোল পিটিয়ে ও বিভিন্ন তালে তালে গান করত। এভাবে উপস্থিত সকল ষাঁড়ের মধ্যে যে ষাঁড়টি প্রথম স্থান পেত তাকে পুরস্কার দেয়া হতো। সে পুরস্কার গরুর গলায় বেঁধে বাজারে বাজারে দেখানো হতো। বর্তমানে এই শৌখিন প্রথা বিলুপ্তির পথে।


title: লাল-রেখা টর্পেডো মাছ

text: সাহাড্রিয়া ডেনিসনি বা লাল-রেখা টর্পেডো মাছ (বৈজ্ঞানিক নাম: Sahyadria denisonii) () হচ্ছে ভারতের পশ্চিম ঘাটের দ্রুত প্রবাহমান নদী ও খাড়িতে বসবাসকারি একটি মাছের প্রজাতি। এটি সাধারণত অ্যাকোয়ারিয়াম ব্যবসায় দেখা যায়।


title: লাল-রেখা টর্পেডো মাছ

text: এদের দেহের আকৃতি অনেকটা টর্পেডোর মত। ৪ থেকে ৫ ইঞ্চি দেহের অধিকারী একুরিয়ামে রাখার মত একটি দারুণ চকচকে মাছ। চোখ থেকে এদের দেহের অর্ধেক পর্যন্ত লাল নিয়ন রঙের দাগটি অত্যন্ত আকর্ষনীয়। আর এদের মাথা থেকে লেজ পর্যন্ত কাল দাগটিও সুন্দর। যেটি সবথেকে চোখে পড়ার মত তা হলো এই মাছের পাখনাগুলিতে এবং লেজে হলুদ, লাল, নীল রঙের চমৎকার বর্ণচ্ছটা। ভারতের পশ্চিমের রাজ্য মহারাষ্ট্র, কর্ণাটক এবং কেরালার সমুদ্র উপকূলে এই মাছ বেশি দেখা যায়। এই মাছগুলো দলবদ্ধভাবে চলাফেরা করে।


title: বর্মি মইলাম

text: বর্মি মইলাম বা মাইল্লা আম (বৈজ্ঞানিক নাম: "Bouea oppositifolia") হচ্ছে Anacardiaceae পরিবারের একটি আমের প্রজাতি। এটি প্রথম ১৯৪৮ সালে রেকর্ড করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।


title: বর্মি মইলাম

text: এটি স্বাদে বেজায় টক। এদের ফল আকারে খুব ছোট হয়, দেখতে বড় জলপাইয়ের মতো, পাকলে রং হয় হলুদ।


title: বর্মি মইলাম

text: এই আমগাছ পার্বত্য চট্টগ্রাম, আসাম, ত্রিপুরা, মায়ানমার, ইন্দোনেশিয়া অঞ্চলের নিজস্ব গাছ।


title: বু আলী শাহ কালান্দার

text: শেখ শরফুদ্দিন বু আলী কাল্ন্দার পানিপতি (১২০৯-১৩২৪খ্রিস্টাব্দ বা ৬০৬ হিজরি) চিশতিয়া তরিকার একজন সূফি সাধক যিনি ভারতে বাস করতেন। পানিপথের শহরে তার দরগাহ (মাজার) অবস্থিত যা একটি ধর্মীয় তীর্থস্থান। তাঁর আসল নাম ছিল শেখ শরফুদ্দিন কিন্তু তিনি বু আলী শাহ নামেই অধিক পরিচিত। তাঁর পিতার নাম শেখ ফখর উদ্দিন, যিনি তাঁর সময়ে মহান পণ্ডিত এবং দরবেশ ছিলেন। তিনি খুব অল্প বয়সে তার পড়াশোনা শেষ করেন এবং পরবর্তীকালে প্রায় বিশ বছর দিল্লির কুতুব মিনারের নিকটে পড়াশোনা শেখেন। দিওয়ানে হযরত শরফুদ্দিন বু আলী কালান্দার নামে তিনি ফার্সি কবিতার একটি সংকলন প্রকাশিত করেন যা পরবর্তকালে খাজা শাহাউদ্দিন কর্তৃক পাঞ্জাবী ভাষায় অনূদিত হয়। ফার্সি ভাষায় এটি একটি মহান সূফি কাজ।


title: বু আলী শাহ কালান্দার

text: একটি সূত্রে জানা যায় তিনি ১৪০০ খ্রিস্টাব্দের প্রথম দিকে ভারতের পানিপথে জন্ম গ্রহণ করেন। তার দরগাহের সমাধিফলকে ফার্সি ভাষায় লেখা আছে, তার জন্মস্থান গাঞ্জায় যা বর্তমানে আজারবাইজান। এ থেকে বুঝা যায় তার বংশ নুমান ইবনে থাবিত হযরত আবু হানিফা থেকে এসেছে। তাঁর পিতার নাম শেখ ফখর উদ্দিন, যিনি তাঁর সময়ের মহান পণ্ডিত এবং দরবেশ ছিলেন। তাঁর মাতা বিবি হাফিজা, মৌলানা সৈয়দ নিমাত উল্লাহ হামদানির কন্যা। ৬০০ হিজরীতে তাঁর পিতা ইরাক থেকে ভারতে আসেন এবং পানিপথে বসতি স্থাপন করেন।[৫]


title: বু আলী শাহ কালান্দার

text: চার বছর বয়স থেকেই বু আলী কালান্দার মায়ের কাছ থেকে পবিত্র কুরআন পাঠ করতে শিখেন এবং পন্ডিত রাম সানাহি থেকে হিন্দু শাস্ত্রের উপর জ্ঞান অর্জন করেন। তরুণ বয়সে তিনি তিনটি তরিকার (সোহারার্দিয়া, কাদেরিয়া এবং নকশাবন্দিয়া) জ্ঞান অর্জন করেন। তাঁর উনিশ জন আধ্যাত্মিক পীর বা দীক্ষাগুরু রয়েছে, যাদের মধ্যে এগারজন মুসলমান এবং আটজন হিন্দু।


title: বু আলী শাহ কালান্দার

text: এই মহান সাধকের অনেক উপাখ্যান লোক মুখে প্রচলিত রয়েছে। একটি উপখ্যান এমন রয়েছে যে, প্রায় ৩৬ বছর কার্নাল নদীর পানিতে দাড়িঁয়ে থেকে সাধনা করার ফল স্বরূপ হযরত মুহাম্মদ (সঃ) তাঁকে বু আলী (আলীর সুবাস)উপাধি দান করেন। এই মর্যাদাপ্রাপ্ত হওয়ার পর অনেক মহান সুফি সাধক তাঁর সাক্ষাত লাভ করার জন্য আসেন। অন্য আরেকটি উপাখ্যানে উল্লেখ আছে, একদিন হযরত মুহাম্মদ (সঃ) তাঁর বেশারতে (স্বপ্ন) আসেন এবং তাকে একটি ইচ্ছা পূরণের আশ্বাস দেন। কালান্দার নবুওয়াতের আবেদন করল এবং তাঁকে বলা হল নবুওয়তের দরজা বন্ধ হয়ে গেছে এবং হযরত মুহাম্মদ (সঃ) হচ্ছেন শেষ নবী। তারপর তিনি আলী হতে চাইলেন এবং বলা হল ঐ মর্যাদাটিও আগেই পূর্ণ হয়েছে। এরপর তিনি আলীর অন্তত সুবাস পাওয়ার জন্য আবেদন করলেন এবং তাঁর এই ইচ্ছা পূর্ণ করা হল। তাঁর নামের একটি তাৎপর্যপূর্ণ দিক হল এই যে, বু আলী কুন্যিয়াত আবু আলী এর অন্যরূপ।


title: য়ুভন রিডলি

text: য়ুভন রিডলি () (জন্ম ২৩ এপ্রিল ১৯৫৮) হলেন একজন ব্রিটিশ সাংবাদিক এবং প্রাক্তন রেস্পেক্ট পার্টির সক্রিয় কর্মী। ২০০১ সালে তিনি তালেবানদের দ্বারা বন্দি হন, এবং বন্দিদশা থেকে মুক্তির পর ইসলাম ধর্ম গ্রহণ করেন, পরবর্তী সময়ে তিনি জিওনবাদের একজন প্রকাশ্য বিরোধী এবং পাশ্চাত্য গণমাধ্যমের দৃষ্টিভঙ্গির কড়া সমালোচক হয়ে ওঠেন।


title: মুখতার আহমেদ

text: মুখতার আহমেদ (জন্মঃ ২০ ডিসেম্বর ১৯৯২) হলেন একজন পাকিস্তানী আন্তর্জাতিক ক্রিকেটার। তিনি মূলত একজন ডান-হাতি উদ্বোধনী ব্যাটসম্যান হিসেবে প্রতিনিধিত্ব করে থাকেন। মুখতার আন্তর্জাতিক অঙ্গনে ২০১৫ সালের ২৪ এপ্রিল বাংলাদেশের বিপক্ষে পাকিস্তানের হয়ে টুয়েন্টি২০ আন্তর্জাতিক ক্রিকেটে আত্মপ্রকাশ করেন।


title: নিউক্লাইডসমূহের ছক (বিভক্ত, প্রশস্ত)


title: নিউক্লাইডসমূহের ছক (বিভক্ত, প্রশস্ত)


title: নিউক্লাইডসমূহের ছক (বিভক্ত, প্রশস্ত)


title: নিউক্লাইডসমূহের ছক (বিভক্ত, প্রশস্ত)

text:
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী →পর্যায় সারণীতে যান
← পূর্ববর্তী | পরবর্তী→পর্যায় সারণীতে যান


title: লরেন্স রো

text: লরেন্স জর্জ রো (; জন্ম: ৮ জানুয়ারি, ১৯৪৯) জামাইকার কিংস্টনে জন্মগ্রহণকারী ওয়েস্ট ইন্ডিজের বিশ্বখ্যাত সাবেক আন্তর্জাতিক ক্রিকেটার। "ইয়াগ্গা" ডাকনামে পরিচিত লরেন্স রো ওয়েস্ট ইন্ডিজ ক্রিকেট দলের প্রথিতযশা ডানহাতি ব্যাটসম্যান ছিলেন। এছাড়াও বামহাতে মিডিয়াম-ফাস্ট বোলিংয়ে পারদর্শী ছিলেন তিনি। কাউন্টি ক্রিকেটে ডার্বিশায়ারের প্রতিনিধিত্ব করেন।


title: লরেন্স রো

text: ১৯৬৮-৬৯ মৌসুমে জামাইকার পক্ষে প্রথম-শ্রেণীর ক্রিকেটে তাঁর অভিষেক ঘটে। এরপর ১৯৭২ সালে কিংস্টনে নিউজিল্যান্ডের বিপক্ষে টেস্ট অভিষেকেই ইতিহাস গড়েন। ঐ টেস্টের উভয় ইনিংসে তিনি ২১৪ ও অপরাজিত ১০০* করেন। এরফলে টেস্ট ক্রিকেটের ইতিহাসে প্রথম ব্যক্তি হিসেবে টেস্ট অভিষেকেই দ্বি-শতক ও শতক করার গৌরব অর্জন করেন। পরবর্তীতে ইয়াসির হামিদ তাঁর এ অর্জনের সাথে যুক্ত হন। ১৯৭৪ সালে কেনসিংটন ওভালে ইংল্যান্ডের বিপক্ষে ৩০২ রান তোলেন। ওয়েস্ট ইন্ডিজের চারজন ব্যাটসম্যানদের একজন হিসেবে টেস্টে ত্রি-শতক লাভের অধিকারী তিনি। বাকীরা হচ্ছেন গারফিল্ড সোবার্স, ক্রিস গেইল ও ব্রায়ান লারা।


title: লরেন্স রো

text: ১৯৭৫-৭৬ মৌসুমে অস্ট্রেলিয়ায় পদার্পণ করে বিশ্বের সেরা ব্যাটসম্যানের স্বীকৃতি রক্ষার প্রচেষ্টা চালান। দ্বিতীয় ইনিংসে সেঞ্চুরি করে প্রতি ইনিংসে ৭০ ঊর্ধ্ব গড় বজায় রাখেন। কিন্তু সিরিজের বাকী খেলাগুলোয় তিনি ধারাবাহিকতা বজায় রাখতে পারেননি।


title: লরেন্স রো

text: ভিভ রিচার্ডসের পূর্বে তিনি ওয়েস্ট ইন্ডিজের ব্যাটিংয়ের নেতৃত্ব দিয়ে বীর বনে যান। ১৯৭২ থেকে ১৯৮০ এর মধ্যবর্তী সময়কালে ৩০ টেস্টে ৪৩ গড়ে ২,০৪৭ রান তোলেন। এছাড়াও ১১টি একদিনের আন্তর্জাতিকে অংশ নিয়েছেন। আঘাতপ্রাপ্তি স্বত্ত্বেও তিনি বীরদর্পে ব্যাটিং চালাতেন। তিনি চোখের সমস্যায় ভুগতেন।


title: লরেন্স রো

text: ইংল্যান্ডের কাউন্টি চ্যাম্পিয়নশীপে ডার্বিশায়ারের পক্ষে খেলেন। এছাড়াও বিশ্ব সিরিজ ক্রিকেটে যোগ দেন। সেখানে তিনি ওয়েস্ট ইন্ডিজ একাদশের পক্ষে একটি খেলায় ১৭৫ রান তুলেছিলেন।


title: লরেন্স রো

text: দলীয় সঙ্গী মাইকেল হোল্ডিংয়ের মতে, তিনি বিশ্বের সেরা ব্যাটসম্যান ছিলেন। এছাড়াও গারফিল্ড সোবার্স বিশ্বাস করতেন যে, তিনি ওয়েস্ট ইন্ডিয়ান ব্যাটসম্যানদের মধ্যে সর্বশ্রেষ্ঠ। একটি খেলায় বলকে এমন চমৎকার ভঙ্গীমায় মাঠের বাইরে পাঠিয়েছিলেন যে তা মিসাইলের ন্যায় ক্ষীপ্রমান ছিল। এ প্রসঙ্গে গিডিওন হেই মন্তব্য করেছেন যে, মার্চ, ১৯৭৪ সালে ব্রিজটাউনের কেনসিংটন ওভালে ইংল্যান্ডের বিপক্ষে অনুষ্ঠিত টেস্টের প্রথম ইনিংসে বব উইলিস তাঁকে বাউন্সার মারলে তিনি তা সোজা স্কয়ার লেগের স্ট্যান্ডে পৌঁছে। এ সময়ের মধ্যে বলের অধিকাংশই মাথা সমান উচ্চতায় গিয়েছিল।


title: লরেন্স রো

text: তাঁর খেলোয়াড়ী জীবনে রাজত্ব করলেও ১৯৮২-৮৩ মৌসুমে বিশ্ব ক্রিকেট থেকে বিচ্ছিন্ন দক্ষিণ আফ্রিকা সফর করে ব্যাপক সমালোচিত হন। ওয়েস্ট ইন্ডিয়ানগণ সফরের বিপক্ষে অবস্থান নেয় ও রো-সহ অন্যান্যদের জামাইকায় নিষিদ্ধ ঘোষণা করে। এর প্রধান কারণ ছিল তিনি হয়তো যুক্তরাষ্ট্রের মায়ামিতে চলে যাবেন।


title: লরেন্স রো

text: ২০ জুন, ২০১১ তারিখে সফরকারী ভারত ও ওয়েস্ট ইন্ডিজের মধ্যকার প্রথম টেস্টের মধ্যাহ্ন বিরতিতে সাবিনা পার্ক স্টেডিয়ামটি তাঁর নামে নামাঙ্কিত হয়। ঐ অনুষ্ঠানে মাইকেল হোল্ডিং ও কোর্টনি ওয়ালশকেও সম্মানিত করা হয়। এ সময় তিনি তাঁর অতীতের কর্মকাণ্ডের জন্য ক্ষমা প্রার্থনা করেন ও বলেন যে, আজ আমি জামাইকার ভাগ্যবিড়ম্বিত ক্রিকেট জনগোষ্ঠীসহ ক্যারিবীয় দ্বীপপুঞ্জ ও বহিঃবিশ্বের কাছে ক্ষমা চাচ্ছি।


title: লরেন্স রো

text: বেশ বিতর্ক স্বত্ত্বেও জেসিএ সভাপতি লিন্ডেল রাইট রো’র মন্তব্যের প্রেক্ষিতে বোর্ডের সভায় সিদ্ধান্তের বিষয়টি সমাধান করেন ও বলেন যে, দক্ষিণ আফ্রিকা সফর করে তিনি কোন ভুল করেননি।


title: পলান সরকার

text: পলান সরকার (জন্ম: ৯ সেপ্টেম্বর ১৯২১) একজন বাংলাদেশী সমাজকর্মী। ২০১১ সালে সামাজিকভাবে অবদান রাখার জন্য বাংলাদেশ সরকার তাকে একুশে পদক প্রদান করে। পলান সরকার রাজশাহী জেলার ২০ টি গ্রামজুড়ে গড়ে তুলেছেন অভিনব শিক্ষা আন্দোলন। নিজের টাকায় বই কিনে তিনি পড়তে দেন পিছিয়ে পড়া গ্রামের মানুষকে। প্রতিদিন ভোরে ঘুম থেকে উঠে কাঁধে ঝোলাভর্তি বই নিয়ে বেরিয়ে পরেন। মাইলের পর মাইল হেঁটে একেকদিন একেক গ্রামে যান। বাড়ি বাড়ি কড়া নেড়ে আগের সপ্তাহের বই ফেরত নিয়ে নতুন বই পড়তে দেন। এলাকাবাসীর কাছে তিনি পরিচিত ‘বইওয়ালা দুলাভাই’ হিসেবে।


title: পলান সরকার

text: পলান সরকার ১৯২১ সালের ৯ সেপ্টেম্বর (বাংলা: ২৫ ভাদ্র, ১৩২৯) নাটোর জেলার বাগাতিপাড়া গ্রামে জন্মগ্রহণ করেন। মাত্র পাঁচ মাস বয়সে তার বাবা হায়াত উল্লাহ সরকার মৃত্যুবরণ করেন। চতুর্থ শ্রেণী পর্যন্ত পড়ার পর অর্থনৈতিক সংকটে লেখাপড়া বন্ধ করে দেন। এরপর তার নানা ময়েন উদ্দিন সরকার মা মইফুন নেসাসহ পলান সরকারকে রাজশাহীর বাঘার থানার বাউসা গ্রামে নিজ বাড়িতে নিয়ে আসেন। সেখানে তিনি একটি স্কুলে ভর্তি হন যেখানে ষষ্ঠ শ্রেণীর পর লেখাপড়ার সুযোগ ছিল না। পলান সরকারের জন্ম নাম ছিল হারেজ উদ্দিন সরকার। তবে জন্মের পর থেকেই মা “পলান” নামে ডাকতেন। ষষ্ঠ শ্রেণী পর্যন্ত লেখাপড়া করে পলান সরকার প্রাতিষ্ঠানিক শিক্ষার ইতি টানেন। কিন্তু বই পড়ার অভ্যাস গড়ে তুলেন।


title: পলান সরকার

text: পলান সরকারের নানা ময়েন উদ্দিন সরকার স্থানীয় ছোট জমিদার ছিলেন। প্রথমদিকে তিনি তার নানার জমিদারির খাজনা আদায় করতেন এবং দেশ বিভাগের পর জমিদারি ব্যবস্থা বিলুপ্ত হলে ১৯৬২ সালে বাউসা ইউনিয়নে কর আদায়কারীর চাকরি পান। নানার কাছ থেকে উত্তরাধিকার সূত্রে ৪০ বিঘা সম্পত্তির মালিক হন। ব্রিটিশ আমলেই তিনি যাত্রাদলে যোগ দিয়েছিলেন। ভাঁড়ের চরিত্রে অভিনয় করতেন। তিনিই আবার যাত্রার পাণ্ডুলিপি হাতে লিখে কপি করতেন। অন্যদিকে মঞ্চের পেছন থেকে অভিনেতা-অভিনেত্রীদের সংলাপ বলে দিতেন। এভাবেই বই পড়ার নেশা জাগ্রত হয়। দীর্ঘদিন ধরে বাউসা হারুন অর রসিদ শাহ দ্বিমুখী উচ্চ বিদ্যালয়ের পরিচালনা পর্ষদের চেয়ারম্যান হিসেবে দায়িত্ব পালন করছেন। ১৯৬৫ সালে বিদ্যালয়টি প্রতিষ্ঠার সময় ৫২ শতাংশ জমি দান করার পর পলান সরকার স্থানীয়দের অনুরোধেই চেয়ারম্যান পদে আসীন হন। বাউসা বাজারে তাঁর একটি চালকল ও রয়েছে।


title: পলান সরকার

text: ১৯৯০ সাল থেকে বাউসা হারুন অর রসিদ শাহ দ্বিমুখী উচ্চ বিদ্যালয়ে প্রতিবছর যারা মেধাতালিকায় প্রথম দশটি স্থান অর্জন করত তাদের বই উপহার দিতেন পলান সরকার। এরপর অন্যান্য শিক্ষার্থীরাও তার কাছে বইয়ের আবদার করলে তিনি সিদ্ধান্ত নেন যে তিনি তাদেরও বই দিবেন তবে তা ফেরত দিতে হবে। এরপর গ্রামের মানুষও তার কাছে বই চাইতে শুরু করে। এভাবেই শুরু হয় বই পড়া আন্দোলনের ভিত। ১৯৯২ সালে ডায়াবেটিকসে আক্রান্ত হওয়ায় পলান সরকারকে হাঁটার অভ্যাস করতে হয়। তখনই তার মাথায় এক অভিনব চিন্তা আসে।


title: পলান সরকার

text: তিনি স্কুলকেন্দ্রিক বই বিতরণের প্রথা ভেঙে বাড়ি বাড়ি বই পৌঁছে দেয়া এবং ফেরত নেয়ার সিদ্ধান্ত নেন। কোন বিয়ের অনুষ্ঠানে অন্যান্য জিনিসের পাশাপাশি তিনি বইও উপহার দেন। এছাড়া যারা তার চালকলে দেনা পরিশোধ করে তাদেরও তিনি বই উপহার দেন। ২০০৯ সালে রাজশাহী জেলা পরিষদ তাঁর বাড়ির আঙিনায় একটি পাঠাগার প্রতিষ্ঠা করে।


title: পলান সরকার

text: প্রথমে রাজশাহীর বাঘা উপজেলার কয়েকটি গ্রামের মানুষই জানত পলান সরকারের এই অসামান্য শিক্ষা আন্দোলনের গল্প। ২০০৬ সালের ২৯ ডিসেম্বর বাংলাদেশের রাষ্ট্রীয় টেলিভিশন বিটিভিতে জনপ্রিয় ম্যাগাজিন অনুষ্ঠান ইত্যাদিতে পলান সরকারকে আলোকিত মানুষ হিসেবে তুলে ধরা হয়। পরবর্তীতে ২০০৭ সালের ১৭ ফেব্রুয়ারি বাংলাদেশের প্রথম সারির দৈনিক প্রথম আলোর ‘ছুটিরদিনে’ সাময়িকীতে তাকে নিয়ে প্রচ্ছদ প্রতিবেদন ছাপা হয় যার নাম ছিলো ‘বিনি পয়সায় বই বিলাই’। এরপর থেকে তিনি সারাদেশে পরিচিতি পান।


title: পলান সরকার

text: ২০১১ সালে সামাজসেবায় অবদানের জন্য রাষ্ট্রের সর্বোচ্চ সম্মান একুশে পদক লাভ করেন। ২০১৪ সালের ২০ সেপ্টেম্বর ‘ইমপ্যাক্ট জার্নালিজম ডে’ উপলক্ষে সারা বিশ্বের বিভিন্ন ভাষার দৈনিকে তার উপর প্রতিবেদন প্রকাশিত হয়। তার জীবনের ছায়া অবলম্বনে বিটিভির জন্য গোলাম সারোয়ার দোদুল নির্মাণ করেন ঈদের নাটক 'অবদান'। বিনামূল্যে বই বিতরণ করে সকলের মধ্যে বই পড়ার আগ্রহ সৃষ্টির করার জন্য ইউনিলিভার বাংলাদেশ পলান সরকারকে 'সাদা মনের মানুষ' খেতাবে ভূষিত করে।


title: বিক্রিয়ায় প্রমাণ তাপ

text: এনথালপি পরিবর্তন বা বিক্রিয়া তাপ বা বিক্রিয়ায় প্রমাণ তাপ হল চাপ ও তাপ স্থির রেখে কোনো বিক্রিয়া সংঘটন কালে যে পরিমান তাপ পরিবেশ থেকে শোষিত হয় বা পরিবেশে নির্গত হয় সে পরিমান তাপের পরিবর্তন৷


title: বিক্রিয়ায় প্রমাণ তাপ

text: একটি জেনেরিক রাসায়নিক বিক্রিয়া জন্য:


title: বিক্রিয়ায় প্রমাণ তাপ

text: বিক্রিয়ায় প্রমাণ তাপ Δ"H" বিকারক এবং উৎপাদ এর গঠনের প্রমান তাপমাত্রা Δ"H" এর সাথে সম্পর্কযুক্ত যা নিম্নলিখিত সমীকরণটিকে অনুসরণ করে:


বিক্রিয়ায় প্রমাণ তাপ


title: ২০১৫-এর নেপাল ভূমিকম্প

text: ২০১৫-এর নেপাল ভূমিকম্প (এছাড়াও হিমালয়ান ভূমিকম্প হিসাবে উল্লেখিত) ৭.৮ বা ৮.১ মাত্রার একটি ভূমিকম্প যা শনিবার ২৫শে এপ্রিল, ২০১৫ সালে ১১:৫৬ এনএসটি (৬:১২:২৬ ইউটিসি) সময়ে নেপালের লামজংয়ের পূর্ব-দক্ষিণ-পূর্ব কেন্দ্রস্থল থেকে আনুমানিক ব্যাপী এলাকায় ভূপৃষ্ঠের প্রায় গভীরে সংগঠিত হয়।


title: ২০১৫-এর নেপাল ভূমিকম্প

text: ১৯৩৪-এর নেপাল–বিহার ভূমিকম্পের পর এটি নেপালে আঘাত হানা সবচেয়ে শক্তিশালী ভূমিকম্প। ভূমিকম্পে এখনও পর্যন্ত নেপাল সহ ভারত, চীন ও বাংলাদেশে সর্বমোট ৬৫০০ জনের অধিক মানুষ নিহত হয়েছে জানা যায়। এই ভূমিকম্পে ফলে মাউন্ট এভারেস্টে মৃত্যুসংখ্যা ২০১৪ সালের তুষারধ্বসে মৃত্যুসংখ্যাকে ছাড়িয়ে গেছে। কাঠমাণ্ডু শহরে অবস্থিত শতাব্দীপ্রাচীন ইউনেস্কো বিশ্ব ঐতিহ্যবাহী স্থানসমূহ ভূমিকম্পের ফলে ভীষণভাবে ক্ষতিগ্রস্ত হয়েছে।


title: ২০১৫-এর নেপাল ভূমিকম্প

text: নেপাল জুড়ে ক্রমাগত ছোট্ট কম্পন ঘটে এবং স্থানীয় ০৭:০৯:০৮ (ইউটিসি) সময়ে আরেকটি ৬.৭ মাত্রার ভূমিকম্প ২৬শে এপ্রিল আঘাত হানে।


title: ২০১৫-এর নেপাল ভূমিকম্প

text: ২৫শে এপ্রিল, ২০১৫ সালে ১১:৫৭ এনএসটি (৬:১২:২৬ ইউটিসি) সময়ে নেপালের লামজংয়ের পূর্ব-দক্ষিণ-পূর্ব কেন্দ্রস্থল থেকে আনুমানিক ব্যাপী এলাকায় ভূপৃষ্ঠের প্রায় গভীরে সংগঠিত হয় এবং প্রায় কুড়ি সেকেন্ড ধরে চলে। ইউনাইটেড স্টেটস জিওলজিক্যাল সার্ভে প্রথমে ভূমিকম্পের তীব্রতা ৭.৫ মাত্রার মাপলেও শীঘ্রই তা পরিবর্তন করে ৭.৯ মাত্রা ও পরে ৭.৮ মাত্রার ভূমিকম্প বলে উল্লেখ করে, যদিও চায়না আর্থকোয়েক নেটওয়ার্কস সেন্টার ভূমিকম্পের তীব্রতা ৮.১ মাত্রা পরিমাপ করে। ভারতীয় ভূতত্ত্ব বিভাগের মতে, ৬:১১ ইউটিসি সময়ে কাঠমাণ্ডু থেকে উত্তর-পশ্চিমে ৭.৯ মাত্রার একটি তীব্র ভূমিকম্প ও পরে ৬:৪৫ ইউটিসি সময়ে ভরতপুর থেকে দূরে ও কাঠমাণ্ডু থেকে উত্তর-পশ্চিমে ভূপৃষ্ঠ থেকে নীচে ৬.৬ মাত্রার অপর একটি ভূমিকম্প ঘটে। প্রথম ভূমিকম্পের পরে ৪.৫ মাত্রা ও তার অধিক মাত্রার ১০০ এর বেশি কম্পন ঘটে, যার মধ্যে ৬.৬ মাত্রার একটি কম্পন প্রথম ভূমিকম্পের কয়েক মিনিট পরে ঘটে।


title: ২০১৫-এর নেপাল ভূমিকম্প

text: ২৬শে এপ্রিল সন্ধ্যা ৬টার সময় পর্য্যন্ত কাঠমাণ্ডু শহরে ৭৭৭ জন, ভক্তপুর শহরে ২২৪ জন এবং ললিতপুর শহরে ১৫১ জনের মৃত্যুর খবর নিশ্চিত করা হয়। নেপালের মধ্যাঞ্চল বিকাস ক্ষেত্রে ১০১৯ জন, পশ্চিমাঞ্চল বিকাস ক্ষেত্রে ২০৯ জন, পূর্বাঞ্চল বিকাস ক্ষেত্রে ৫০ জন এবং মধ্য-পশ্চিমাঞ্চল বিকাস ক্ষেত্রে ২ জন ব্যক্তির মৃত্যুর খবর জানা যায়।


title: ২০১৫-এর নেপাল ভূমিকম্প

text: ২৭শে এপ্রিল বিকেল ৪:১৪ মিনিটে ভারতের স্বরাষ্ট্রমন্ত্রী রাজনাথ সিং জানান যে, ভূমিকম্পের ফলে ভারতের বিহারে ৫৬ জন, উত্তরপ্রদেশে ১২ জন, পশ্চিমবঙ্গে ৩ জন এবং রাজস্থানে ১ জনের মৃত্যু ঘটেছে।


title: ২০১৫-এর নেপাল ভূমিকম্প

text: ভূমিকম্পের ফলে মাউন্ট এভারেস্টে যে তুষারধ্বস ঘটে, তাতে এভারেস্ট বেস ক্যাম্পে বেশ কয়েকজন পর্বতারোহীর মৃত্যু ঘটে। ভারতীয় সেনাবাহিনীর একটি পর্বতারোহী দল ১৮টি মৃতদেহ এবং ৬১ জন আটকে পড়া পর্বতারোহী উদ্ধার করেছেন। গুগলের প্রকৌশলী মার্কিন যুক্তরাষ্ট্রের ড্যানিয়েল পল ফ্রেডিনবার্গ/ড্যান ফ্রেডিনবার্গ ও তাঁর তিনজন সহকর্মী গুগল আর্থ প্রকল্পের জন্য সমীক্ষা করার সময় তুষারধ্বসে এখানে মৃত্যুবরণ করেন। ৭০০ থেকে ১০০০ জনেরও বেশি পর্বতারোহী ভূমিকম্পের সময় মাউন্ট এভারেস্ট ও এভারেস্ট বেস ক্যাম্পে ছিলেন বলে জানা যায়, যাদের মধ্য কমপক্ষে ৬১ জন গুরুতর বাবে আহত হয়েছেন। পর্বতগাত্রের উচ্চ ক্যাম্পে অবস্থিত পর্বতারোহীদের সংখ্যা এখনো অজানা। ২৬শে এপ্রিল ভারতীয় সেনাবাহিনীর হেলিকপ্টার উদ্ধারকারী দল মাউন্ট এভারেস্ট পৌঁছে গুরুতর আহত বাইশজনকে ফেরিচে নিয়ে যায় কিন্তু খারাপ আবহাওয়ার জন্য উদ্ধারকার্য্য বন্ধ রাখা হয়। সেই দিন অপর একটি হেলিকপ্টার এভারেস্ট ক্যাম্প-১ থেকে বেশ কয়েকজন আটকে থাকা পর্বতারোহীকে উদ্ধার করে।


title: ২০১৫-এর নেপাল ভূমিকম্প

text: নেপালী ঐতিহাসিক পুরুষোত্তম লোচন শ্রেষ্ঠর মতে, কাঠমাণ্ডু উপত্যকা অঞ্চলে অবস্থিত ইউনেস্কো বিশ্ব ঐতিহ্যবাহী স্থান হিসেবে স্বীকৃত অধিকাংশ সৌধ ধ্বংসপাপ্ত হয়েছে এবং তা আর পূর্বের অবস্থায় ফিরিয়ে আনা সম্ভব নয়। ভূমিকম্পের ফলে কাঠমাণ্ডু দরবার ক্ষেত্রের অট্টালিকা ও সৌধগুলি ধ্বংসপ্রাপ্ত হয়। ১৮৩২ খ্রিস্টাব্দে নির্মিত ধরহরা মিনার ধ্বংসপ্রাপ্ত হলে সেই স্থানেই প্রায় দুইশত জনের মৃত্যু ঘটে। জানকী মন্দিরের উত্তরভাগ, পাটন দরবার ক্ষেত্র, মনকামনা মন্দির ইত্যাদি স্থাপত্যগুলি বহুলাংশে ক্ষতিগ্রস্ত হয়। ভূমিকম্পে কাষ্ঠমণ্ডপ, পঞ্চতলে মন্দির, দশাবতার মন্দির, কৃষ্ণ মন্দির, শিব পার্বতী মন্দিরের দুইটি দেওয়াল ইত্যাদি মন্দির স্থাপত্যগুলি ধ্বংসপ্রাপ্ত হয়। কুমারী মন্দির, তলেজু ভবানী, জয় বাগেশ্বরী মন্দির, পশুপতিনাথ মন্দির, স্বয়ম্ভূনাথ ও বৌধনাথ স্তূপ, রাণী পোখরির রত্ন মন্দির আংশিক ক্ষতিগ্রস্ত হয়। পাটন অঞ্চলে চার নারায়ণ মন্দির, যোগ নরেন্দ্র মল্লের মূর্তি, তলেজু মন্দির, হরিশঙ্কর ও উমা মহেশ্বর মন্দির, মছিন্দ্রনাথ মান্দির ধ্বংসপ্রাপ্ত হয়। ত্রিপুরেশ্বর অঞ্চলে কাল্মৈচন ঘাট মন্দির সম্পূর্ণ রূপে ধূলিসাৎ হয় এবং ত্রিপুরাসুন্দরী মন্দির বহুলাংশে ক্ষতিগ্রস্ত হয়। ভক্তপুর অঞ্চলে ফাঁসি দাওয়া মন্দির, চারধাম মন্দির ও সপ্তদশ শতাব্দীতে নির্মিত বৎসল দুর্গা মন্দির সম্পূর্ণ বা আংশিক ক্ষতিগ্রস্ত হয়। এছাড়া গোর্খা দরবার, পালনচক ভগবতী, চুরিয়ামি, রাণী মহল, ভীমসেনস্থান, নুওয়াকোট দরবার আংশিক বা অধিকাংশ ক্ষতিগ্রস্ত হয়।


title: জিতেন প্যাটেল

text: জিতেন শশী প্যাটেল (জন্ম: ৭ মে, ১৯৮০) ওয়েলিংটনে জন্মগ্রহণকারী ও ভারতীয় বংশোদ্ভূত নিউজিল্যান্ডীয় ক্রিকেটার। ডানহাতি অফ-স্পিন বোলার হিসেবে নিউজিল্যান্ড ক্রিকেট দলে খেলেছেন জিতেন প্যাটেল। বর্তমানে তিনি কাউন্টি ক্রিকেটে ওয়ারউইকশায়ার ও ঘরোয়া ক্রিকেটে ওয়েলিংটন ফায়ারবার্ডসের প্রতিনিধিত্ব করছেন।


title: জিতেন প্যাটেল

text: ২০০৫ থেকে ২০১৩ সাল মেয়াদকালে নিউজিল্যান্ড দলের পক্ষে সকল স্তরের আন্তর্জাতিক ক্রিকেটে অংশগ্রহণ করেছেন। কিন্তু ২০১৪ সালে আন্তর্জাতিক ক্রিকেট থেকে দূরে থেকে কাউন্টি ক্রিকেটে মনোনিবেশ করেন তিনি।


title: জিতেন প্যাটেল

text: ২০০৫ সালে জিম্বাবুয়ে সফরে দলের সদস্য মনোনীত হন। চতুর্থ ওডিআইয়ে চমকপ্রদ ক্রীড়াশৈলী উপস্থাপনার মাধ্যমে তার সুন্দর অভিষেক ঘট। একই মৌসুমে দক্ষিণ আফ্রিকা সফরে তার টুয়েন্টি২০ আন্তর্জাতিকে অভিষেক ঘটে তার। নির্ধারিত ৪ ওভারে মাত্র ২০ রান দিয়ে ৩ উইকেট লাভ করায় ম্যান অব দ্য ম্যাচের পুরস্কারে ভূষিত হন তিনি। ২০০৫-০৬ মৌসুমে সফরকারী শ্রীলঙ্কার বিপক্ষে প্রথমবারের মতো নিজ দেশে খেলার সুযোগ পান। চতুর্থ ওডিআইয়ে ম্যান অব দ্য ম্যাচের পুরস্কার পান। ১০ ওভারে ২৩ রানের বিনিময়ে ২ উইকেট নিয়ে মিতব্যয়ী বোলার ছিলেন তিনি।


title: জিতেন প্যাটেল

text: ২০০৬ সালে দক্ষিণ আফ্রিকা সফরে অনুষ্ঠিত দ্বিতীয় টেস্টের মাধ্যমে তার টেস্ট অভিষেক ঘটে। নিউজিল্যান্ডীয় কোচ জন ব্রেসওয়েল তাকে ‘দীর্ঘদিনের বিনিয়োগ’ হিসেবে আখ্যায়িত করেন। অভিষেকের পর থেকে নিউজিল্যান্ডের টেস্ট দলে নিয়মিত সদস্য থাকা স্বত্ত্বেও ২০০৮ সাল পর্যন্ত প্রথম একাদশে স্থান পাননি। ড্যানিয়েল ভেট্টোরি ঐ সময়ে অধিনায়ক ও প্রথম পছন্দের স্পিনার ছিলেন। ফলে নির্বাচকমণ্ডলী দুইজন স্পিনার রাখার পক্ষপাতী ছিলেন না। এ সময়ে অবশ্য একদিনের আন্তর্জাতিক ও টুয়েন্টি২০ আন্তর্জাতিকে নিয়মিত ছিলেন। ২০০৭ সালে তার ব্যস্ততম আন্তর্জাতিক ক্রিকেট মৌসুম অতিবাহিত করেন। ঐ বছরে তিনি ২০টি খেলায় অংশ নেন। ২০০৮ সালে তিনি নিউজিল্যান্ড দল থেকে গুটিয়ে নেন। ঐ বছর তিনি ১৩টি আন্তর্জাতিকে অংশগ্রহণসহ নিউজিল্যান্ড এ দলের সদস্যরূপে অস্ট্রেলিয়া সফর করেন। ২৮ ডিসেম্বর, ২০০৮ তারিখে ওয়েস্ট ইন্ডিজের বিপক্ষে তিনি সর্বশেষ টুয়েন্টি২০ আন্তর্জাতিকে খেলেছিলেন। এরপর থেকে তিনি আর দলে নিয়মিত হননি।


title: জিতেন প্যাটেল

text: অক্টোবর, ২০০৯ সালে অস্ট্রেলিয়ার বিপক্ষে সর্বশেষ একদিনের আন্তর্জাতিকে অংশ নেন। এরপর তিনি আরও দশটি টেস্টে অংশ নিয়েছিলেন। ২০১০ সালে বিভিন্ন দলের বিপক্ষে তিনটি টেস্ট খেলেন। তন্মধ্যে বোলিংয়ে ৭২.০০ ও ব্যাটিংয়ে ১২.০০ গড় ছিল। ২০১১ সালে জিম্বাবুয়ের বিপক্ষে একটিমাত্র টেস্ট খেলেন। কিন্তু ১৪২ রান দিয়েও কোন উইকেট লাভে ব্যর্থ হন।


title: জিতেন প্যাটেল

text: আগস্ট, ২০১২ সালে ভারত সফরে দুই টেস্ট খেলার জন্য নিউজিল্যান্ডের টেস্ট দলে পুণরায় আমন্ত্রিত হন। গত ২১ মাসের মধ্যে তিনি একটি টেস্টে অংশ নিয়েছিলেন। ওয়ারউইকশায়ারে ১১ খেলায় ৩৮ উইকেট লাভ ও ড্যানিয়েল ভেট্টোরি’র আঘাতপ্রাপ্তিই এর প্রধান কারণ। কিন্তু নিউজিল্যান্ড হেরাল্ড তার অন্তর্ভুক্তিকে প্রথম-শ্রেণীর ক্রিকেটে উপযোগী হিসেবে বর্ণনা করে। দলের দ্বিতীয় স্পিনার তরুণ নেথুলা’র পরিবর্তে তার অংশগ্রহণ ঘটে যাতে তার দল দুই টেস্টেই হেরে যায়। পুরো সিরিজে তিনি ৭ উইকেট দখল করেন।


title: জিতেন প্যাটেল

text: দলের সদস্যরূপে নভেম্বরে শ্রীলঙ্কার বিপক্ষে দুই টেস্টে ৪ উইকেট ও ৩৭ রান এবং জানুয়ারি, ২০১৩ সালে দক্ষিণ আফ্রিকার বিপক্ষে দুই টেস্টে ১ উইকেট ও ১৩ রান সংগ্রহ করেন। পোর্ট এলিজাবেথে তিনি তার সর্বশেষ টেস্টে অংশগ্রহণ করেন।


title: জিতেন প্যাটেল

text: এপ্রিল, ২০১৪ সালে ওয়েস্ট ইন্ডিজ সফরের জন্য ডাক পেলেও কাউন্টি ক্রিকেটে মনোনিবেশের জন্য তিনি তা প্রত্যাখ্যান করেন। এরফলে আন্তর্জাতিক ক্রিকেট অঙ্গন থেকে তিনি দূরে অবস্থান করছেন যা প্রকারান্তরে অবসর গ্রহণের পর্যায়ে পড়ে।


title: জিতেন প্যাটেল

text: ২০০৯ সালে ইংল্যান্ডের কাউন্টি ক্রিকেটে ওয়ারউইকশায়ার দলে যোগ দেন। উদ্বোধনী খেলাতেই ইয়র্কশায়ারের বিপক্ষে ১২০ রান তোলেন যা প্রথম-শ্রেণীর ক্রিকেটে তার প্রথম শতরান। ১০ নম্বরে ব্যাটিংয়ে নেমে ওয়ারউইকশায়ার দলের পক্ষে রেকর্ড গড়েন। নবম উইকেট জুটিতে জোনাথন ট্রটের সাথে ২৩৩ রানের জুটি গড়েন। ২০১০ সালে সংক্ষিপ্তকালের জন্য দলে যোগদান করেন। কিন্তু ২০১১ সালে বেশ সফলতা পান। জুলাইয়ে সাসেক্সের বিপক্ষে ১০/১৬৩ লাভ করেন যা প্রথম-শ্রেণীর ক্রিকেটে প্রথমবারের মতো ১০-উইকেট লাভ। ২০১২ সালে ওয়ারউইকশায়ারের কাউন্টি চ্যাম্পিয়নশীপ বিজয়ে ব্যাট ও বল হাতে নিয়ে গুরুত্বপূর্ণভূমিকা পালন করেন।


title: জিতেন প্যাটেল

text: ২০১৩ সালে ওয়ারউইকশায়ারে অবস্থান করে ৩০.০১ গড়ে ৫২ উইকেট ও ২০১৪ সালে ২৬.৩২ গড়ে ৫৯ উইকেট নেন। এছাড়াও ওয়েলিংটনের পক্ষে নিয়মিত রয়েছেন।


title: জিতেন প্যাটেল

text: ২০১৪ সালের কাউন্টি মৌসুমে তিনি তার সেরা সময় অতিবাহিত করেন। একমাত্র খেলোয়াড় হিসেবে সকল ধরনের ক্রিকেটে শতাধিক উইকেট পান। রয়্যাল লন্ডন ওয়ান-ডে কাপ ও ন্যাটওয়েস্ট টি২০ ব্ল্যাস্ট প্রতিযোগিতায় যথাক্রমে ২৩ ও ২৫ উইকেট নিয়ে বোলিং গড়ে শীর্ষস্থান অধিকার করেন। ২০১৪ সাল শেষে ওয়ারউইকশায়ারের হয়ে ২৭.১২ গড়ে ১৮৫ উইকেট নেন। এর পরপরই ওয়ারউইকশায়ার কর্তৃপক্ষ প্যাটেলের সাথে নতুন করে দুই বছরের জন্য চুক্তিতে আবদ্ধ হয়।


title: জিতেন প্যাটেল

text: ২০১৪ সালে ইংল্যান্ডের প্রফেশনাল ক্রিকেটার্স অ্যাসোসিয়েশন কর্তৃক সর্বাপেক্ষা মূল্যবান খেলোয়াড়ের বা এমভিপি পুরস্কার লাভ করেন। এরপর ২০১৫ সালে উইজডেন ক্রিকেটার্স অ্যালমেনাক কর্তৃপক্ষ ২০১৪ সালের বর্ষসেরা পাঁচজন ক্রিকেটারের নাম ঘোষণা করে। তন্মধ্যে তাকেও ইংল্যান্ডে তার এ সফলতার জন্য অন্যতম বর্ষসেরা ক্রিকেটার ঘোষণা করে।


title: আলি ইবনে হুসাইন জয়নুল আবেদিন

text: ইমাম জয়নুল আবেদীন (রা.) ইসলামের মহান বার ইমামদের মধ্যে অন্যতম। তিনি ইসলাম খিলাফতের চতুর্থখলিফা হযরত মওলা আলী ইবনে আবু তালিব এবং হযরত বিবি ফাতিমা এর দ্বিতীয় পুত্র ইমাম হুসেইন ইবনে আলির পুত্র। শাবান ৫, ৩৮ হিজরীতে জন্মগ্রহণ করেন ইসলামের ইতিহাসের এই মহান ব্যক্তিত্ব।


title: আলি ইবনে হুসাইন জয়নুল আবেদিন

text: ৫ই শাবান ৩৮ হিজরী সালে মদীনা মুনাওয়ারা জন্মগ্রহন করেন।


title: আলি ইবনে হুসাইন জয়নুল আবেদিন

text: ৯৫ হিজরীতে ইমাম জয়নাল আবেদিন, ইসলামের চর্তুথ ইমাম, মারবিয়ান কর্তৃক শহীদ হন।


title: নিউক্লাইডসমূহের ছক (সম্পূর্ণ)

text: নীচের আইসোটোপ ছকে অন্তত এক দিন অর্ধায়ু আছে এমন সকল রাসায়নিক উপাদান এর অাইসোটোপসমূহ প্রদর্শিত রয়েছে। যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়।


title: নিউক্লাইডসমূহের ছক (সম্পূর্ণ)

text: সেল রঙ প্রতিটি আইসোটোপ এর অর্ধায়ু উল্লেখ করে; যদি একটি বর্ডার উপস্থিত থাকে, এটির রঙ সবচেয়ে স্থিতিশীল নিউক্লিয়ার আইসোমার এর অর্ধায়ু ইঙ্গিত করে।গ্রাফিকাল ব্রাউজারটিতে প্রতিটি আইসোটোপের অর্ধায়ু ইঙ্গিতের একটি টুলটিপ আছে।


title: এভারেস্ট বেস ক্যাম্প

text: এভারেস্ট বেস ক্যাম্প শব্দটি দুইটি মৌলিক ক্যাম্প বর্ণনা করতে ব্যবহৃত হয়, যেগুলো মাউন্ট এভারেস্ট বিপরীত দিক থেকে অবস্থিত। দক্ষিণ বেস ক্যাম্প নেপালে অবস্থিত যা () উচ্চতায় অবস্থিত এবং উত্তর বেস ক্যাম্প তিব্বতে অবস্থিত যা () উচ্চতায় অবস্থিত। এই ক্যাম্পগুলো মাউন্ট এভারেস্ট উপর প্রাথমিক রিসর্ট ক্যাম্প যা পর্বত আরোহণ এবং নামার সময় পর্বতারোহীরা ব্যবহার করে থাকেন।


title: এভারেস্ট বেস ক্যাম্প

text:
দক্ষিণ দিকের এভারেস্ট বেস ট্রেক হিমালয়ের অন্যতম বিখ্যাত ট্রেকের মধ্যে একটি।প্রত্যেক বছর সহস্রাধিক ট্রেকার এই ট্রেকটি করেন।ট্রেকাররা সাধারণত এই সুন্দর ও লম্বা ট্রেকটি শুরু করার পূর্বে সময় ও শক্তি বাচাতে কাঠমান্ডু থেকে লুক্লা বিমানে যান। যদিও লুক্লা ট্রেক করে পৌছান সম্ভব। ট্রেকাররা লুকলা পৌছে চড়াইয়ের পথে দুধকোশী নদী উপত্যকা ধরে শেরপাদের পীঠস্থান নামচে বাজার অভিমুখে ট্রেক করেন, , । লুকলা থেকে নামচে পৌছতে দুদিন লাগে। এই অঞ্চলটি এই ট্রেকরুটের মুখ্য কেন্দ্রস্থল। সাধারণত নামচেতে পৌছে ট্রেকাররা একদিন বিশ্রাম নেন নিজেদের আবহাওয়ার সঙ্গে খাপ খাওয়াতে(acclimatization)।এখান থেকে আরো দুদিন ট্রেক করে দিংবোচে , পৌছন। এখানে আর একদিন বিশ্রাম ।এখান থেকে আরো দুদিনে কালাপাথরের, নিচে অপেক্ষাকৃত সমতল জায়গা গোরকশেপ হয়ে এভারেস্ট বেস পৌঁছন।
২০১৫ র ২৫শে এপ্রিল ৭.৮ মাত্রার ভূমিকম্প নেপালে হয় এবং পুমরি শৃঙ্গে একটি তুষারধসের সূচনা করে যাতে এভারেস্ট বেসে ব্যাপক ক্ষতি হয় , কমপক্ষে ১৯জন বেসে নিহত হন । আবার দু সপ্তাহের মধ্যেই ১২ইমে ৭.৩ মাত্রার দ্বিতীয় ভূমিকম্প হয় ।


title: কাঠমাণ্ডু দরবার ক্ষেত্র

text: কাঠমান্ডু দরবার ক্ষেত্র সাবেক কাঠমান্ডু রাজ্যের রাজকীয় বাসভবনের প্লাজা। এটি কাঠমান্ডু উপত্যকায় অবস্থিত তিনটি দরবার ক্ষেত্রের একটি। এই তিনটি দরবার ক্ষেত্রই ইউনেস্কো বিশ্ব ঐতিহ্যবাহী স্থান।


title: কাঠমাণ্ডু দরবার ক্ষেত্র

text: কাঠমান্ডু দরবার ক্ষেত্রের চারপাশে দর্শনীয় স্থাপতত্যিক নিদর্শন ছিল। কয়েক শতাব্দীকাল ধরে নির্মিত নেওয়ার শিল্পীদের শিল্প কর্ম এই স্থাপত্যকর্মগুলোতে শোভা পাচ্ছিল। এই দরবার ক্ষেত্রের বেশ কয়েকটি দালান ২০১৫-এর_নেপাল_ভূমিকম্পে ক্ষতিগ্রস্থ হয়। রাজকীয় ভবনটি মূলত আগে দত্তরয়া ক্ষেত্রে অবস্থিত ছিল, পরে এটিকে দরবার ক্ষেত্রে স্থানান্তরিত করা হয়।


title: কাঠমাণ্ডু দরবার ক্ষেত্র

text: কাঠমান্ড দরবার ক্ষেত্রে মল্ল ও শাহ রাজাদের প্রাসাদ ছিল। এছাড়া এই ক্ষেত্রে বেশ কিছু চতুর্ভুজাকৃতির উঠোন এবং মন্দির রয়েছে। এটি হনুমান ধোকা দরবার ক্ষেত্র নামেও পরিচিত, নামটি হনুমান-এর মূর্তি থেকে উদ্ধৃত হয়েছে। ক্ষেত্রের প্রবেশের পথে এই হনুমান মূর্তিটি অবস্থিত।


title: কাঠমাণ্ডু দরবার ক্ষেত্র

text: রাজা প্রতাপ মল্ল-এর সময় কাঠমান্ডু দরবার ক্ষেত্র ব্যাপকভাবে নির্মিত হয়। রাজা প্রতাপ মল্ল ছিলেন ধার্মিক ও পন্ডিত ব্যক্তি। তিনি শিল্পের প্রতি অনুরাগী ছিলেন। তিনি নিজেকে কভিন্দ্র বলতেন, এর অর্থ কবিদের রাজা। এছাড়া তিনি পনেরোটি ভাষা জানায় নিজেকে নিয়ে গর্ব করতেন। প্রতাপ মল্ল স্থাপনা নির্মাণের প্রতিও আগ্রহী ছিলেন, একারণে রাজা হিসেবে অভিষেকের পরেই তিনি তাঁর প্রাসাদের সম্প্রসারণের কাজ শুরু করেন। পুরনো অনেক মন্দিরের সংস্কার করেনে এবং নতুন অনেক মন্দির, মঠ ও স্তুপা নির্মাণ করেন।


title: কাঠমাণ্ডু দরবার ক্ষেত্র

text: রাজা প্রতাপ তাঁর প্রাসাদ নির্মাণের সময় নেওয়ারি রীতিতে একটি ছোট প্রবেশ পথ নির্মাণ করেন। প্রবেশ পথের দরজাটি বিভিন্ন কারুকার্যমন্ডিত ছিল। তাতে বিভিন্ন দেবতার প্রতিমা স্থান পেয়েছিল। দরজাটি পরবর্তিতে মোহান চকে স্থানান্তরিত হয়। এর সামনে একটি হনুমানের মূর্তি স্থাপিত হয়, কারণ ভাবা হয়েছিল হনুমান রাজার সেনাবাহিনীকে শক্তিশালী করবে এবং তার আবাসকে রক্ষা করবে। এই প্রবেশ পথ দিয়ে নাসাই চকে যাওয়া যেত, নাসাই চকে সবধরণের রাজকীয় অনুষ্ঠান, পরিবেশনা ইত্যাদি হত। এই নাসাই চক দীর্ঘদিন পর্যন্ত রাজকীয় উঠোন ছিল। ধারণা করা হয় এই উঠোনের নিচে অনেক সম্পত্তি ছিল। সেসময় রাজা প্রতাম সুন্দরী চক নামেও একটি উঠোন নির্মাণ করেন। এখানে তিনি প্রস্তরখন্ডে পনেরোটি ভাষায় লিখিত খন্ড স্থাপন করেন। রাজা প্রতাপ কেবল তাঁর ঐশ্বর্য প্রকাশের জন্যই এত স্থাপনা নির্মাণ করেননি, তাঁর আরেকটি গুরুত্বপূর্ণ উদ্দেশ্য ছিল দেব-দেবীর প্রতি আরাধনা। তিনি নতুন মন্দির নির্মাণে প্রচুর অর্থ ব্যয় করেন, এছাড়া পুরনো অনেক মন্দিরকে সম্প্রসারিত করেন ও সংস্কার করেন। প্রাসাদের পাশেই তিনি একটি কৃষ্ণ মন্দির নির্মাণ করেন ১৬৪৯ সালে, যার নাম ভামসাগোপালা। এই মন্দিরটি তিনি তাঁর দুই স্ত্রীকে উৎসর্গ করেন, একজন রুপমতি এবং অন্যজন রাজামতি। এই দুইজনেই একই বছরে মারা যান। এছাড়া মোহান চকে রাজা তিন ছাদের সমন্বয়ে আগামাছেম মন্দির এবং একটি বড় ছাদবিশিষ্ট মন্দির নির্মাণ করেন। মূল চককে তিনি সম্পূর্ণরূপে সংস্কার করেন এবং সেখানে তালেজু মন্দিরের উন্নয়নে অর্থ ব্যয় করেন। ১৬৭০ সালে তালেজু মন্দিরের জন্য তিনি বেশ কয়েকটি ধাতুর দরজা নির্মাণের ব্যবস্থা করেন। তাঁর দাদার তৈরি দেগুতালে মন্দিরকে পুনরায় নির্মাণ করেন।


title: কাঠমাণ্ডু দরবার ক্ষেত্র

text:
১৬৭৪ সালে রাজা প্রতাপ মল্ল মারা যাওয়ার পরে দরবার ক্ষেত্র উন্নয়নের গুরুত্ব কমে যায়। তাঁর উত্তরাধীকারীগণ ক্ষমতা ধরে রাখতে ব্যর্থ হয় এবং সেসময়কার মন্ত্রীগণ ক্ষমতা গ্রহণ করেন। তাদের হাতে ক্ষমতা চলে যাওয়ার পর শিল্প ও সংস্কৃতির উপর গুরুত্ব হ্রাস পায়। রাজার মৃত্যুর পরের এই তিন দশকে সাংস্কৃতিক উন্নয়নের ধারা ক্রমেই হ্রাস পেতে থাকে। এসময় শহরে অল্প কয়েকটি স্থাপনা নির্মিত হয়। এর মধ্যে উল্লেখযোগ্য পার্থিভেন্দ্র মল্ল নির্মিত দাসাভাতারা মন্দির, যা ভগবান ভিষ্ণুকে উৎসর্গ করে নির্মিত। পরবর্তিতে গারুদার একটি বিশালাকার মূর্তি এর সামনে স্থাপিত হয়। এছাড়া পার্থিভেন্দ্র মল্ল তাঁর পরিবারের ছবিসহ একটি স্তম্ভ তালেজু মন্দিরের সামনে নির্মাণ করেন।
১৬৯২ সালে রাজা প্রতাপ মল্লের বিপত্নীক স্ত্রী রাণী রাধিলাসমি ভগবান শিভাকে উৎসর্গ করে একটি মন্দির নির্মাণ করেন। এটি মাজু দেভাল নামে পরিচিত এবং দরবার ক্ষেত্রের গারুদা মূর্তিটির পাশে অবস্থিত। মন্দিরটি নয়টি প্ল্যাটফর্মের উপর অবস্থিত এবং এটি দরবারের অন্যতম শীর্ষ স্থাপনা।


title: নেপালের বিশ্ব ঐতিহ্যবাহী স্থানসমূহের তালিকা

text: নেপালে চারটি স্থানকে ইউনেস্কো স্বীকৃত বিশ্ব ঐতিহ্যবাহী স্থানের মর্যাদা দেওয়া হয়েছে।


text: নিম্নলিখিত সারণিতে প্রতিটি বিশ্ব ঐতিহ্যবাহী স্থান সম্পর্কে সংক্ষিপ্ত বিবরণ দেওয়া হল:


title: বদর আউলিয়া

text: বদর আউলিয়া বা বদর শাহ চট্টগ্রামের একজন বিখ্যাত পীর ছিলেন। ধারণা করা হয় তাঁর সময়কাল ১৪শ শতক। কথিত আছে চট্টগ্রামের পুর্বতন নাম চাটিগাঁ হয় তাঁর জ্বালানো চাটির আলোয় চট্টগ্রাম ভূত-প্রেত মুক্ত হয় বলে। চাটি বা চেরাগের নাম নিয়ে চট্টগ্রাম শহরে চেরাগী পাহাড় নামের একটি পাহাড় এখনো বিদ্যমান আছে।


title: বদর আউলিয়া

text: মায়ানমারের টেনাসেরিমের জনগণ তাঁকে মাদরা বলে ডাকত। আকিয়াবের অধিবাসীদের কাছে তিনি বুদ্ধ আউলিয়া বা বুদ্ধ সাহেব হিসেবে পরিচিত। চট্টগ্রামের অধিবাসীরা তাঁকে বিভিন্ন নামে ডাকে যেমন, বদর আলম, বদর আউলিয়া, বদর পীর বা পীর বদর ও বদর শাহ। মধ্যযুগীয় বাংলা সাহিত্যে তাঁর নাম ‘শাহ বদর আলম’ হিসেবে পাওয়া যায়।


title: বদর আউলিয়া

text:
চট্টগ্রাম শহরের অান্দরকিলায় বখশীর হাটের নিকটবর্তী বদরপট্টি বা বদরপাতি নামে স্থানে বদর আউলিয়ার মাযার অবস্থিত। প্রাচীরবেষ্টিত মাযার কমপ্লেক্সটির পূর্ব দিকে রয়েছে একটি প্রবেশপথ, সমাধিসৌধ ও একটি পাকা কুয়া। চতুর্ভুজাকার সমাধিসৌধটি অত্যন্ত পুরু ও শক্ত প্রাচীর দিয়ে নির্মিত হয়েছে। উপরে ছাদটি সামান্য ঢালু এবং একটি বড় গম্বুজ দ্বারা আচ্ছাদিত। মাজারের পশ্চিম ফাসাদে বেলেপাথরের একটি শিলালিপি রয়েছে। এছাড়া কয়েক খন্ডে বিভক্ত একটি পাথর কাচের বাক্সে রক্ষিত রয়েছে। জনশ্রুতি অনুযায়ী এই পাথরে চেপে তিনি উপকূলে উপস্থিত হয়েছিলেন।
ঐতিহাসিকদের ধারণা বদর আউলিয়ার মাজার চট্টগ্রামের প্রাচীনতম ইমারত। মোগল ঐতিহাসিক শিহাব-উদ-দিন তালিশের (আনুমানিক ১৬৬৬ খ্রিষ্টাব্দ) বিবরণে বদর আউলিয়ার মাজারের উল্লেখ আছে।


title: মাসুদুর রহমান বৈদ্য

text: মাসুদুর রহমান বৈদ্য (১৯৬৮ - ২৬শে এপ্রিল, ২০১৫) একজন ভারতীয় সাঁতারু ছিলেন, যিনি বিশ্বের প্রথম প্রতিবন্ধী সাঁতারু হিসেবে জিব্রাল্টার প্রণালী সাঁতার কেটে পার হন।


title: মাসুদুর রহমান বৈদ্য

text: মাসুদুর রহমান বৈদ্য ১৯৬৮ খ্রিস্টাব্দে ভারতের পশ্চিমবঙ্গ রাজ্যের উত্তর চব্বিশ পরগণা জেলার বল্লভপুর গ্রামে এক দরিদ্র পরিবারে জন্মগ্রহণ করেন। তাঁর পিতা স্থানীয় মসজিদের ইমাম ছিলেন। দশ বছর বয়সে রেল দুর্ঘটনায় হাটুর নীচ থেকে মাসুদুরের দুটি পা কাটা পড়ে। ১৯৮৯ খ্রিস্টাব্দে মহারাষ্ট্রের পুণে শহরে "আর্টিফিসিয়াল লিম্ব সেণ্টার" দ্বারা আয়োজিত সতেরোটি সাঁতার প্রতিযোগিতার মধ্যে ষোলটিতে মাসুদুর প্রথম হন। এরপর তিনি গঙ্গার বুকে পাণিহাটি থেকে আহিরিটোলা পর্য্যন্ত সাঁতার কেটে পঞ্চম ও মুর্শিদাবাদ জেলায় একাশি কিলোমিটার দীর্ঘ সাঁতার প্রতিযোগিতায় পঞ্চম স্থান অধিকার করেন। ১৯৯৭ খ্রিস্টাব্দে তিনি এশিয়ার প্রথম প্রতিবন্ধী সাঁতারু হিসেবে ইংলিশ চ্যানেল অতিক্রম করেন। ২০০১ খ্রিস্টাব্দে তিনি বিশ্বের প্রথম প্রতিবন্ধী সাঁতারু হিসেবে জিব্রাল্টার প্রণালী অতিক্রম করেন। এই প্রণালী পার করতে গিয়ে তিনি স্পেনের তারিফা দ্বীপ থেকে মরক্কোর উপকূল পর্য্যন্ত বাইশ কিলোমিটার চার ঘন্টা কুড়ি মিনিট সময় নেন। শেষ জীবনে তিনি রক্তাল্পতায় ভুগছিলেন। তাঁর বিভিন্ন অঙ্গ প্রত্যঙ্গ বিকল হয়ে যাওয়ায় ২০১৫ খ্রিস্টাব্দের ২৬ শে এপ্রিল কলকাতা শহরের একটি হাসপাতালে তাঁর মৃত্যু হয়।


title: মাসুদুর রহমান বৈদ্য

text: Uouuuuy


title: একদিনের আন্তর্জাতিকে দ্বি-শতকের তালিকা

text: একদিনের আন্তর্জাতিকে দ্বি-শতক রান এপ্রিল, ২০১৫ সাল পর্যন্ত সর্বমোট ৫জন ব্যাটসম্যান মোট ছয়বার দুইশত বা তদূর্ধ্ব রান সংগ্রহ করেছেন। আন্তর্জাতিক ক্রিকেট কাউন্সিলের পূর্ণাঙ্গ সদস্যভূক্ত ১০টি দলের মধ্যে ভারত, ওয়েস্ট ইন্ডিজ ও নিউজিল্যান্ডের ব্যাটসম্যানগণ এ কীর্তিগাথা রচনা করেন।


title: একদিনের আন্তর্জাতিকে দ্বি-শতকের তালিকা

text: একদিনের আন্তর্জাতিকে ভারতীয় ক্রিকেট প্রতিভা শচীন তেন্ডুলকর প্রথম ব্যক্তি হিসেবে দ্বি-শতক হাঁকিয়েছেন। ২০১০ সালে গোয়ালিয়রের ক্যাপ্টেন রূপ সিং স্টেডিয়ামে দক্ষিণ আফ্রিকার বিপক্ষে এই কৃতিত্ব অর্জন করেন। এরপর থেকে এপ্রিল, ২০১৫ তারিখ পর্যন্ত সর্বমোট ৫জন ব্যাটসম্যান - শচীন তেন্ডুলকর, বীরেন্দ্র শেওয়াগ, মার্টিন গাপটিল, রোহিত শর্মা ও ক্রিস গেইল এ কৃতিত্বের দাবীদার। তন্মধ্যে ভারত থেকেই চারজন ব্যাটসম্যান এ সম্মাননা লাভ করেন। একদিনের আন্তর্জাতিকে সর্বাধিক ব্যক্তিগত ২৬৪ রান করেছেন রোহিত শর্মা। ১৪ নভেম্বর, ২০১৪ তারিখে কলকাতার ইডেন গার্ডেনসে শ্রীলঙ্কার বিপক্ষে তিনি এই বিরল রেকর্ড স্থাপন করেন। এছাড়াও তিনি সর্বমোট দুইবার দ্বি-শতক হাঁকান।


title: একদিনের আন্তর্জাতিকে দ্বি-শতকের তালিকা

text: অন্যদিকে, ২০১৫ সালের ক্রিকেট বিশ্বকাপে দুইবার দ্বি-শতক রান এসেছে। তন্মধ্যে, মার্টিন গাপটিল সর্বাধিক অপরাজিত ২৩৭* রান করেছেন ওয়েস্ট ইন্ডিজের বিপক্ষে। এ বিশ্বকাপেই ওয়েস্ট ইন্ডিজের ক্রিস গেইল প্রথমবারের মতো বিশ্বকাপের ইতিহাসে দ্বি-শতক করেছেন।


title: চা স্ক্রিপ্ট (প্রোগ্রামিং ভাষা)

text:
চা স্ক্রিপ্ট, সাধারণত লেখা হয়: চা Script, হলো বাংলা ভাষা নির্ভর একটি প্রোগ্রামিং ভাষা। এটি বিশ্বের সর্বপ্রথম বাংলা নির্ভর প্রোগ্রামিং ভাষা।
জাভা স্ক্রিপ্টের এই বাংলা সংস্করণকে কফি স্ক্রিপ্টের নাম থেকে অনুপ্রাণিত হয়ে চা স্ক্রিপ্ট নাম দেয়া হয়েছে। কারণ, কফি স্ক্রিপ্টের মতো চা স্ক্রিপ্টের কোডও জাভা স্ক্রিপ্টে কম্পাইল করা হয় এবং মূলত জাভা স্ক্রিপ্টের কোডকেই রান করানো হয়। তবে একই রকমের হলেও চা স্ক্রিপ্ট, কফি স্ক্রিপ্ট থেকে আলাদা এবং স্বকীয়।
এ ভাষাটি তৈরি করেছেন বাংলাদেশের বেসরকারি বিশ্ববিদ্যালয় নর্থ সাউথ বিশ্ববিদ্যালয়ের কম্পিউটার বিজ্ঞান ও প্রযুক্তি বিভাগের একদল শিক্ষার্থী। তাঁরা হলেন সৈয়দ তানভীর জিসান, আরমান কামাল, মো. নুরুউদ্দিন মনসুর ও মুরসালিন কবির। কাজটি তারা করেছেন নর্থ সাউথ বিশ্ববিদ্যালয়ের তড়িৎ ও কম্পিউটার কৌশল বিভাগের সহকারী অধ্যাপক ড. নোভা আহমেদের তত্ত্বাবধানে।


title: তুলুনি রাজবংশ

text: তুলুনি রাজবংশ মুসলিম মিশরের প্রথম স্বাধীন রাজবংশ। এই রাজবংশ ৮৬৮ থেকে শুরু করে ৯০৫ সাল পর্যন্ত মিশর ও সিরিয়ার অনেক অংশ শাসন করেছিল। এসময় আব্বাসীয়রা তুলুনি শাসনকে নিজেদের নিয়ন্ত্রণে নিয়ে আসে।


title: তুলুনি রাজবংশ

text: ৯ম শতাব্দীতে আব্বাসীয়দের মধ্যকার অভ্যন্তরীণ সংঘাত সাম্রাজ্যের বিভিন্ন অংশের নিয়ন্ত্রণ দুর্বল করে তোলে এবং ৮৬৮ সালে তুর্কি বংশোদ্ভূ অফিসার আহমেদ ইবনে তুলুন নিজেকে মিশরের স্বাধীন গভর্নর হিসেবে প্রতিষ্ঠা করেন। কেন্দ্রীয় আব্বাসীয় সরকারের কাছ থেকে তিনি মৌখিক স্বায়ত্তশাসনও লাভঁ করেছিলেন। তিনি ও তার উত্তরসুরিদের সময় তুলুনিদের শাসন অঞ্চলে জর্ডান অববাহিকা, হেজাজ, সাইপ্রাস ও ক্রিটের অন্তর্ভুক্তি হয়। আহমেদ ইবনে তুলুনের পর তার ছেলে খুমারাওয়াহ শাসনভার লাভ করেন যার সামরিক ও কূটনৈতিক অর্জন তাকে মধ্যপ্রাচ্যের রাজনীতির একজন গুরুত্বপূর্ণ ব্যক্তি করে তোলে। আব্বাসীয়রা তাদেরকে আইনসংগত শাসক হিসেবে ও খিলাফতের অধীন রাজ্য হিসেবে গণ্য করে নেয়। খুমারাওয়াহর মৃত্যুর পর শাসনভার লাভ করা তার উত্তরসুরি আমিররা অযোগ্য ছিলেন ফলে তাদের তুর্কি ও কৃষ্ণাঙ্গ দাস সৈনিকরা রাষ্ট্রীয় বিষয় তদারকির দায়িত্ব পায়। ৯০৫ সালে তুলুনিরা আব্বাসীয়দের একটি আক্রমণ ঠেকাতে ব্যর্থ হয়। আব্বাসীয়রা সিরিয়া ও মিশরকে সরাসরি খিলাফতের অধীনে নিয়ে আসে।


title: তুলুনি রাজবংশ

text: তুলুনি যুগে অর্থনৈতিক, প্রশাসনিক ও সাংস্কৃতিক উন্নয়ন সাধিত হয়। আহমেদ ইবনে তুলুন কর সংগ্রহ পদ্ধতিতে পরিবর্তন আনেন। তিনি তুলুনি সেনাবাহিনীও প্রতিষ্ঠা করেন। ফুসতাত থেকে আল কাতাইয়ে রাজধানী স্থানান্তরিত করা হয়। এসময় ইবনে তুলুন মসজিদ প্রতিষ্ঠা করা হয়।


title: জ্যাকসন স্টেট ইউনিভার্সিটি

text: জ্যাকসন স্টেট ইউনিভার্সিটি (জ্যাকসন স্টেট, বা জেএসইউ ) একটি যুক্তরাষ্ট্রের মিসিসিপি রাজ্যের ঐতিহাসিকভাবে কালো বিশ্ববিদ্যালয়। এটি ১৮৭৭ সালে প্রতিষ্ঠিত হয়। ১৯৪০ সালে এটি রাষ্ট্র-সমর্থিত প্রতিষ্ঠান হয়ে ওঠে এবং এটি "থরগুড মার্শাল কলেজ তহবিল" এর সদস্য।


title: জ্যাকসন স্টেট ইউনিভার্সিটি

text: জেএসইউ এ যেসব কলেজ রয়েছে সেগুলো হল:


title: দি কেমিক্যাল হিস্ট্রি অব এ ক্যান্ডেল

text: দি কেমিক্যাল হিস্ট্রি অব এ ক্যান্ডেল হল রয়েল ইনিস্টিটিউশনে মাইকেল ফ্যারাডের রসায়ন এবং পদার্থ বিজ্ঞানের শিখার উপর বক্তব্যের উপর তৈরীকৃত ছয় পর্বের একাট ধারাবাহিক গ্রন্থ।


title: দি কেমিক্যাল হিস্ট্রি অব এ ক্যান্ডেল

text: লেকচার ১: একটি মোমবাতি: শিখা - এর উত্স - গঠন - গতিশীলতা - উজ্জ্বলতা


title: দি কেমিক্যাল হিস্ট্রি অব এ ক্যান্ডেল

text: লেকচার ২: শিখা উজ্জ্বলতা - দহন জন্য প্রয়োজনীয় বাতাস - পানি উৎপাদন


title: দি কেমিক্যাল হিস্ট্রি অব এ ক্যান্ডেল

text: লেকচার ৩: পণ্য: - জল প্রকৃতি - একটি কম্পাউন্ড - দহন থেকে জল হাইড্রোজেন


title: দি কেমিক্যাল হিস্ট্রি অব এ ক্যান্ডেল

text: লেকচার ৪: মোমবাতিতে হাইড্রোজেন - পানিতে পোড়া - পানির অন্যান্য অংশ - অক্সিজেন


title: দি কেমিক্যাল হিস্ট্রি অব এ ক্যান্ডেল

text: লেকচার ৫: বাতাসে অক্সিজেন উপস্থিতি - বায়ুমন্ডলের প্রকৃতি - তার সম্পত্তি - মোমবাতি থেকে অন্য পণ্য - কার্বনিক অ্যাসিড - তার সম্পত্তি


title: দি কেমিক্যাল হিস্ট্রি অব এ ক্যান্ডেল

text: লেকচার ৬: কার্বন বা কাঠকয়লা - কয়লা গ্যাস শ্বসন এবং একটি মোমবাতি পোড়ানোর তার সাদৃশ্য - উপসংহার


title: ভিক্টর ডেইলে

text: ভিক্টর জেমস উইলিয়াম ডেইলে (সেপ্টম্বর ৫, ১৮৫৮ – ডিসেম্বর ২৯, ১৯০৫)ছিলেন একজন অস্ট্রেলীয় কবি।


title: ভিক্টর ডেইলে

text: তিনি আয়ারল্যান্ডের নাভান, কাউন্টি আরমাঘ এ জন্মগ্রহণ করেন এবং ইংল্যান্ডে পড়াশোনা করেন। ১৮৭৮ সালে তিনি অস্ট্রেলিয়ায় আসেন এবং মেলবোর্ন ও সিডনিতে ফ্রিল্যান্স সাংবাদিক ও লেখক হিসেবে আবিভূত হন। অস্ট্রেলীয় লেখকদের মধ্যে তিনিই প্রথম যিনি লেখালেখিকে আয়ের একমাত্র পথ হিসেবে গ্রহণ করেছিলেন। ১৮৯৮ সালে সিডনিতে তিনি বোহেমিয়ান ডন এন্ড ডাস্ক ক্লাব প্রতিষ্ঠা করেন, যেটির লেখত হিসেবে প্রচুর উল্লেখযোগ্য সদস্য রয়েছে। যক্ষ্মায় আক্রান্ত হয়ে তিনি সিডনিতে মারা যান।


title: এমটিভি আনপ্লাগড (ভারত)

text: এমটিভি আনপ্লাগড একটি এমটিভি টেলিভিশন ধারাবাহিক যেখানে অনেক জনপ্রিয় সঙ্গীত শিল্পী গান পরিবেশন করে থাকেন। এই অনুণ্ঠানে যে গানগুলো পরিবেশন করা হয় সেগুলো আগে শিল্পী দ্বারা আনুষ্ঠানিকভাবে মুক্তি দেয়া হয়।


title: এমটিভি আনপ্লাগড (ভারত)

text: এই মৌসুম দশ পর্বের ছিল, যা ২০১১ সালের ১ অক্টোবরে আনুষ্ঠানিকভাবে প্রচারিত হয়। সকল সঙ্গীত শিল্পী সেসকল গান পরিবেশন করেন যা আগেই মুক্তি পেয়েছিল।


title: এমটিভি আনপ্লাগড (ভারত)

text: অনুষ্ঠানটির দ্বিতীয় মৌসুম আনুষ্ঠানিকভাবে নভেম্বর ৩, ২০১২ সালে প্রচারিত হয়। প্রায় দেড় মাস আগে দ্বিতীয় মৌসুমের প্রোমো ইউটউব এবং তাদের নিজস্ব সাইটে মুক্তি দেয়।


title: আইসিসি আমেরিকাস

text: আইসিসি আমেরিকাস উত্তর ও দক্ষিণ আমেরিকার ক্রিকেটভূক্ত দেশ এবং ক্যারিবীয় দ্বীপপুঞ্জের দেশগুলোর ক্রিকেটের আন্তর্জাতিক সংস্থা। পূর্বে এটি আমেরিকাস ক্রিকেট অ্যাসোসিয়েশন নামে পরিচিত ছিল। এছাড়াও এ সংস্থাটি আন্তর্জাতিক ক্রিকেট কাউন্সিল কর্তৃক নিয়ন্ত্রিত সংস্থা। বর্তমানে এর সদস্য সংখ্যা ১৭। উত্তর আমেরিকা, মধ্য আমেরিকা, দক্ষিণ আমেরিকা ও ক্যারিবীয় দ্বীপপুঞ্জে এর সদস্য দেশগুলোর অবস্থান। ক্রিকেটের উন্নয়ন, উত্তোরণ ও প্রশাসনিক কর্মকাণ্ডে এ সংস্থা সংশ্লিষ্ট।


title: আইসিসি আমেরিকাস

text: এ অঞ্চলের প্রধান আন্তর্জাতিক ক্রিকেট প্রতিযোগিতা হিসেবে আইসিসি আমেরিকাস চ্যাম্পিয়নশীপ পরিচালনা করে থাকে এ সংস্থাটি। এছাড়াও সংস্থাটি বিশ্বকাপ বাছাইপর্বে খেলার উপযোগী দলসমূহকে প্রেরণ করে। কেবলমাত্র একবার এ অঞ্চলে বিশ্বকাপ ক্রিকেট প্রতিযোগিতা আয়োজনের সুযোগ লাভ করেছে। ২০০৭ সালে স্বাগতিক ওয়েস্ট ইন্ডিজে বিশ্বকাপ অণুষ্ঠিত হয়েছিল।


title: আইসিসি আমেরিকাস

text: আইসিসি আমেরিকাস অনূর্ধ্ব-১৯ চ্যাম্পিয়নশীপ প্রতিযোগিতাও এ সংস্থার মাধ্যমে অণুষ্ঠিত হয়। এরফলে অনূর্ধ্ব-১৯ বিশ্বকাপের বাছাইপর্বেও ক্রিকেট বিশ্বকাপের ন্যায় অংশগ্রহণের সুযোগ প্রদান করা হয়।


title: আইসিসি আমেরিকাস

text:
আইসিসি’র সহযোগী সদস্যভূক্ত দেশগুলোকে (*) ও একমাত্র পূর্ণাঙ্গ সদস্য ওয়েস্ট ইন্ডিজকে (†) চিহ্ন দিয়ে দেখানো হয়েছে। অন্য সকল সদস্য অণুমোদনলাভকারী সদস্য।
উপরিউক্ত দলসহ কিউবা এ সংস্থার সদস্য ছিল। কিন্তু ২০১২ সালে দলটি আইসিসি’র সদস্যপদ থেকে নিজ নাম প্রত্যাহার করে। ২০১০ সালে দলটি আইসিসি আমেরিকাজ চ্যাম্পিয়নশীপ চতুর্থ বিভাগে অংশগ্রহণের আমন্ত্রণ পায়। তবে ভ্রমণের উপর নিষেধাজ্ঞার ফলে প্রতিযোগিতায় অংশ নেয়নি।


title: ড্রসোফিলা

text: "ড্রসোফিলা" হল ছোট মাছিদের একটি গণ যা ড্রসোফিলিডি গোত্রের অন্তর্ভুক্ত। এই গণের সদস্যদেরকে প্রায়ই “ফলের মাছি” অথবা (মাঝেমাঝে) ছোবড়া মাছি, সির্কা মাছি, বা ওয়াইন মাছি বলা হয় কারণ এদের অনেককেই অতিপক্ব বা পচাগলা ফলাদির আশেপাশে ঘুরঘুর করতে দেখা যায়। অনেক সময় এই গণের মাছিগুলোকে আরেকটি ভিন্ন গণের মাছির সাথে গুলিয়ে ফেলা হয়। ঐ গণটির নাম "টেফ্রিটিডি" যেটি "ড্রসোফিলিডি"'র মতোই ফলের উপর নির্ভরশীল, তবে একে মাঝেমাঝে “প্রকৃত ফলের মাছি” বলা হয়। "টেফ্রিটিডি" গণের মাছিরা মূলত অপরিপক্ব অথবা পক্ব ফলমূল খেয়ে জীবন ধারণ করে যদিও এদেরকে ফসলের ক্ষতিকারক বালাই বলে গণ্য করা হয়। এমন একটি সংহারক প্রজাতি হল ভূমধ্যসাগরীয় ফলের মাছি। "ড্রসোফিলিডি" গণের সবচাইতে জনপ্রিয় প্রজাতির নাম "ড্রসোফিলা মেলানোগেস্টার" "(D. melanogaster)", কারণ এটি জিনতত্ত্ব গবেষণায় ব্যাপকভাবে ব্যবহৃত হয়েছে, তাছাড়া বিকাশমূলক জীববিজ্ঞানে এটি একটি প্রচলিত মডেল জীব। জীববিজ্ঞানের আধুনিক গবেষণাপত্রগুলিতে “ফলের মাছি” ও "ড্রসোফিলা" উভয় পদকে সমার্থকরূপে ব্যবহার করা হয়। তথাপি, "ড্রসোফিলা"র সম্পূর্ণ গণ ১৫০০-এরও অধিক প্রজাতি নিয়ে গঠিত যাদের বাহ্যিক চেহারা, আচরণ, এবং প্রজনন আবাস অত্যন্ত বৈচিত্রপূর্ণ।


title: ড্রসোফিলা

text: "ড্রসোফিলা", যার অর্থ “শিশির-প্রেমী”, একটি আধুনিক বৈজ্ঞানিক লাতিন অভিযোজন যেটিকে গ্রীক শব্দ δρόσος, ড্রসোস, “শিশির”, এবং φίλος, ফিলোস, “প্রেমময়” থেকে লাতিন -a সহ গ্রহণ করা হয়েছে।


title: ড্রসোফিলা

text: "ড্রসোফিলা" হল লাল চক্ষুবিশিষ্ট মাছি যার বর্ণ সাধারণত পান্ডুর হলুদ থেকে লালচে বাদামী বা কালো হয়। অনেক প্রজাতির পাখায় সুনির্দিষ্ট কালো ঢক রয়েছে। গ্রোত্রটিকে চেনার জন্য যেসব বৈশিষ্ট্য ব্যবহার করা হয় সেগুলো হল—পালকবিশিষ্ট অ্যারিস্টা, মস্তক ও বক্ষের কন্টকময়তা, এবং পাখার শিরাবিন্যাস। অধিকাংশ মাছিই ছোটছোট, প্রায় ২-৪ মিলিমিটার দীর্ঘ, তথাপি কিছু প্রজাতির মাছি, যেমন হাওয়াই অঞ্চলের প্রজাতিগুলো, হাউজফ্লাই বা ঘরের মাছি থেকেও বড় আকারের হয়।


title: ড্রসোফিলা

text: পুরো পৃথিবীজুড়েই "ড্রসোফিলা"র আবাস, তবে ক্রান্তীয় অঞ্চলগুলোতে এসব প্রজাতির সংখ্যা বেশি। এদেরকে মরুভূমি, ক্রান্তীয় বৃষ্টি অরণ্য, শহর, জলাভূমি, এবং আলপাইন অঞ্চগুলোতে দেখতে পাওয়া যায়। উত্তুরে কিছু প্রজাতিতে হাইবারনেশন বা শীতনিদ্রা পরিলক্ষিত হয়। অধিকাংশ প্রজাতি ফল, বাকল, স্লাইম ফ্লাক্স, ফুল, ও মাশরুমসহ নানান ধরণের ক্ষীয়মাণ উদ্ভিদ এবং ছত্রাকজনিত বস্তুতে প্রজনন সম্পন্ন করে। "ড্রসোফিলা সুজুকি" "(D. suzukii)" নামের প্রজাতিটি টাটকা ফল খেয়ে ফেলে তাই এটিকে বালাই হিসেবে চিহ্নিত করা হয়। অল্প কিছু প্রজাতি পরজীবী ও শিকারীতে পরিবর্তীত হয়েছে। অনেকগুলো প্রজাতিকে গাঁজন দেয়া কলা বা মাশরুমের ফাঁদ দিয়ে আকর্ষণ করা যায়, কিন্তু অন্যগুলোকে এরকম ফাঁদ ব্যবহার করে আটকানো যায় না। পুরুষ "ড্রসোফিলা" প্রজননের জন্য উপযুক্ত মাধ্যমে একত্রিত হয়ে স্ত্রী "ড্রসোফিলা"র সাথে মিলিত হবার জন্য প্রতিযোগীতায় লিপ্ত হয়, অথবা “লেক” গঠন করে যা পূর্বরাগের জন্য প্রজনন অঞ্চল থেকে পৃথক একটি অঞ্চল।


title: ড্রসোফিলা

text: কয়েক ধরণের "ড্রসোফিলা" প্রজাতি, যেমন "ড্রসোফিলা মেলানোগেস্টার", "ড্রসোফিলা ইমিগ্রান্স" "(D. immigrans)", এবং "ড্রসোফিলা সিমুলান্স" "(D. simulans)," মানুষের সাথে ঘনিষ্ঠভাবে সম্পর্কযুক্ত থাকার কারণে গৃহপালিত প্রজাতি বলে পরিচিত হয়।) ফল পরিবহনের মতো মানবসুলভ কার্যাবলির কারণে "ড্রসোফিলা"র অনেক প্রজাতি পৃথিবীর আনাচে কানাচে ছড়িয়ে পড়েছে।


title: ড্রসোফিলা

text: পৃথিবীতে অধীত যেকোন জীবসত্ত্বার মাঝে এই গণের পুরুষদের শুক্রাণু কোষ সবচাইতে দীর্ঘ; যেমন "ড্রসোফিলা বাইফারকা" "(D. bifurca)" নামের প্রজাতির পুরুষদের প্রায় ৫৮ মিলিমিটার (২.৩ ইঞ্চি) দীর্ঘ শুক্রাণু রয়েছে। এসব শুক্রাণু কোষ মূলত লেজ, যা স্ত্রীদের কাছে পাকানো কুণ্ডলীর মতো নিষ্কৃত করা হয়। "ড্রসোফিলা বাইফারকা" ছাড়াও "ড্রসোফিলা" গনের অন্যন্য সদস্যরাও অপেক্ষাকৃত বৃহৎ আকৃতির শুক্রাণু কোষ তৈরী করে। "ড্রসোফিলা মেলানোগেস্টারের" শুক্রাণু কোষ মোটামুটি ১.৮ মিলিমিটার দীর্ঘ হবার পরও এটি মানুষের শুক্রাণু কোষের চাইতে ৩৫ গুণ লম্বা। "ড্রসোফিলা মেলানোগেস্টার" প্রজাতিদলের বেশ কয়েকটি প্রজাতির মধ্যে ট্রমাটিক ইনসেমিনেসনের মাধ্যমে মিলন সংঘটিত হয়।


title: ড্রসোফিলা

text: "ড্রসোফিলা" খুব দ্রুত প্রজননে সক্ষম, যদিও এদের প্রজনন ক্ষমতার মাঝে বেশ তারতম্য দেখা যায়। এক জোড়া "ড্রসোফিলা" মাছি এক সপ্তাহের ভেতর কয়েক শ’ সন্তানের জন্ম দিতে পারে যারা আবার এক সপ্তাহের ভেতরেই প্রজননে সক্ষম হয়ে উঠে। যদিও বিকাশের মেয়াদের ক্ষেত্রে প্রজাতিগুলোর মধ্যে তারতম্য দেখা যায় যা মূলত ৭ থেকে ৬০ দিনের হয়ে থাকে। "ড্রসোফিলা"র বৃদ্ধি নির্ভর করে নানান পরিবেশগত উপাদানের উপর যেমন তাপমাত্রা, বংশবৃদ্ধির স্থান, এবং ঘনত্ব বা গাদাগাদি। জৈবিক ঘড়ির উপর ভিত্তি করে ডিম পাড়া সম্পন্ন হয় বলে "ড্রসোফিলা মেলানোগ্যাস্টার" তার পরিবেশ চক্রের সাথে উপযোজন করে নেয় যা তাকে বেচে থাকতে বিশেষভাবে সহায়তা করে। .ড্রসোফিলা


title: ড্রসোফিলা

text: প্রাকৃতিক বাসস্থানের বাইরে সহজে উৎপাদনযোগ্যতা, সংক্ষিপ্ত প্রজন্মকাল এবং দ্রুত মিউটেশনযোগ্যতা থাকার কারণে "ড্রসোফিলা মেলানোগ্যাস্টার" গবেষণার জন্য অতি জনপ্রিয় একটি প্রাণী। ১৯০৬ সালে থমাস হান্ট মর্গান "ড্রসোফিলা মেলানোগ্যাস্টার" নিয়ে কাজ শুরু করেন এবং ১৯১০ সালে বিজ্ঞানী মহলে প্রকাশ করেন সাদাচোখা মিউট্যান্ট মাছির উপর তাঁর গবেষণালব্ধ ফলাফল। সেই সময় তিনি বংশগতির উপর কাজ করার জন্য এমন একটি প্রতিমান জীব খুঁজছিলেন যেটি যথেচ্ছভাবে জেনেটিক মিউটেশন অর্জন করবে এবং পরিণত অবস্থায় এর ফলাফল বাহ্যিক পরিবর্তনরূপে সুস্পষ্টভাবে প্রকাশ করবে। বংশগতিতে জিনের বাহক হিসেবে ক্রোমোজমের ভূমিকা ব্যাখ্যা করে তিনি ১৯৩৩ সালে চিকিৎসাবিজ্ঞানের উপর নোবেল পুরষ্কার লাভ করেন। "ড্রসোফিলা"র উপর ব্যাপক কাজই তাঁকে এই বিরল সম্মান বয়ে এনে দেয়। "মেলানোগ্যাস্টার" ছাড়াও অন্যান্য "ড্রসোফিলা" প্রজাতি জীনতত্ত্ব আর এমব্রায়োজেনেসিসের মতো শাখাগুলোতে ব্যাপকহারে ব্যবহৃত হয়।


title: ড্রসোফিলা

text: "ড্রসোফিলা", রাবার ফ্লাইয়ের মতো অনেক ধরণের সাধারণ শিকারী প্রাণীর শিকার। এর শূককীট অন্যান্য মাছির শূককীট, স্টাফিলিনিড গুবরে পোকা, এবং পিঁপড়ার খাবার।


title: ড্রসোফিলা

text: প্যারাফাইলেটিক হিসেবে সংজ্ঞায়িত "ড্রসোফিলা" গণটিতে এখন পর্যন্ত প্রায় ১৪৫০ টি প্রজাতির বর্ণনা দেয়া হলেও, এতে হাজার হাজার প্রজাতি রয়েছে বলে ধারণা করা করা হয়। প্রজাতিগুলোর অধিকাংশই দুইটি উপগণের অন্তর্ভুক্তঃ "ড্রসোফিলা" (প্রায় ১১০০ টি প্রজাতি) এবং "সফোফোরা" (প্রায় ৩৩০ টি প্রজাতি)। "ড্রসোফিলা"র হাওয়াই অঞ্চলের প্রজাতিগুলো (প্রায় ৫০০ প্রজাতি বিদ্যমান যাদের মধ্যে ৩৮০ টির বর্ণনা সম্পন্ন হয়েছে) কখনো কখনো আলাদা "ইডিয়োমিয়া" নামের গণ অথবা উপগণ হিসেবে চিহ্নিত করা হলেও এটি সর্বজনবিদিত নয়। "স্ক্যাপটোমাইজা" গণ-এর অধীনে রয়েছে প্রায় ২৫০ টি প্রজাতি যারা হাওয়াই অঞ্চলের "ড্রসোফিলা" থেকে বিবর্তিত হয়েছে এবং পরবর্তীতে অন্যান্য মহাদেশে ছড়িয়ে পড়েছে।


title: ড্রসোফিলা

text: "ড্রসোফিলা" গণ থেকে নিম্নোক্ত গণগুলো বিবর্তিত হয়েছে, যা জাতিজনিক গবেষণার ফলাফল থেকে প্রমাণিত হয়ঃ "ড্রসোফিলা" থেকে বিবর্তিত বেশ কয়েকটি উপগণ এবং গণের নাম মূলত "ড্রসোফিলা"র নানান প্রজাতির নামকে এদিক-ওদিক করে দিয়ে গঠন করা হয়েছে, উদাহরণস্বরূপ, "ডরসিলোফা", "লর্ডিফোসা", "সিফলোডোরা", "ফ্লোরিডোসা", "সিলোডোরা", ইত্যাদি।


title: ড্রসোফিলা

text: প্রতিমান জীব হিসেবে "ড্রসোফিলা"কে জীববিজ্ঞানের অনেক শাখায়, যেমন জীনতত্ত্ব (জনগোষ্ঠী জীনতত্ত্বসহ), কোষ-জীববিজ্ঞান, প্রাণরসায়ন, বিকাশমূলক জীববিজ্ঞান, ইত্যাদি, গবেষণার নিমিত্তে ব্যবহার করা হয়। এ কারণে, "ড্রসোফিলা"র জিনোম বিন্যাস করার নিমিত্তে ব্যাপক প্রচেষ্টা চালানো হয়েছে। নিম্নোক্ত প্রজাতিগুলোর সম্পূর্ণ জিনোমের বিন্যাস ইতোমধ্যে বের করা হয়ে গেছেঃজিনোমের বিবর্তনীয় তুলনা ছাড়াও, জিনোম বিন্যাসের তথ্য নানান কাজে ব্যবহৃত হয়েছে। "ড্রসোফিলা সিমুল্যন্স" ও "ড্রসোফিলা সেকেলিয়া" হলো ভগিনী প্রজাতি বা সিস্টার স্পেসিজ যারা নিজেদের মধ্যে মিলনের ফলে প্রজননে সক্ষম সন্তানের জন্ম দিতে পারে, অন্যদিকে "ড্রসোফিলা মেলানোগ্যাস্টার" ও "ড্রসোফিলা সিমুল্যান্স" নিজেদের মধ্যে প্রজননে অক্ষম সঙ্কর জীবের জন্ম দেয়। "ড্রসোফিলা"র জিনোম প্রায়ই দূর-সম্পর্কের প্রজাতির, যেমন মৌমাছি অথবা মশা, জিনোমের সাথে তুলনা করা হয়।


title: ড্রসোফিলা

text: মড-এনকোড নামের একটি সংঘ বর্তমানে আরো আটটি "ড্রসোফিলা" প্রজাতির জিনোম বিন্যাস করছে। এছাড়া, আই-ফাইভ-কে নামের আরেকটি সংঘ এর চাইতেও অধিক প্রজাতির জিনোম বিন্যাসে হাত দিয়েছে।


title: ড্রসোফিলা

text: জিনোম বিন্যাসের এসব তথ্য "ফ্লাইবেস" নামক একটি জৈব তথ্যবিজ্ঞান ডাটাবেসে সংরক্ষিত রয়েছে।


title: স্কন্দপুরাণ

text:
স্কন্দপুরাণ হল বৃহত্তম হিন্দু পুরাণ। এই পুরাণটির মূল উপজীব্য শিব ও পার্বতীর পুত্র স্কন্দ বা কার্তিকের লীলা। এছাড়াও এই পুরাণে শিব ও শৈব তীর্থস্থান সংক্রান্ত অনেক উপাখ্যান রয়েছে। হিন্দু কিংবদন্তি অনুসারে ব্যাস এই পুরাণের রচয়িতা। এটি বিভিন্ন স্থানে খণ্ডিত আকারে পাওয়া গিয়েছে।
"স্কন্দপুরাণে"র গোটা বইটি কিভাবে বিন্যস্ত সে নিয়ে দুটি মত আছে। একটি মতে, বইটি ছয়টি সংহিতায় বিভক্ত; প্রতিটি সংহিতা আবার একাধিক খণ্ডে বিভক্ত। অপর মতে, পুরাণটি সাতটি খণ্ডে বিভক্ত। "স্কন্দপুরাণে"র বর্তমানে সুলভ মুদ্রিত সংস্করণগুলি হল বঙ্গবাসী প্রেস, কলকাতা, শ্রীভেঙ্কটেশ্বর প্রেস, বোম্বাই (১৯১০) ও এন. কে. প্রেস, লখনউ। এই সব কটি সংস্করণেই সাত খণ্ডে বইটি প্রকাশিত। যথা: "মহেশ্বর", "বিষ্ণু" বা "বৈষ্ণব", "ব্রহ্ম", "কাশী", "আবন্ত্য", "নাগর" ও "প্রভাস"। ১৯৯৯-২০০৩ সালে মোতিলাল বানারসিদাস, নতুন দিল্লি ২০ খণ্ডে "স্কন্দপুরাণে"র একটি ইংরেজি অনুবাদ প্রকাশ করে। এটিও সাত খণ্ডে বিভক্ত।
"মহেশ্বর খণ্ড" তিনভাগে বিভক্ত। যথা:


title: স্কন্দপুরাণ

text: "বিষ্ণুখণ্ড" বা "বৈষ্ণব খণ্ড" নয়টি ভাগে বিভক্ত। যথা:


title: স্কন্দপুরাণ

text: "ব্রহ্মখণ্ড" তিন ভাগে বিভক্ত। যথা:


title: স্কন্দপুরাণ

text: "কাশীখণ্ড" দুই ভাগে বিভক্ত। যথা:


title: স্কন্দপুরাণ

text: "আবন্ত্যখণ্ড" তিন ভাগে বিভক্ত। যথা:


title: স্কন্দপুরাণ

text: "নাগরখণ্ড" (২৭৯টি অধ্যায়) অংশটিতে "তীর্থমাহাত্ম্য" আছে।


title: স্কন্দপুরাণ

text:
"প্রভাসখণ্ড" (৪৯১টি অধ্যায়) অংশে আছে:
অন্যমতে, "স্কন্দপুরাণ" ছয়টি সংহিতায় বিভক্ত। এই মত অনুসারে, এই পুরাণটি "অগস্ত্য সংহিতা" বা "শংকরী সংহিতা"র "হালস্যমাহাত্ম্য", "শঙ্করী সংহিতা"র "সম্ভবখণ্ড", "সূতসংহিতা"র "শিবমাহাত্ম্য খণ্ড" এবং "সনৎকুমার সংহিতা"র "কালিকাখণ্ড" অংশে পাওয়া যায়। এই গ্রন্থগুলির মতে, "স্কন্দপুরাণ" ছয়টি সংহিতায় বিভক্ত। যথা:
"সনৎকুমার সংহিতা", "শঙ্করী সংহিতা", "সূত সংহিতা" ও "সৌর সংহিতা"র পাণ্ডুলিপি পাওয়া যায়। মধ্বাচার্য লিখিত "সূত সংহিতা"র একটি ভাষ্যেরও পাণ্ডুলিপি পাওয়া যায়।
এগুলি ছাড়াও একাধিক বইকে "স্কন্দপুরাণে"র অংশ বলে দাবি করা হয়। এগুলি সম্পূর্ণ বা খণ্ডিত আকারে পাওয়া যায়। এগুলির মধ্যে উল্লেখযোগ্য। "হিমবৎ খণ্ড" ("নেপালমাহাত্ম্য" যার অংশ) (৩০টি অধ্যায়), "কনকাদ্রি খণ্ড", "ভীমখণ্ড", "শিবরহস্য খণ্ড", "সহ্যাদ্রিখণ্ড", "অযোধ্যাখণ্ড", "মথুরাখণ্ড" ও "পাতালখণ্ড"।
"স্কন্দপুরাণে" বর্ণিত জনপ্রিয় পৌরাণিক গল্পগুলির মধ্যে উল্লেখযোগ্য:


title: হ য ব র ল

text: হ য ব র ল হল সুকুমার রায় রচিত একটি রম্য রচনা। "হ য ব র ল" বাংলা সাহিত্যের ননসেন্স ধারার একটি শ্রেষ্ঠরচনা। রচনাটির শৈল্পিক সৌন্দর্য ও তাৎপর্য বোঝাতে গিয়ে অনেকে একে "এলিস ইন দ্য ওয়ান্ডারল্যান্ডে"র সাথে তুলনা করেন যদিও দুটি গল্প সুরে-স্বভাবে, সাংস্কৃতিক পটভূমি, ও ভাষিক কারুকার্যে সম্পূর্ণভাবে আলাদা।


title: হ য ব র ল

text: গল্পটা শুরু হয় একটা বাচ্চা ছেলের ঘুম থেকে উঠার মধ্যে দিয়ে। গরমকালে ঘাম মোছবার জন্য রুমালটা তুলতে গিয়ে সে দেখে তার রুমাল একটা বেড়াল হয়ে গেছে। বেড়ালটার সাথে সে গল্প করতে শুরু করে এবং বুঝতে পারে বেড়ালটা উল্টোপাল্টা কথা বলছে। পরে ছেলেটার দেখা হয় কাকেশ্বর নামক দাঁড়কাক সাথে যে বিদঘুটে হিসাব করে। এরপরে একে একে উদো আর বুদো, হিজিবিজবিজ, ব্যাকরণ শিং, নেড়া, সজারু, প্যাঁচা ইত্যাদি আরও অনেক চরিত্রের অনুপ্রবেশ ঘটে আর বাড়তে থাকে বিশৃঙ্খলা। গল্পের চূড়ান্ত সমাপ্তি ঘটে বাচ্চা ছেলেটির ঘুম থেকে উঠার মধ্যে দিয়ে।


title: হ য ব র ল

text: চন্দ্রবিন্দু হল একটি অদ্ভুত মোটাসোটা লাল টকটকে বেড়াল। সে কথায় কথায় এক চোখ বন্ধ করে ফ্যাচফ্যাচ করে হাসতে থাকে।


title: হ য ব র ল

text: ৪১নং গেছোবাজার, কাগেয়াপট্টি-এর বাসিন্দা এই দাঁড়কাক, যে বিদঘুটে রকমের হিসাব করে।


title: হ য ব র ল

text: উদো আর বুদো যমজ ভাই। এরা কখনো ঝগড়া করে, আবার কখনো বন্ধুত্ব করে। দেহের আকৃতি দেড় হাত, পা পর্যন্ত সবুজ রঙের দাড়ি, হাতে হুঁকো যাতে কোন কল্কে নেই। টাকের উপর খড়ি দিয়ে কেউ একটা কিছু লিখছে।


title: হ য ব র ল

text: একটা বিদঘুটে দেখতে জন্তু যে বিভিন্ন জিনিস কল্পনা করে আর সেইগুলো ভেবে হাসে।


title: হ য ব র ল

text: এক্তি রামছাগল যে বিভিন্ন বিষয়ে বক্তব্য রাখে। যেমনঃ ছাগলে কি না খায়।


title: হ য ব র ল

text: বিভিন্ন অদ্ভুত গান গায়।


title: মোহাম্মাদ শহীদ

text: মোহাম্মাদ শহীদ (জন্ম: ১ নভেম্বর, ১৯৮৮; নারায়ণগঞ্জ) হলেন একজন বাংলাদেশী ক্রিকেটার। তিনি প্রথম-শ্রেণীর ক্রিকেটে প্রতিনিধিত্ব করার মাধ্যমে ক্রিকেট অঙ্গনে প্রবেশ করেন। মূলত তিনি একজন বোলিং অল-রাউন্ডার ক্রিকেটার হিসেবে ডান-হাতি ব্যাটসম্যান এবং ডান-হাতি মিডিয়াম-ফাস্ট বল করে থাকেন।


title: মোহাম্মাদ শহীদ

text: শহীদ ২০১১ সালের ১৭ অক্টোবর রংপুর বিভাগের বিরুদ্ধে খেলার মাধ্যমে প্রথম শ্রেণীর ক্রিকেটে আত্মপ্রকাশ করেন।


title: মোহাম্মাদ শহীদ

text: পাকিস্তানের বিপক্ষে বাংলাদেশের টেস্ট দলে জায়গা করে নেন তিনি। ২০১৫ সালের ২৮ এপ্রিলে খুলনার শেখ আবু নাসের স্টেডিয়ামে অনুষ্ঠিত ১ম টেস্ট খেলায় পাকিস্তানের বিপক্ষে টেস্ট ক্রিকেটে আত্মপ্রকাশ ঘটে তার।


title: মোহাম্মাদ শহীদ

text: এরপর ২০ জানুয়ারি, ২০১৬ তারিখে সফরকারী জিম্বাবুয়ের বিপক্ষে টুয়েন্টি২০ আন্তর্জাতিকে অভিষেক ঘটে তার। খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে মোসাদ্দেক হোসেন, মুক্তার আলী ও আবু হায়দারেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। খেলায় তার দল ৩১ রানে পরাজিত হয়।


title: হিন্দুধর্মে গৌতম বুদ্ধ

text: হিন্দুধর্মের বৈষ্ণব সম্প্রদায়গুলি গৌতম বুদ্ধকে বিষ্ণুর অবতার মনে করে। বৈষ্ণবমতের দশ জন অবতারের মধ্যে বুদ্ধকে নবম অবতার বলে মনে করা হয়। যদিও বুদ্ধ নিজের ঈশ্বরত্ব বা অবতারত্ব অস্বীকার করেছিলেন। বুদ্ধ বেদ অস্বীকার করেছিলেন। রক্ষণশীল হিন্দুসমাজ বৌদ্ধধর্মকে নাস্তিক দর্শন মনে করে।


title: হিন্দুধর্মে গৌতম বুদ্ধ

text: হিন্দুধর্মে বুদ্ধকে নিয়ে বিভিন্ন ধরণের ধ্যান ধারণা পরিলক্ষিত হয়। কোন কোন ধর্মগ্রন্থ, যেমন পুরাণে বুদ্ধকে অবতার হিসেবে দেখানো হয়েছে, যেখানে যারা বৈদিক জ্ঞানকে অস্বীকার করেন তাদেরকে ভিন্ন পথে নিয়ে যাবার জন্য বুদ্ধের জন্ম হয় বলে বলা হয়েছে। অন্যান্য ধর্মগ্রন্থ যেমন, বৈষ্ণব কবী জয়দেবের রচিত ত্রয়োদশ শতকের গীতগোবিন্দতে বলা হয়েছে, প্রাণীহত্যা নিষিদ্ধ করার জন্য বিষ্ণু বুদ্ধ হয়ে জন্মলাভ করেছিলেন। সমকালীন হিন্দুধর্ম আলোচনায় কনস্ট্যান্স জোনস এবং জেমস ডি রায়ান বলেন, যেসব হিন্দু "বৌদ্ধধর্মকে হিন্দুধর্মের আরেকটি আকার" বলে বিবেচনা করতেন তারাই বুদ্ধকে ঈশ্বরের স্থানে অধিষ্ঠিত করেছেন।


title: হিন্দুধর্মে গৌতম বুদ্ধ

text: প্রধান পুরাণগুলি সহ একাধিক গুরুত্বপূর্ণ হিন্দুশাস্ত্রে বুদ্ধের উল্লেখ পাওয়া যায়। মনে করা হয়, ‘সব কটি বইতে একই ব্যক্তির কথা বলা হয়নি: কোনো কোনো বইতে অন্য কোনো ব্যক্তির কথা বলা হয়েছে, আবার কোনো বইতে কোনো “বুদ্ধিমান” ব্যক্তিকে বুদ্ধ বলা হয়েছে।’ যদিও অধিকাংশই বিশেষভাবে বৌদ্ধধর্মের প্রতিষ্ঠাতার কথাই বলেছে। পুরাণ ও অন্যান্য শাস্ত্রে বুদ্ধের দুটি অবদানের কথা বলেছে। এগুলি হল: ধর্মসংস্থাপনের জন্য নাস্তিক্যবাদী বেদমতের প্রচার এবং পশুবলির সমালোচনা। যেসব প্রধান পুরাণে বুদ্ধের উল্লেখ আছে সেগুলি হল:


title: হিন্দুধর্মে গৌতম বুদ্ধ

text: পৌরাণিক সাহিত্যে বুদ্ধকে সাধারণত বিষ্ণুর নবম অবতার বলা হয়েছে।


title: হিন্দুধর্মে গৌতম বুদ্ধ

text: ঋষি পরাশর রচিত "বৃহৎ পরাশর হোরা শাস্ত্র" আরেকটি গুরুত্বপূর্ণ ধর্মগ্রন্থ যেখানে বুদ্ধকে বিষ্ণুর অবতার বলা হয়েছে।


title: হিন্দুধর্মে গৌতম বুদ্ধ

text: হিন্দুশাস্ত্রে বুদ্ধকে যোগী বা যোগাচার্য এবং সন্ন্যাসী বলা হয়েছে। কোনো কোনো বইতে তাঁর বাবার নাম শুদ্ধোধন বলে উল্লেখ করা হয়েছে। এটি বৌদ্ধশাস্ত্রসম্মত মত। আবার কোনো কোনো বইতে তাঁর বাবার নাম অঞ্জন বা জিন বলে উল্লেখ করা হয়েছে। তাঁর বর্ণনায় তাঁকে সুদর্শন (‘দেবসুন্দররূপ’), হলুদ গায়ের রং-বিশিষ্ট এবং গৈরিক বা রক্তবস্ত্রধারী বলে উল্লেখ করা হয়েছে।


title: হিন্দুধর্মে গৌতম বুদ্ধ

text: কোনো কোনো ধর্মগ্রন্থে বুদ্ধের পূজার উল্লেখ আছে। যেমন বরাহ পুরাণে বলা হয়েছে সৌন্দর্যকামনায় বুদ্ধের পূজা করতে হয়।


title: হিন্দুধর্মে গৌতম বুদ্ধ

text: কোনো কোনো পুরাণে বলা হয়েছে, তিনি দৈত্যদের বিভ্রান্ত করতে জন্মগ্রহণ করেছিলেন:


title: হিন্দুধর্মে গৌতম বুদ্ধ

text: ভাগবত পুরাণে বলা হয়েছে বুদ্ধ দেবগণকে ক্ষমতায় প্রতিষ্ঠিত করতে জন্মগ্রহণ করেছিলেন:


title: হিন্দুধর্মে গৌতম বুদ্ধ

text: অনেক পুরাণে বলা হয়েছে, বিষ্ণু বুদ্ধ অবতারে দৈত্য বা মানবজাতিকে বৈদিক ধর্মে দীক্ষিত করতে এসেছিলেন। ভবিষ্য পুরাণে বলা হয়েছে:এই সময়, কলি যুগে, বিষ্ণু শাক্যমুনি গৌতম রূপে জন্মগ্রহণ করলেন। তিনি দশ বছর বৌদ্ধধর্ম শিক্ষা দিলেন। তারপর শুদ্ধোধন কুড়ি বছর রাজত্ব করলেন। তারপর শাক্যসিংহ কুড়ি বছর রাজত্ব করলেন। কলি যুগের প্রথম দিকে সকল বৈদিক পথ ধ্বংস হয়েছিল এবং সবাই বৌদ্ধ হয়ে গিয়েছিল। যাঁরা বিষ্ণুর পায়ে আশ্রয় চেয়েছিলেন তাঁরা বিভ্রান্ত হয়েছিলেন।


title: হিন্দুধর্মে গৌতম বুদ্ধ

text: সমকালীন হিন্দুধর্মের আলোচনায় কনস্ট্যান্স জোনস, এবং জেমস ডি. রায়ান এর মতে যারা বুদ্ধকে হিন্দুধর্মের আরেকটি রূপ বলে মনে করেন তারাই বুদ্ধের পূজা করেন বা অবতার হিসেবে মেনে ঈশ্বরের স্থানে অধিষ্ঠিত করেন। যদিও, কয়েক শত বছরের পুরনো আঞ্চলিক ধর্মগ্রন্থগুলোতে বৌদ্ধধর্ম নিয়ে অনেক ধরণের দৃষ্টিভঙ্গির উপস্থিতি লক্ষ্য করা যায়, আর এগুলো বৌদ্ধ ও হিন্দু সন্ন্যাসীদের মধ্যকার প্রতিযোগিতারই প্রতিফলন ঘটায়। ত্রয়োদশ শতকের পূর্বের কোন হিন্দু ধর্মগ্রন্থে দেখানো হয়েছে বুদ্ধ অসুরদের ভুল পথে চালিত করার জন্য জন্ম নিয়েছিলেন যাতে তারা জীবহত্যা বন্ধ করে। চতুর্দশ শতকের পূর্বের কোন হিন্দু মন্দিরে দেখা যায় যে, বুদ্ধ বিষ্ণুর অন্যান্য অবতারদের সাথে পূজিত হচ্ছেন। ভারতের সাম্প্রতিক এবং সমকালীন হিন্দুধর্ম অনুসারে, বুদ্ধকে একটি পবিত্র সত্তা হিসেবে পূজা করা হয় যিনি এক সময় জাগ্রত ছিলেন। ভারতের বাইরে কোন কোন সমকালীন হিন্দু উৎসবগুলোতে বুদ্ধকে তাদের অন্যান্য দেবতাদের সাথে পূজা করে থাকেন।


২০১৫ আইসিসি আমেরিকাস টুয়েন্টি২০ প্রথম বিভাগ ক্রিকেট প্রতিযোগিতাটি ৩-১০ মে, ২০১৫ তারিখ পর্যন্ত মার্কিন যুক্তরাষ্ট্রে অনুষ্ঠিত হয়। আইসিসি আমেরিকাস কর্তৃক এ প্রতিযোগিতা পরিচালিত হয়। সবগুলো খেলাই ইন্ডিয়ানার ইন্ডিয়ানাপোলিসে অবস্থিত ওয়ার্ল্ড স্পোর্টস পার্কে আয়োজিত হয়। শীর্ষ দুই দল ২০১৫ সালের বিশ্ব টুয়েন্টি২০ বাছাইপর্বে অবতীর্ণ হবে।


title: ২০১৫ আইসিসি আমেরিকাস টুয়েন্টি২০ প্রথম বিভাগ

text: আইসিসি’র চার সহযোগী সদস্য - বারমুডা, কানাডা, সুরিনাম ও মার্কিন যুক্তরাষ্ট্রের ক্রিকেট দল অংশ নেয়। ওয়েস্ট ইন্ডিজ ক্রিকেট দল আইসিসি’র পূর্ণাঙ্গ সদস্য হওয়ায় দলটি সরাসরি ২০১৬ সালে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় খেলবে।ইন্ডিয়ানাপোলিস ওয়ার্ল্ড স্পোর্টস পার্কে প্রথমবারের মতো আমেরিকাস টুয়েন্টি২০ প্রতিযোগিতা অনুষ্ঠিত হয়। এর পূর্বের দুই আসর ফ্লোরিডার লডারহিলে অবস্থিত সেন্ট্রাল ব্রোওয়ার্ড রিজিওন্যাল পার্কে অনুষ্ঠিত হয়েছিল। বারমুডার কোচ হিসেবে ছিলেন সাবেক ক্রিকেটার আর্নল্ড ম্যান্ডার্স ও সহকারী ছিলেন ক্লে স্মিথ। প্রতিযোগিতার প্রস্তুতি-পর্বের অংশ হিসেবে জামাইকায় প্রশিক্ষণ শিবির স্থাপন করেন। সেখানে দলটি জামাইকার ক্লাব দলগুলোর বিপক্ষে ৩টি খেলায় অংশ নিয়ে সবকটিতেই বিজয়ী হয়। প্রস্তুতি-পর্বের অংশ হিসেবে সুরিনাম দল মার্চ, ২০১৫ সালে মেরিলেবোন ক্রিকেট ক্লাবের বিপক্ষে বেশ কয়েকটি টুয়েন্টি২০ খেলায় অংশ নেয়। কানাডা দল টেক্সাসের হসটনে আমন্ত্রিত একাদশের বিপক্ষে তিনটি অনুশীলনী খেলায় অংশগ্রহণ করে।


title: জিও সুপার

text: জিও সুপার হল দুবাই ভিত্তিক বিশ্ব ক্রীড়ার জন্য নিবেদিত ২৪ ঘন্টা সম্প্রচারিত পাকিস্তানী টেলিভিশন চ্যানেল। এটি জং গ্রুপ অব নিউজপেপার মালিকানাধিন ইন্ডিপেনডেন্ট মিডিয়া কর্পোরেশনের অংশবিশেষ একটি চ্যানেল।


title: জিও সুপার

text: ২০০৭ সালের সেপ্টেম্বরের শেষের দিকে জিও টিভির বিরাট সাফল্য লাভের পরে জিও টেলিভিশন নেটওয়ার্কের অধীনে জিও সুপার নামে দুবাই ভিত্তিক পাকিস্তানের প্রথম ২৪ ঘন্টার ক্রীড়া চ্যানেল চালু করা হয়। জিও সুপার প্রধানত ক্রিকেট ম্যাচগুলিকে বেশী গরুত্বসহকারে সম্প্রচার করে থাকে। এছাড়াও বিশেষ করে ফুটবল এবং হকি খেলা সম্প্রচারিত করা হয়।


title: জিও সুপার

text: জিও সুপার হল একটি এনক্রিপ্ট করা চ্যানেল এবং পাকিস্তানের কেবল অপারেটরদের জন্য সম্পূর্ণ বিনামূল্যে প্রদর্শন করা হয়। সাধারণত সকল জিও নেটওয়ার্ক ব্যবহারকারীগণ কাওন সেট টপ বক্স ব্যবহার করে থাকেন।


title: এভারটন উইকস

text: স্যার এভারটন ডিকার্সি উইকস, কেসিএমজি, জিসিএম, ওবিই (; জন্ম: ২৬ ফেব্রুয়ারি, ১৯২৫) বার্বাডোসের সেন্ট মাইকেল এলাকার ওয়েস্টবারিতে জন্মগ্রহণকারী ওয়েস্ট ইন্ডিজের সাবেক শীর্ষস্থানীয় আন্তর্জাতিক ক্রিকেটার। ফ্রাঙ্ক ওরেল ও ক্লাইড ওয়ালকটের সাথে তিনিও ওয়েস্ট ইন্ডিজ ক্রিকেট দলের পক্ষে অংশগ্রহণ করে বৈশ্বিক ক্রিকেটে একাধিপত্য বিস্তারে সহায়তা করেছিলেন। ওয়েস্ট ইন্ডিজের ক্রিকেট ইতিহাসে তাঁরা একত্রে ‘থ্রি-ডব্লিউজ’ নামে খ্যাতি পান। দলে এভারটন উইকস মূলতঃ ডানহাতি ব্যাটসম্যান ছিলেন। পাশাপাশি ডানহাতে লেগ ব্রেক ও উইকেট-রক্ষণে দক্ষ ছিলেন তিনি। ঘরোয়া ক্রিকেটে বার্বাডোসের প্রতিনিধিত্ব করেন।


title: এভারটন উইকস

text: ইংরেজ ফুটবল দল এভারটন থেকে তাঁর বাবা নামকরণ করেছিলেন। কিন্তু তিনি তাঁর ডিকার্সি নামের উৎস সম্পর্কে অবগত নন। তবে তিনি বিশ্বাস করেন যে, তাঁর পরিবার ফরাসী ভাষায় উদ্বুদ্ধ হয়েছিলেন। উইকসের পরিবার গরিব ছিল। ফলে ৮ বছর বয়সেই তাঁর বাবা পরিবার ফেলে রেখে ত্রিনিদাদের তৈলক্ষেত্রে কাজের সন্ধানে চলে যান। এরপর তিনি এগারো বছর পর পরিবারের সাথে মিলিত হয়েছিলেন। পিতার অবর্তমানে উইকস ও তাঁর বোন মা লেনোর ও এক কাকীর সান্নিধ্যে শৈশবকাল অতিবাহিত করেন।


title: এভারটন উইকস

text: সেন্ট লিওনার্ড বয়েজ স্কুলে অধ্যয়ন করেন। সেখানে তিনি কোন পরীক্ষাতেই উত্তীর্ণ হননি। পরবর্তীকালে অবশ্য হোটেল ম্যানেজম্যান্ট বিষয়ে কৃতকার্য হয়েছেন। এসময় তিনি কেবলমাত্র খেলাধূলাতেই মনোযোগী ছিলেন। ক্রিকেটের পাশাপাশি ফুটবল খেলাতেই তাঁর দক্ষতা ছিল। ফুটবলার হিসেবে বার্বাডোসের প্রতিনিধিত্ব করেন।


title: এভারটন উইকস

text: ক্রিকেট খেলা বিনামূল্যে দেখার লক্ষ্যে বালক অবস্থায় কেনসিংটন ওভালে গ্রাউন্ডসম্যানদেরকে সহায়তা করতেন। সেখানে প্রায়শঃই তিনি পরিবর্তিত ফিল্ডারের দায়িত্ব পালন করতেন। এরফলে শীর্ষস্থানীয় আন্তর্জাতিক ক্রিকেটারদেরকে খুব কাছ থেকে দেখার সুযোগ লাভ করেছেন। ১৩ বছর বয়সে বার্বাডোস ক্রিকেট লীগে (বিসিএল) ওয়েস্টশায়ার ক্রিকেট ক্লাবের পক্ষে খেলার জন্য চুক্তিবদ্ধ হন। তিনি স্থানীয় পিকউইক ক্রিকেট ক্লাবে খেলার জন্য আগ্রহী ছিলেন। কিন্তু ঐ ক্লাবে কেবলমাত্র শ্বেতাঙ্গ খেলোয়াড়দেরকেই অন্তর্ভুক্ত করা হতো।


title: এভারটন উইকস

text: ১৯৩৯ সালে ক্রিকেট ও ফুটবল খেলায় অংশগ্রহণের লক্ষ্যে ১৪ বছর বয়সে বিদ্যালয় ত্যাগ করেন। এরফলে তিনি ক্রিকেট খেলায় সফলতার জন্য আরও অনুশীলনের সুযোগ পান। ১৯৪৩ সালে ল্যান্স-কর্পোরাল পদে বার্বাডোস রেজিম্যান্টে চাকুরী করেন। ১৯৪৭ সালে চাকুরী ত্যাগ করেন। সামরিক বাহিনীতে সংশ্লিষ্ট ছিলেন বিধায় বার্বাডোস ক্রিকেট অ্যাসোসিয়েশনের স্বীকৃতপ্রাপ্ত গ্যারিসন স্পোর্টস ক্লাবে ক্রিকেট খেলার সুযোগ পান।


title: এভারটন উইকস

text: বার্বাডোস থেকে ক্লাইড ওয়ালকট ও ফ্রাঙ্ক ওরেলের সাথে ১৯৪৮ সালে একত্রে ইংল্যান্ডের বিপক্ষে টেস্ট অভিষেক ঘটে উইকসের। ঐ দেশ থেকে তাঁরা অসাধারণ ব্যাটসম্যান হিসেবে মর্যাদা পান। সকলের বয়সই ১৭ মাসের পার্থক্যে জন্মগ্রহণ করেন ও কেনসিংটন ওভালের ১ মাইলের মধ্যে তাঁরা বসবাস করতেন। এছাড়াও ওয়ালকট বিশ্বাস করেন যে, তাঁরা সকলেই একই ধাত্রীর হাতে জন্মেছেন।


title: এভারটন উইকস

text: ১৬ বছর বয়সে দলের অনুশীলনীর সময়ে উইকস ওয়ালকটের সাথে প্রথম স্বাক্ষাৎ করেন। কোন সফরে যাবার সময় তাঁর একত্রে একই কক্ষে অবস্থান করতেন। ক্রিকেট খেলার পর শনিবার রাতে ওরেলের সাথে একত্রে নাঁচতেন।


title: এভারটন উইকস

text: ১৯৫০ সালে ইংল্যান্ড সফরে ইংরেজ সাংবাদিকগণ তাঁদেরকে ‘থ্রি-ডব্লিউজ’ নামে নামাঙ্কিত করেন। তবে, ওয়ালকট বিশ্বাস করেন যে, তিনজনের মধ্যে উইকসই সেরা ব্যাটসম্যান, ওরেল সেরা অল-রাউন্ডার ও নিজে সেরা উইকেট-রক্ষক ছিলেন।


title: এভারটন উইকস

text: ক্রিকেট থেকে অবসর নেয়ার পর তাঁরা সার্বক্ষণিক যোগাযোগ রক্ষা করতেন। ১৯৬৭ সালে ওরেলের মৃত্যুর পর উইকস তাঁর শবযাত্রায় অংশগ্রহণ করেন। ওয়েস্ট ইন্ডিজ বিশ্ববিদ্যালয়ের ক্যাভ হিল ক্যাম্পাসে থ্রি-ডব্লিউজ ওভাল তাঁদের সম্মানে তৈরি করা হয়। এছাড়াও ওভালের বিপরীতে একটি স্থাপনা নির্মাণ করা হয়। ওভালের বাইরে ওরেল ও ওয়ালকটকে সমাধিস্থ করা হয়। কিন্তু এখনও উইকস নিজ সমাধির ব্যাপারে কোন ইচ্ছা প্রকাশ করেননি।


title: এভারটন উইকস

text: 'থ্রি ডব্লিউজ' নামে খ্যাত এভারটন উইকস, ফ্রাঙ্ক ওরেল ও ক্লাইড ওয়ালকটের সম্মানার্থে বার্বাডোস ক্রিকেট অ্যাসোসিয়েশন কর্তৃপক্ষ কেনসিংটন ওভালের একটি স্ট্যান্ডের নামকরণ করে।


title: এভারটন উইকস

text: ২১ জানুয়ারি, ১৯৪৮ তারিখে ২২ বছর ও ৩২৯ দিন বয়সে কেনসিংটন ওভালে ইংল্যান্ডের বিপক্ষে তাঁর টেস্ট অভিষেক ঘটে। ঐ টেস্টে ১২জন ক্রিকেটারের টেস্ট অভিষেক ঘটেছিল। ওয়ালকট, রবার্ট ক্রিস্টিয়ানি, উইলফ্রেড ফার্গুসন, বার্কলি গ্যাসকিন, জন গডার্ড ও প্রায়র জোন্স - এ সাতজন ওয়েস্ট ইন্ডিজের এবং জিম লেকার, মরিস ট্রেমলেট, ডেনিস ব্রুকস, উইনস্টন প্লেস ও জেরাল্ড স্মিথসন - এ পাঁচজন ইংল্যান্ডের ছিলেন। তিন নম্বরে ব্যাটিংয়ে নেমে উইকস ৩৫ ও ২৫ রান সংগ্রহ করেছিলন। টেস্টটি ড্রয়ে পরিণত হয়েছিল।


title: এভারটন উইকস

text: পরবর্তী দুই টেস্টে তাঁর অংশগ্রহণ তেমন সুখকর ছিল না। চতুর্থ ও চূড়ান্ত টেস্টে তাঁকে বাদ দেয়ার চিন্তা-ভাবনা চলছিল। কিন্তু জর্জ হ্যাডলি আঘাত পেলে তাঁকে পুণরায় দলে ফিরিয়ে আনা হয়। শূন্য রানে আউট হওয়া থেকে বেঁচে গিয়ে মহামূল্যবান ১৪১ রান তোলেন। এটি ছিল তাঁর প্রথম টেস্ট সেঞ্চুরি। এরফলে ভারত, পাকিস্তান ও সিলন সফরের জন্য তিনি মনোনীত হন।


title: এভারটন উইকস

text: দিল্লিতে ভারতের বিপক্ষে তিনি তাঁর পরবর্তী শতক হাঁকান। নভেম্বর, ১৯৪৮ সালে ভারতে ওয়েস্ট ইন্ডিজের ইতিহাসে প্রথম সফরে প্রথম টেস্টে ১৯৪, বোম্বেতে দ্বিতীয় টেস্টে ১৬২ ও কলকাতায় অনুষ্ঠিত তৃতীয় টেস্টে ১০১ রান তোলেন। মাদ্রাজে অনুষ্ঠিত ৪র্থ টেস্টে ৯০ রান সংগ্রহকালে বিতর্কিতভাবে রান-আউটের শিকার হন তিনি।


title: এভারটন উইকস

text: টেস্ট সিরিজ শেষে সিলনের বিপক্ষেও সেঞ্চুরি করেন ও পাকিস্তানের বিপক্ষে অর্ধ-শতক করেন। কিন্তু ঐ সময় দলগুলো টেস্ট মর্যাদাবিহীন ছিল। দ্বাদশ ইনিংস শেষে ৮২.৪৬ ব্যাটিং গড়ে সহস্রাধিক রান সংগ্রহ করেন যা কেবলমাত্র ডোনাল্ড ব্র্যাডম্যানের তুলনায় কম ছিল।


title: এভারটন উইকস

text: ১৯৫০ সালে ইংল্যান্ড সফরে তিনি তাঁর ক্রীড়াশৈলী অক্ষুণ্ন রাখেন। ৫৬.৩৩ গড়ে ৩৩৮ রান তোলেন ও ৩-১ ব্যবধানে দলকে জয়লাভে গুরুত্বপূর্ণ ভূমিকা পালন করেন। সিরিজ শেষে ১,৪১০ টেস্ট রান তোলেন ৭৪.২১ গড়ে। এছাড়াও পুরো সিরিজে ১১ ক্যাচ নিয়ে বিশ্ব ক্রিকেটে সেরা স্লিপ ফিল্ডার ছিলেন। পাশাপাশি কেমব্রিজ বিশ্ববিদ্যালয়ের বিপক্ষে অপরাজিত ৩০৪* রান তুলেন যা অদ্যাবধি ইংল্যান্ড সফরে ওয়েস্ট ইন্ডিয়ান দলের একমাত্র ত্রি-শতক।


title: এভারটন উইকস

text: রিচি বেনো মন্তব্য করেছিলেন যে, ‘যে সকল অস্ট্রেলীয় উইকসের রুদ্রমূর্তি প্রদর্শনের প্রত্যক্ষদর্শী ছিলেন তাঁরা একবাক্যে স্বীকার করবেন - দ্বিতীয় বিশ্বযুদ্ধের পূর্বে ডোনাল্ড ব্র্যাডম্যানের সাথে তাঁকে তুলনা করা চলে।’


title: এভারটন উইকস

text: ১৯৫৮ সালে উরুর আঘাতের কারণে টেস্ট খেলা থেকে অবসর নিতে বাধ্য হন। অবসর পরবর্তীকালে অনেকগুলো দাতব্য ও প্রদর্শনী খেলায় অংশ নেন। ১৯৬০-এর দশকের শুরুতে রোডেশিয়া সফরে বর্ণবৈষম্যবাদের শিকার হন ও শ্বেতাঙ্গ এলাকায় স্থানীয় আইনে কৃষ্ণাঙ্গদের নিষিদ্ধতার কবলে পড়ার অভিযোগ আনেন। উইকস ও সতীর্থ রোহন কানহাই সফর বানচালের হুমকি দিলে রোডেশীয় সরকারের কর্মকর্তারা তাঁদের কাছে ক্ষমা চান।


title: এভারটন উইকস

text: ১৯৬০-এর দশকে বার্বাডোস ডেইলি নিউজে কাজ করতেন তিনি। ঐ পত্রিকার সম্পাদক ছিলেন টনি কোজিয়ার।


title: এভারটন উইকস

text: ১৯৭৯ সালের ক্রিকেট বিশ্বকাপে কানাডা দলের কোচ হিসেবে নিযুক্ত হন তিনি। ক্রিকেটের বাইরে উইকস শান্তিবিষয়ক বিচারপতি ও বার্বাডোস সরকারের বেশ কিছু দায়িত্ব পালনসহ পুলিশ সার্ভিস কমিশনে কাজ করেন। ১৯৯৪ সালে আইসিসি’র ম্যাচ রেফারি মনোনীত হন তিনি। চার টেস্ট ও তিনটি একদিনের আন্তর্জাতিকে রেফারির দায়িত্ব পালন করেন উইকস।